text:
ಸೆಂಟ್ರಲ್ ಬ್ಯಾಂಕ್ ಆಫ್ ಇಂಡಿಯಾ ತನ್ನ 600 ಶಾಖೆಗಳನ್ನು ಮಾರ್ಚ್ 2023 ರ ಅಂತ್ಯದ ವೇಳೆಗೆ ಮುಚ್ಚುವುದಾಗಿ ಘೋಷಿಸಿಲ್ಲ - FACTLY
Sai Krishna Muthyanolla
May 23, 2022
ಸರ್ಕಾರಿ ಸ್ವಾಮ್ಯದ ಸೆಂಟ್ರಲ್ ಬ್ಯಾಂಕ್ ಆಫ್ ಇಂಡಿಯಾ ತನ್ನ 600 ಶಾಖೆಗಳನ್ನು ಮಾರ್ಚ್ 2023 ರ ಅಂತ್ಯದ ವೇಳೆಗೆ ಮುಚ್ಚಲು ಯೋಜಿಸುತ್ತಿದೆ ಎಂದು ಹೇಳಿಕೊಳ್ಳುವ ಪೋಸ್ಟ್ ಅನ್ನು ಸಾಮಾಜಿಕ ಮಾಧ್ಯಮದಲ್ಲಿ ಹಂಚಿಕೊಳ್ಳಲಾಗುತ್ತಿದೆ. ಪೋಸ್ಟ್‌ನಲ್ಲಿ ಮಾಡಲಾದ ಪ್ರತಿಪಾದನೆಯನ್ನು ಪರಿಶೀಲಿಸೋಣ.
ಪ್ರತಿಪಾಸದನೆ: ಸರ್ಕಾರಿ ಸ್ವಾಮ್ಯದ ಸೆಂಟ್ರಲ್ ಬ್ಯಾಂಕ್ ಆಫ್ ಇಂಡಿಯಾ ತನ್ನ 600 ಶಾಖೆಗಳನ್ನು ಮಾರ್ಚ್ 2023 ರ ಅಂತ್ಯದ ವೇಳೆಗೆ ಮುಚ್ಚಲು ಯೋಜಿಸುತ್ತಿದೆ.
ನಿಜಾಂಶ: ಸೆಂಟ್ರಲ್ ಬ್ಯಾಂಕ್ ಆಫ್ ಇಂಡಿಯಾ ತಮ್ಮ ಅಧಿಕೃತ ಸಾಮಾಜಿಕ ಮಾಧ್ಯಮದ ಹ್ಯಾಂಡಲ್‌ಗಳ ಮೂಲಕ 2022-23ರ ಆರ್ಥಿಕ ವರ್ಷದಲ್ಲಿ ಹೆಚ್ಚಿನ ಸಂಖ್ಯೆಯ ಶಾಖೆಗಳನ್ನು ಮುಚ್ಚುವ ಯಾವುದೇ ನಿರ್ಧಾರವನ್ನು ತೆಗೆದುಕೊಂಡಿಲ್ಲ ಎಂದು ಸ್ಪಷ್ಟಪಡಿಸಿದೆ. ಆದರೂ, ಕಾರ್ಪೊರೇಟ್ ವ್ಯವಹಾರದ ಉದ್ದೇಶಗಳನ್ನು ಸಾಧಿಸಲು ನಿಯಮಿತವಾಗಿ ಶಾಖೆಗಳನ್ನು ಮರು-ಜೋಡಿಸಲು / ಬದಲಾಯಿಸಲು / ವಿಲೀನಗೊಳಿಸಲು / ಮುಚ್ಚಲು / ಶಾಖೆಗಳನ್ನು ತೆರೆಯಲು ಪ್ರತಿ ಬ್ಯಾಂಕ್‌ನಂತೆ ನಿಯಮಾವಳಿಗಳನ್ನು ಅನುಸರಿಸುವುದಾಗಿ ಬ್ಯಾಂಕ್ ತನ್ನ ಪತ್ರಿಕಾ ಪ್ರಕಟಣೆಯಲ್ಲಿ ಘೋಷಿಸಿದೆ. ಆದ್ದರಿಂದ, ಪೋಸ್ಟ್‌ನಲ್ಲಿ ಮಾಡಲಾದ ಪ್ರತಿಪಾದನೆ ತಪ್ಪಾಗಿದೆ.
ಸರ್ಕಾರಿ ಸ್ವಾಮ್ಯದ ಸೆಂಟ್ರಲ್ ಬ್ಯಾಂಕ್ ಆಫ್ ಇಂಡಿಯಾ ಮಾರ್ಚ್ 2023 ರ ಅಂತ್ಯದ ವೇಳೆಗೆ ತನ್ನ ಶಾಖೆಗಳನ್ನು ಮುಚ್ಚುವ ಯಾವುದೇ ಪ್ರಕಟಣೆಯನ್ನು ಮಾಡಿದೆಯೇ ಎಂದು ಪರಿಶೀಲಿಸಲು ನಾವು ಹುಡುಕಿದಾಗ, ‘ರಾಯಿಟರ್ಸ್’ ಸುದ್ದಿ ವೆಬ್‌ಸೈಟ್ ‘ಮೇ 05 ರಂದು ಇದೇ ರೀತಿಯ ಮಾಹಿತಿಯನ್ನು ವರದಿ ಮಾಡುವ ಲೇಖನವನ್ನು ಪ್ರಕಟಿಸಿದೆ. ಮೇ 2022′. ಸೆಂಟ್ರಲ್ ಬ್ಯಾಂಕ್ ಆಫ್ ಇಂಡಿಯಾ ತನ್ನ ಆರ್ಥಿಕ ಆರೋಗ್ಯವನ್ನು ಸುಧಾರಿಸಲು ಮಾರ್ಚ್ 2023 ರ ಅಂತ್ಯದ ವೇಳೆಗೆ ತನ್ನ 13% ಶಾಖೆಗಳನ್ನು ಮುಚ್ಚಲು ಯೋಜಿಸುತ್ತಿದೆ ಎಂದು ರಾಯಿಟರ್ಸ್ ವರದಿ ಮಾಡಿದೆ.
ತಮ್ಮ ಶಾಖೆಗಳನ್ನು ಮುಚ್ಚುವ ಕುರಿತು ಹರಡುತ್ತಿರುವ ವದಂತಿಗಳಿಗೆ ಪ್ರತಿಕ್ರಿಯಿಸಿದ ಸೆಂಟ್ರಲ್ ಬ್ಯಾಂಕ್ ಆಫ್ ಇಂಡಿಯಾ 08 ಮೇ 2022 ರಂದು ತನ್ನ ಎಲ್ಲಾ ಸಾಮಾಜಿಕ ಮಾಧ್ಯಮದ ಹ್ಯಾಂಡಲ್‌ಗಳಲ್ಲಿ ಸ್ಪಷ್ಟೀಕರಣವನ್ನು ನೀಡಿದೆ. ಸೆಂಟ್ರಲ್ ಬ್ಯಾಂಕ್ ಆಫ್ ಇಂಡಿಯಾ ಇದೀಗ ಮುಚ್ಚುವ ಯಾವುದೇ ನಿರ್ಧಾರವನ್ನು ತೆಗೆದುಕೊಂಡಿಲ್ಲ ಎಂದು ಸ್ಪಷ್ಟಪಡಿಸಿದೆ. 2022-23 ರ ಆರ್ಥಿಕ ವರ್ಷದಲ್ಲಿ ಅದರ ಹೆಚ್ಚಿನ ಸಂಖ್ಯೆಯ ಶಾಖೆಗಳನ್ನು ಕಡಿಮೆ ಮಾಡಿದೆ.
 Public Information.#CentralToYouSince1911 pic.twitter.com/TGxtjOvyrl
ಆದರೂ, ಕಾರ್ಪೊರೇಟ್ ವ್ಯವಹಾರದ ಉದ್ದೇಶಗಳನ್ನು ಸಾಧಿಸಲು ನಿಯಮಿತವಾಗಿ ಶಾಖೆಗಳನ್ನು ಮರು-ಜೋಡಿಸಲು / ಬದಲಾಯಿಸಲು / ವಿಲೀನಗೊಳಿಸಲು / ಮುಚ್ಚಲು / ತೆರೆಯಲು ಪ್ರತಿ ಬ್ಯಾಂಕ್‌ನಂತೆ ಅವರು ವಾಡಿಕೆಯ ವ್ಯಾಯಾಮಗಳನ್ನು ಅನುಸರಿಸುತ್ತಾರೆ ಎಂದು ಸೆಂಟ್ರಲ್ ಬ್ಯಾಂಕ್ ಆಫ್ ಇಂಡಿಯಾ ಒತ್ತಿಹೇಳಿತು. ರಾಯಿಟರ್ಸ್ ಕೂಡ ಸೆಂಟ್ರಲ್ ಬ್ಯಾಂಕ್ ಆಫ್ ಇಂಡಿಯಾ ನೀಡಿದ ಈ ಸ್ಪಷ್ಟೀಕರಣವನ್ನು ವರದಿ ಮಾಡುವ ಲೇಖನವನ್ನು ಪ್ರಕಟಿಸಿದೆ.
ಒಟ್ಟಾರೆಯಾಗಿ ಹೇಳುವುದಾದರೆ, ಸೆಂಟ್ರಲ್ ಬ್ಯಾಂಕ್ ಆಫ್ ಇಂಡಿಯಾ ತನ್ನ 600 ಶಾಖೆಗಳನ್ನು ಮಾರ್ಚ್ 2023 ರ ಅಂತ್ಯದ ವೇಳೆಗೆ ಮುಚ್ಚುವುದಾಗಿ ಘೋಷಿಸಲಿಲ್ಲ.


text:
ಶ್ರೀಕಾಕುಳಂ ತೀರದಲ್ಲಿ ಕಂಡುಬಂದಿರುವ ರಥವು ಚಿನ್ನದ ಬಣ್ಣದ್ದಾಗಿದೆ ಆದರೆ ಚಿನ್ನದಿಂದ ಮಾಡಲಾಗಿಲ್ಲ - FACTLY
Sai Krishna Muthyanolla
May 31, 2022
ಆಂಧ್ರಪ್ರದೇಶದ ಶ್ರೀಕಾಕುಳಂ ಕಡಲ ತೀರದಲ್ಲಿ ಚಿನ್ನದ ರಥವೊಂದು ಕಾಣಿಸಿಕೊಂಡಿದೆ ಎಂಬ ಹೇಳಿಕೆಯೊಂದಿಗೆ ರಥವೊಂದು ಸಮುದ್ರ ತೀರದಲ್ಲಿ ತೇಲುತ್ತಿರುವ ವಿಡಿಯೊ ಪೋಸ್ಟ್ ಅನ್ನು ಸಾಮಾಜಿಕ ಮಾಧ್ಯಮದಲ್ಲಿ ವ್ಯಾಪಕವಾಗಿ ಪ್ರಸಾರ ಮಾಡಲಾಗುತ್ತಿದೆ. ಚಿನ್ನದ ರಥ ಕಾಣಿಸಿಕೊಂಡಿದೆ ಎಂಬ ಪೋಸ್ಟ್‌ನಲ್ಲಿ ಮಾಡಲಾದ ಪ್ರತಿಪಾದನೆಯನ್ನು ಪರಿಶೀಲಿಸೋಣ.
ಪ್ರತಿಪಾದನೆ: ಆಂಧ್ರಪ್ರದೇಶದ ಶ್ರೀಕಾಕುಳಂ ಕಡಲ ತೀರದಲ್ಲಿ ಚಿನ್ನದ ರಥವನ್ನು ಕಾಣಿಸಿಕೊಂಡಿದೆ.
ನಿಜಾಂಶ : ಆಸಾನಿ ಚಂಡಮಾರುತದಿಂದ ಉಂಟಾದ ಅಲೆಗಳ ಉಬ್ಬರದಿಂದ ರಥವೊಂದು ಶ್ರೀಕಾಕುಳಂ ತೀರಕ್ಕೆ ಕೊಚ್ಚಿಕೊಂಡು ಬಂದಿರುವುದು ನಿಜ. ಆದರೆ, ರಥವು ಕೇವಲ ಚಿನ್ನದ ಬಣ್ಣದ್ದಾಗಿದೆ ಆದರೆ ಚಿನ್ನದಿಂದ ಮಾಡಲಾಗಿಲ್ಲ. ಸರ್ಕಾರಿ ಅಧಿಕಾರಿಗಳು ಇದನ್ನು ದೃಢಪಡಿಸಿದ್ದಾರೆ ಮತ್ತು ರಥದ ಮೇಲೆ ಬರೆದಿರುವ ಭಾಷೆಯ ಆಧಾರದ ಮೇಲೆ ಅದು ಮ್ಯಾನ್ಮಾರ್‌ನಿಂದ ಬಂದಿದೆ ಎಂದು ಅವರು ಗುರುತಿಸಲಾಗಿದೆ. ಆದ್ದರಿಂದ ಪೋಸ್ಟ್‌ನಲ್ಲಿ ಮಾಡಿದ ಪ್ರತಿಪಾದನೆ ತಪ್ಪಾಗಿದೆ.
ಅಸಾನಿ ಚಂಡಮಾರುತದಿಂದ ಉಂಟಾದ ಅಲೆಗಳ ಏರಿಳಿತದಿಂದಾಗಿ ಚಿನ್ನದ ಬಣ್ಣದ ರಥವೊಂದು ಆಂಧ್ರಪ್ರದೇಶದ ಶ್ರೀಕಾಕುಲಂ ತೀರಕ್ಕೆ ಕೊಚ್ಚಿ ಹೋಗಿದ್ದು ನಿಜವಾಗಿದ್ದು ಈ ಸುದ್ದಿಯನ್ನು ಹಲವು ಸುದ್ದಿ ಸಂಸ್ಥೆಗಳು ವರದಿ ಮಾಡಿವೆ.
#WATCH | Andhra Pradesh: A mysterious gold-coloured chariot washed ashore at Sunnapalli Sea Harbour in Srikakulam y'day, as the sea remained turbulent due to #CycloneAsani
SI Naupada says, "It might've come from another country. We've informed Intelligence & higher officials." pic.twitter.com/XunW5cNy6O
ಆದರೆ, ರಥವು ಚಿನ್ನದಿಂದ ಮಾಡಲಾಗಿಲ್ಲ ಚಿನ್ನದ ಬಣ್ಣದ್ದಾಗಿದೆ ಎಂದು ವರದಿಗಳಲ್ಲಿ ಉಲ್ಲೇಖ ಮಾಡಲಾಗಿದೆ. ಸುದ್ದಿ ವರದಿಗಳ ಪ್ರಕಾರ, ರಥವು ಚಿನ್ನದ ಬಣ್ಣದ್ದಾಗಿದೆ ಆದರೆ ಚಿನ್ನದಿಂದ ಮಾಡಲಾಗಿಲ್ಲ ಎಂದು ಸರ್ಕಾರಿ ಅಧಿಕಾರಿಗಳು ಖಚಿತಪಡಿಸಿದ್ದಾರೆ. ಮುಂದೆ ರಥದಲ್ಲಿರುವ ಭಾಷೆಯ ಆಧಾರದ ಮೇಲೆ ಅದು ಮ್ಯಾನ್ಮಾರ್ ನಿಂದ ಬಂದಿರಬಹುದು ಎಂದು ಗುರುತಿಸಿದ್ದಾರೆ.
ಚಿನ್ನದ ಬಣ್ಣದ ರಥವನ್ನು ಚಿನ್ನದ ರಥ ಎಂದು ತಪ್ಪಾಗಿ ಅರ್ಥೈಸುವ ಸುದ್ದಿ ವರದಿಗಳು ಸಹ ಕಂಡುಬಂದಿವೆ. ಆದರೂ, ಹಲವು ತೆಲುಗು ಸುದ್ದಿವಾಹಿನಿಗಳು ರಥವನ್ನು ಚಿನ್ನದಿಂದ ಮಾಡಲಾಗಿಲ್ಲ ಆದರೆ ಕೇವಲ ಚಿನ್ನದ ಬಣ್ಣದ್ದಾಗಿದೆ ಎಂದು ಸರ್ಕಾರಿ ಅಧಿಕಾರಿಗಳು ದೃಢಪಡಿಸಿದ್ದಾರೆ ಎಂದು ವರದಿ ಮಾಡಿದೆ.
ಒಟ್ಟಾರೆಯಾಗಿ ಹೇಳುವುದಾದರೆ, ಶ್ರೀಕಾಕುಲಂ ತೀರದಲ್ಲಿ ಕಂಡುಬಂದಿರುವ ರಥವು ಚಿನ್ನದ ಬಣ್ಣದ್ದಾಗಿದೆ ಆದರೆ ಚಿನ್ನದಿಂದ ಮಾಡಲಾಗಿಲ್ಲ.

source: news-factly

license: Creative Commons - Attribution - https://creativecommons.org/licenses/by/4.0/

author: Sai Krishna Muthyanolla


text:
ಸ್ವಾಮಿ ವಿವೇಕಾನಂದರು 1893 ರ ಲ್ಲಿ ಮಾಡಿರುವ ಭಾಷಣವನ್ನು ಚಿಕಾಗೊ ಆರ್ಟ್ ಇನ್ಸ್ಟಿಟ್ಯೂಟ್‌ನ ಮೆಟ್ಟಿಲುಗಳ ಮೇಲೆ ಪ್ರತಿದಿನ ಪ್ರದರ್ಶಿಸುವುದಿಲ್ಲ - FACTLY
Sai Krishna Muthyanolla
February 2, 2021
1893 ರ ವಿಶ್ವ ಧಾರ್ಮಿಕ ಸಮ್ಮೇಳನದಲ್ಲಿ ಸ್ವಾಮಿ ವಿವೇಕಾನಂದರು ಮಾಡಿದ್ದ ಪ್ರಸಿದ್ದ ಭಾಷಣವನ್ನು ಚಿಕಾಗೊ ಆರ್ಟ್ ಇನ್ಸ್ಟಿಟ್ಯೂಟ್ ಸಭಾಂಗಣದ ಮೆಟ್ಟಿಲುಗಳಲ್ಲಿ ಪ್ರತಿದಿನ ಪ್ರದರ್ಶಿಸಲಾಗುತ್ತದೆ ಎಂಬ ಹೇಳಿಕೆಯಿರುವ ಪೋಸ್ಟ್ ಒಂದು ಸಾಮಾಜಿಕ ಜಾಲತಾಣದಲ್ಲಿ ಹರಿದಾಡುತ್ತಿದೆ. ಪೋಸ್ಟ್‌ನಲ್ಲಿ ಮಾಡಿದ ಪ್ರತಿಪಾದೆಯ ಸತ್ಯಾಂಶವನ್ನು ಈ ಲೇಖನದ ಮೂಲಕ ತಿಳಿದುಕೊಳ್ಳೋಣ.
ಪ್ರತಿಪಾದನೆ: 1893 ರ ವಿಶ್ವ ಧಾರ್ಮಿಕ ಸಮ್ಮೇಳನದಲ್ಲಿ ಸ್ವಾಮಿ ವಿವೇಕಾನಂದರು ಮಾಡಿದ್ದ ಪ್ರಸಿದ್ದ ಭಾಷಣವನ್ನು ಚಿಕಾಗೊ ಆರ್ಟ್ ಇನ್ಸ್ಟಿಟ್ಯೂಟ್ ಸಭಾಂಗಣದ ಮೆಟ್ಟಿಲುಗಳಲ್ಲಿ ಪ್ರತಿದಿನ ಪ್ರದರ್ಶಿಸಲಾಗುತ್ತದೆ.
ಸತ್ಯಾಂಶ: ಸ್ವಾಮಿ ವಿವೇಕಾನಂದರು 1893 ರಲ್ಲಿ ಮಾಡಿರುವ ಪ್ರಸಿದ್ಧ ಭಾಷಣವು, ಅವರು ಭಾಷಣ ಮಾಡಿದ ಕಟ್ಟಡದ (ಆರ್ಟ್ ಇನ್ಸ್ಟಿಟ್ಯೂಟ್ ಆಫ್ ಚಿಕಾಗೊ) ಮೆಟ್ಟಿಲುಗಳ ಮೇಲೆ ವಿದ್ಯುತ್ ದೀಪಗಳಿಂದ ಪ್ರದರ್ಶಿಸಲಾಯಿತು ಎಂಬುದು ನಿಜವಾಗಿದೆ. ಆದರೆ ಅವರು ಮಾಡಿದ ಭಾಷಣವನ್ನು ಪ್ರತಿದಿನ ಬೆಳಗಿಸುತ್ತಿಲ್ಲ. 2010-11ರ ಒಂದು ನಿರ್ದಿಷ್ಟ ಅವಧಿಯಲ್ಲಿ ಮಾತ್ರ ವಿವೇಕಾನಂದರು ಮಾಡಿದ 1893 ರ ಭಾಷಣವನ್ನು ಸಭಾಂಗಣದ ಮೆಟ್ಟಿಲುಗಳ ಮೇಲೆ ಬೆಳಗಿಸಲಾಯಿತು. ಆದ್ದರಿಂದ ಪೋಸ್ಟ್‌ಲ್ಲಿ ಮಾಡಿದ ಪ್ರತಿಪಾದನೆ ತಪ್ಪಾಗಿದೆ.
ಭಾರತೀಯ ಅರಣ್ಯ ಸೇವಾ ಅಧಿಕಾರಿ ಪರ್ವೀನ್ ಕಸ್ವಾನ್ ಅವರು ಈ ಕೆಳಗಿನ ವಿವರಣೆಯೊಂದಿಗೆ ಇದೇ ರೀತಿಯ ಫೋಟೋವನ್ನು (ಆರ್ಕೈವ್ ಮಾಡಲಾಗಿದೆ) ಹಂಚಿಕೊಂಡಿದ್ದಾರೆ. ‘1893 ಸೆಪ್ಟೆಂಬರ್ 11 ರಂದು # ಸ್ವಾಮಿ ವಿವೇಕಾನಂದರು ಚಿಕಾಗೋದಲ್ಲಿ ಭಾಷಣ ಮಾಡಿದರು. ಈ ಸ್ಥಳವು ಈಗ ಹೇಗೆ ಕಾಣುತ್ತದೆ ಎಂದು ನಿಮಗೆ ತಿಳಿದಿದೆ. ಇವು ಚಿಕಾಗೊ ಆರ್ಟ್ ಇನ್ಸ್ಟಿಟ್ಯೂಟ್‌ನ ಮೆಟ್ಟಿಲುಗಳಾಗಿವೆ, ಅಲ್ಲಿ ಸ್ವಾಮೀಜಿಯ 473 ಪದಗಳು ಇನ್ನೂ ಪ್ರಕಾಶಿಸುತ್ತಿವೆ’‘. ಇವರ ಟ್ವೀಟ್‌ಅನ್ನು ಆಧರಿಸಿ ಇಂಡಿಯಾ ಟುಡೆ ಲೇಖನವೊಂದನ್ನು (ಆರ್ಕೈವ್ ಮಾಡಲಾಗಿದೆ) ಪ್ರಕಟಿಸಿದೆ.
On 11th September 1893 #SwamiVivekanand gave famous speech at Chicago. You know how this place looks like now. These are stairs of Chicago Art Institute where Swamiji's 473 words are still illuminating. Still registering relevancy.
Tribute on his death anniversary. pic.twitter.com/OOLJQ4wSrb
ನಾವು ‘ದಿ ಆರ್ಟ್ ಇನ್‌ಸ್ಟಿಟ್ಯೂಟ್ ಆಫ್ ಚಿಕಾಗೊ’ ದ ವೆಬ್‌ಸೈಟ್‌ನಲ್ಲಿ ಹುಡುಕಾಡಿದ್ದು, ಸ್ವಾಮಿ ವಿವೇಕಾನಂದರ ಪ್ರಸಿದ್ಧ 1893 ರ  ಭಾಷಣವು ಅವರು ಭಾಷಣ ಮಾಡಿದ ಕಟ್ಟಡದ ಮೆಟ್ಟಿಲುಗಳ ಮೇಲೆ ನಿಜಕ್ಕೂ ಅವರ ಭಾಷಣ ಬೆಳಗಿದೆ ಎಂದು ನಾವು ಕಂಡುಕೊಂಡಿದ್ದೇವೆ. ಸಾಮಾಜಿಕ ಮಾಧ್ಯಮದಲ್ಲಿ ಹರಿದಾಡುವ ಫೋಟೋಗಳು ಇದಕ್ಕೆ ಸಂಬಂಧಿಸಿವೆ. ಆದರೆ, ‘ಸೆಪ್ಟೆಂಬರ್ 11, 2010 ರಿಂದ ಸೆಪ್ಟೆಂಬರ್ 12, 2011’ರ ವರೆಗೆ ನಡೆದ ’ಆರ್ಟ್ ಪ್ರದರ್ಶನ’ದ ವೇಳೆ ಉದ್ದೇಶ ಪೂರ್ವಕವಾಗಿ ಹಾಕಲಾಗಿದೆ. ಅದರ ಇಂದಿನ ಚಿತ್ರವನ್ನು ಇಲ್ಲಿ ನೋಡಬಹುದಾಗಿದೆ.
‘ದಿ ಆರ್ಟ್ ಇನ್‌ಸ್ಟಿಟ್ಯೂಟ್ ಆಫ್ ಚಿಕಾಗೊ’ ವೆಬ್‌ಸೈಟ್‌ನಲ್ಲಿ, ಈ ಬಗೆಗಿನ ವಿವರಗಳನ್ನು ಓದಬಹುದು – ‘ಕಲ್ಲತ್ ಅವರ ಈ ರಚನೆಯಲ್ಲಿ ಕಾಣುತ್ತಿರುವ ವಾಕ್ಯವು ಸರ್ವ ಧರ್ಮ ಸಮ್ಮೇಳನದಲ್ಲಿ ಸ್ವಾಮಿ ವಿವೇಕಾನಂದರು ಮಾಡಿದ ಪ್ರಸಿದ್ದ ಭಾಷಣವಾಗಿದೆ. ಇದನ್ನು ಚಿಕಾಗೋದಲ್ಲಿ ನಡೆದ ವಿಶ್ವ ಕೊಲಂಬಿಯನ್ ಪ್ರದರ್ಶನದಲ್ಲಿ ಪ್ರದರ್ಶಿಸಲಾಯಿತು. ಈಗ ಮ್ಯೂಸಿಯಂನ ಫುಲ್ಲರ್ಟನ್ ಹಾಲ್‌ನಲ್ಲಿ ಹಾಕಲಾಗಿದೆ…. ಸಾರ್ವಜನಿಕ ಪ್ರಕಟಣೆ 3, ಕಲ್ಲತ್ ಅವರು ವಿವೇಕಾನಂದರ ಮೂಲ ಭಾಷಣದ ವಾಕ್ಯಗಳನ್ನು ಚಿಕಾಗೋದ ಆರ್ಟ್ ಇನ್ಸ್ಟಿಟ್ಯೂಟ್‌ನ ಐತಿಹಾಸಿಕ ವುಮನ್ಸ್ ಬೋರ್ಡ್ ಗ್ರ್ಯಾಂಡ್ ಮೆಟ್ಟಿಲಿನಲ್ಲಿ ಎಲ್ಇಡಿ ಪ್ರದರ್ಶನ ಮಾಡಲಾಗಿದೆ. ಇದರ ಹೆಚ್ಚಿನ ಮಾಹಿತಿಯನ್ನು ಜಿತೀಶ್ ಕಲ್ಲತ್ ಅವರ ವೆಬ್‌ಸೈಟ್‌ನಲ್ಲಿ ನೋಡಬಹುದಾಗಿದೆ.
ಆದ್ದರಿಂದ, ವಿವೇಕಾನಂದರ ಭಾಷಣವು ಹಾಲ್‌ನ ಮೆಟ್ಟಿಲುಗಳಲ್ಲಿ ಬೆಳಗಿಸಲಾಗುತ್ತಿಲ್ಲ. ಅದನ್ನು 2010-11 ರಲ್ಲಿ ಒಂದು ನಿರ್ದಿಷ್ಟ ಅವಧಿಗೆ ಮಾತ್ರ ಬೆಳಗಿಸಲಾಗಿತ್ತು. 2011 ರ ನವೆಂಬರ್‌ನಲ್ಲಿ ಗೂಗಲ್ ನಕ್ಷೆಗಳಲ್ಲಿ ಸೆರೆಹಿಡಿಯಲಾದ ಚಿತ್ರಗಳಲ್ಲೂ ಈ ಮಟ್ಟಿಲುಗಳಲ್ಲಿ ವಿವೇಕಾನಂದರ ಭಾಷಣಗಳ ವಾಕ್ಯಗಳು ಇಲ್ಲದಿರುವುದನ್ನು ಕಾಣಬಹುದಾಗಿದೆ.
ಅಲ್ಲದೆ, ಸೆಪ್ಟೆಂಬರ್ 2011 ರ ನಂತರ ದಾಖಲಿಸಲಾಗಿರುವ ಮೆಟ್ಟಿಲಿನ ಇತರ ಫೋಟೋಗಳು ಮತ್ತು ವೀಡಿಯೊಗಳಲ್ಲಿ, ಮೆಟ್ಟಿಲುಗಳ ಮೇಲೆ ಭಾಷಣ ಸೇರಿದಂತೆ ಯಾವುದೆ ವಾಕ್ಯಗಳು ಕಾಣುವುದಿಲ್ಲ ಎಂದು ಗಮನಿಸಬಹುದು.
ವುಮನ್ ಬೋರ್ಡ್ ಗ್ರ್ಯಾಂಡ್ ಮೆಟ್ಟಿಲುಗಳ ಬಗ್ಗೆ ಹೆಚ್ಚಿನ ಮಾಹಿತಿಯನ್ನು ಇಲ್ಲಿ ಮತ್ತು ಇಲ್ಲಿ ಕಾಣಬಹುದು. ಸ್ವಾಮಿ ವಿವೇಕಾನಂದರ 1893 ಭಾಷಣವನ್ನು ಇಲ್ಲಿ ಓದಬಹುದು.
ಒಟ್ಟಾರೆಯಾಗಿ ಹೇಳುವುದಾದರೆ, ಚಿಕಾಗೊ ಆರ್ಟ್ ಇನ್ಸ್ಟಿಟ್ಯೂಟ್‌ನ ಮೆಟ್ಟಿಲಲ್ಲಿ ಸ್ವಾಮಿ ವಿವೇಕಾನಂದರು  1893ರಲ್ಲಿ ಮಾಡಿದ ಪ್ರಸಿದ್ದ ಭಾಷಣಗಳನ್ನು ಪ್ರತಿದಿನ ಪ್ರದರ್ಶಿಸುತ್ತಿಲ್ಲ. ಅದನ್ನು 2010-11ರಲ್ಲಿ ಒಂದು ನಿರ್ದಿಷ್ಟ ಅವಧಿಯವರಗೆ ಮಾತ್ರ ಪ್ರದರ್ಶಿಸಲಾಗಿತ್ತು.

created: February 2, 2021


text:
ಪ್ರಧಾನಿ ಮೋದಿಯವರು ರಾಮಾನಾಥ್ ಕೋವಿಂದ್ ಅವರಿಗೆ ಅಗೌರವ ತೋರಿಲ್ಲ - FACTLY
Sai Krishna Muthyanolla
August 9, 2022
ನಿರ್ಗಮಿತ ರಾಷ್ಟ್ರಪತಿ ರಮಾನಾಥ್ ಕೋವಿಂದ್ ಅವರಿಗೆ ಬೀಳ್ಕೊಡುಗೆ ಸಮಾರಂಭದ ವೇಳೆ ಎಲ್ಲರಿಗೂ ವಂದನೆ ಸಮರ್ಪಿಸುವ ಸಂದರ್ಭದಲ್ಲಿ ಮೋದಿಯವರಿಗೆ ಕೈಮುಗಿದು ಸ್ವಾಗತಿಸುವಾಗ ಪ್ರಧಾನಿ ಮೋದಿ ಕೋವಿಂದ್‌ಅವರನ್ನು ಕಡೆಗಣಿಸುತ್ತಿರುವುದನ್ನು ತೋರಿಸುವ ವೀಡಿಯೊ ಪೋಸ್ಟ್ ವೊಂದು  ಸಾಮಾಜಿಕ ಮಾಧ್ಯಮದಲ್ಲಿ ವೈರಲ್ ಆಗುತ್ತಿದೆ. ಮೋದಿ ಅವರು ಮಾಜಿ ರಾಷ್ಟ್ರಪತಿಗಳಿಗೆ ಅಗೌರವ ತೋರುತ್ತಿದ್ದಾರೆ ಎಂಬ ಹೇಳಿಕೆಯೊಂದಿಗೆ ವೀಡಿಯೊವನ್ನು ಹಂಚಿಕೊಳ್ಳಲಾಗುತ್ತಿದೆ. ಅಲ್ಲದೆ, ಈ ದೃಶ್ಯಗಳು ಮೋದಿಯವರ ಫೋಟೋಗಳ ಮೇಲಿನ ವ್ಯಾಮೋಹವನ್ನು ತೋರಿಸುತ್ತವೆ ಎಂಬ ಹೇಳಿಕೆಯೊಂದಿಗೆ ಹಂಚಿಕೊಳ್ಳಲಾಗುತ್ತಿದೆ. ಹಾಗಾದರೆ ಮೋದಿ ಮಾಜಿ ರಾಷ್ಟ್ರಪತಿ ರಮಾನಾಥ್ ಕೋವಿಂದ್ ಅವರನ್ನು ಕಡೆಗಣಿಸಿದ್ದಾರಾ? ಎಂದು ಪೋಸ್ಟ್ ನ ಸತ್ಯಾಸತ್ಯತೆಯನ್ನು ಪರಿಶೀಲಿಸೋಣ.
ಪ್ರತಿಪಾದನೆ: ಪ್ರಧಾನಿ ಮೋದಿಯವರು ರಾಮ್ ನಾಥ್ ಕೋವಿಂದ್ ಅವರಿಗೆ ಶುಭಾಶಯ ಕೋರುತ್ತಿರುವಾಗ ಅವರನ್ನು ನಿರ್ಲಕ್ಷಿಸುತ್ತಿರುವ ದೃಶ್ಯಗಳು.
ನಿಜಾಂಶ: ದೃಶ್ಯಗಳು ಮಾಜಿ ರಾಷ್ಟ್ರಪತಿ ರಾಮ್ ನಾಥ್ ಕೋವಿಂದ್ ಅವರ ಬೀಳ್ಕೊಡುಗೆ ಕಾರ್ಯಕ್ರಮದಿಂದ ಬಂದವು. ಆದರೆ, ಕಾರ್ಯಕ್ರಮದ ವೇಳೆ ಪ್ರಧಾನಿ ಮೋದಿ ಅವರು ಕೋವಿಂದ್ ಅವರನ್ನು ಕಡೆಗಣಿಸುವ ಮೂಲಕ ಅಗೌರವ ತೋರಲಿಲ್ಲ. ವಾಸ್ತವವಾಗಿ, ಮೋದಿ ಮತ್ತು ಕೋವಿಂದ್ ಪರಸ್ಪರ ಶುಭಾಶಯ ಕೋರಿದರು. ಇಬ್ಬರೂ ಪರಸ್ಪರ ಶುಭಾಶಯಗಳನ್ನು ತೋರಿಸುವ ಈ ಭಾಗವನ್ನು ಕತ್ತರಿಸಲಾಗಿದೆ ಮತ್ತು ಮೋದಿ ಫೋಟೋಗ್ರಾಫರ್‌ಗಳನ್ನು ನೋಡುವ ಭಾಗವನ್ನು ಮಾತ್ರ ಹಂಚಿಕೊಳ್ಳಲಾಗುತ್ತಿದೆ. ಆದ್ದರಿಂದ ಪೋಸ್ಟ್ ನಲ್ಲಿ ಮಾಡಿದ ಪ್ರತಿಪಾದನೆ ತಪ್ಪಾಗಿದೆ.
23 ಜುಲೈ 2022 ರಂದು ಸಂಸತ್ತಿನ ಸೆಂಟ್ರಲ್ ಹಾಲ್‌ನಲ್ಲಿ ಆಯೋಜಿಸಲಾದ ಮಾಜಿ ರಾಷ್ಟ್ರಪತಿ ರಮಾನಾಥ್ ಕೋವಿಂದ್ ಅವರ ಬೀಳ್ಕೊಡುಗೆ ಕಾರ್ಯಕ್ರಮದ ವೈರಲ್ ದೃಶ್ಯಗಳು. ಆದರೆ, ಪ್ರಧಾನಿ ಮೋದಿ ಅವರು ರಮಾನಾಥ್ ಕೋವಿಂದ್ ಅವರನ್ನು ಕಡೆಗಣಿಸಿದ್ದಾರೆ ಎಂಬುದು ಸುಳ್ಳು. ಮೂಲ ವೀಡಿಯೋದಲ್ಲಿ ಪ್ರಧಾನಮಂತ್ರಿಯವರು ರಾಷ್ಟ್ರಪತಿಗಳ ನಮನಕ್ಕೆ ಪ್ರತಿಯಾಗಿ ನಮಿಸಿದ ಬಳಿಕ ಕ್ಯಾಮೆರಾದತ್ತ ನೋಡುತ್ತಿರುವುದು ದಾಖಲಾಗಿದೆ.
ವೈರಲ್ ವೀಡಿಯೊವು Sansad TV ಯ ಲೋಗೋವನ್ನು ಹೊಂದಿರುವುದರಿಂದ, ಸಂಬಂಧಿತ ಕೀವರ್ಡ್‌ಗಳೊಂದಿಗೆ Google ಸರ್ಚ್ ಮಾಡಿದಾಗ Sansad TV YouTube ಚಾನೆಲ್‌ನಲ್ಲಿ ವೈರಲ್ ದೃಶ್ಯಗಳ ಮೂಲ ತುಣುಕು ಲಭ್ಯವಾಗಿದೆ.
ಈ ಪೂರ್ಣ-ಪ್ರಮಾಣದ ವೀಡಿಯೊದಲ್ಲಿ ರಮಾನಾಥ್ ಕೋವಿಂದ್ ಅವರು ವೇದಿಕೆಯ ಕೆಳಗೆ ನಡೆದು ಅತಿಥಿಗಳಿಗೆ ಕೈ ಜೋಡಿಸಿ ಸ್ವಾಗತಿಸುತ್ತಿದ್ದಾರೆ. ಈ ವೀಡಿಯೊದ 59 ನೇ ಸೆಕೆಂಡ್‌ನಲ್ಲಿ, ಕೋವಿಂದ್ ಅವರು ಪ್ರಧಾನಿ ಮೋದಿಯನ್ನು ನಮಸ್ಕರಿಸಿದ್ದು, ನಂತರ ಮೋದಿ ಸಹ ಪ್ರತಿಯಾಗಿ ನಮಸ್ಕರಿಸಿರುವುದು ಸ್ಪಷ್ಟವಾಗಿದೆ.
ಮೋದಿಗೆ ನಮಸ್ಕಾರ ಮಾಡಿದ ನಂತರ ರಮಾನಾಥ್ ಕೋವಿಂದ್ ಮುಂದೆ ಸಾಗಿ ಮೋದಿಯ ಹಿಂದೆ ನಿಂತಿರುವ ಮಹಿಳೆಯೊಂದಿಗೆ ಮಾತನಾಡಿದರು. ಈ ಕ್ಷಣದಲ್ಲಿ ಮೋದಿ ಛಾಯಾಗ್ರಾಹಕರತ್ತ ನೋಡುತ್ತಿರುವಂತೆ ಕಾಣಿಸುತ್ತಿದೆ. ಮೋದಿ ಮತ್ತು ಕೋವಿಂದ್ ಪರಸ್ಪರ ಶುಭಾಶಯ ಕೋರಿದ ಭಾಗವನ್ನು ಕ್ರಾಪ್ ಮಾಡಿ ವೈರಲ್ ವೀಡಿಯೊವನ್ನು ರಚಿಸಲಾಗಿದೆ ಎಂಬುದು ಸ್ಪಷ್ಟವಾಗಿದೆ.
ರಾಷ್ಟ್ರಪತಿ ಭವನದ ಅಧಿಕೃತ ಟ್ವಿಟರ್ ಹ್ಯಾಂಡಲ್ ಕೂಡ ಕಾರ್ಯಕ್ರಮದ ಕೆಲವು ಚಿತ್ರಗಳನ್ನು ಹಂಚಿಕೊಂಡಿದೆ. ಈ ಚಿತ್ರಗಳಲ್ಲಿ ಒಂದರಲ್ಲಿ ಮೋದಿ ಮತ್ತು ಕೋವಿಂದ್ ಪರಸ್ಪರ ಶುಭಾಶಯ ಕೋರುವುದನ್ನು ಸ್ಪಷ್ಟವಾಗಿ ತೋರಿಸುತ್ತದೆ.
President Ram Nath Kovind attended the farewell function in the Central Hall of Parliament today.
Details: https://t.co/cu7Gsg4wGj pic.twitter.com/CvCZzgwdDZ
ಒಟ್ಟಾರೆಯಾಗಿ ಹೇಳುವುದಾದರೆ, ಮಾಜಿ ರಾಷ್ಟ್ರಪತಿ ರಮಾನಾಥ್ ಕೋವಿಂದ್ ಅವರ ಬೀಳ್ಕೊಡುಗೆ ಕಾರ್ಯಕ್ರಮದ ವೇಳೆ ಪ್ರಧಾನಿ ಮೋದಿ ಅವರು ಕೋವಿಂದ್ ಅವರನ್ನು ಕಡೆಗಣಿಸುವ ಮೂಲಕ ಅಗೌರವ ತೋರಿಸಿಲ್ಲ. ವಾಸ್ತವವಾಗಿ, ಮೋದಿ ಮತ್ತು ಕೋವಿಂದ್ ಪರಸ್ಪರ ಶುಭಾಶಯ ಕೋರಿದರು. ಇಬ್ಬರೂ ಪರಸ್ಪರ ಶುಭಾಶಯಗಳನ್ನು ತೋರಿಸುವ ಈ ಭಾಗವನ್ನು ಕ್ಲಿಪ್ ಮಾಡಲಾಗಿದೆ ಮತ್ತು ಮೋದಿ ಹೆಚ್ಚು ಸಮಯ ಫೋಟೋಗ್ರಾಫರ್‌ಗಳನ್ನು ನೋಡುವ ಭಾಗವನ್ನು ಮಾತ್ರ ಹಂಚಿಕೊಳ್ಳಲಾಗುತ್ತಿದೆ. ಆದ್ದರಿಂದ ಪೋಸ್ಟ್ ನಲ್ಲಿ ಮಾಡಿದ ಪ್ರತಿಪಾದನೆ ತಪ್ಪಾಗಿದೆ.

created: August 9, 2022


text:
ಕರ್ನಾಟಕ ಮುಖ್ಯಮಂತ್ರಿ ಸಿದ್ದರಾಮಯ್ಯ ಅವರು ತಮ್ಮ ಚುನಾವಣಾ ಭರವಸೆಗಳನ್ನು ಈಡೇರಿಸಲು ಸಾಧ್ಯವಿಲ್ಲ ಎಂದು ಎಡಿಟ್ ಮಾಡಿರುವ ವಿಡಿಯೋವನ್ನು ಶೇರ್ ಮಾಡುತ್ತಿದ್ದಾರೆ - FACTLY
Sai Krishna Muthyanolla
December 27, 2023
ಚುನಾವಣೆ ಗೆಲ್ಲಲು ದುಡ್ಡು ಕೊಡಲು ಸಾಧ್ಯವಿಲ್ಲ… ನಮ್ಮ ಬಳಿ ಹಣವಿಲ್ಲ…’ ಎಂದು ಕರ್ನಾಟಕ ವಿಧಾನಸಭೆಯಲ್ಲಿ ಸಿಎಂ ಸಿದ್ದರಾಮಯ್ಯ ಹೇಳುತ್ತಿದ್ದಂತೆ ಸಾಮಾಜಿಕ ಜಾಲತಾಣಗಳಲ್ಲಿ ಕೆಲವು ಪೋಸ್ಟ್ ಗಳು ವೈರಲ್ ಆಗುತ್ತಿವೆ. ಸಿದ್ದರಾಮಯ್ಯ ತಮ್ಮ ಹೇಳಿಕೆಯನ್ನು ಸಮರ್ಥಿಸಲು ವಿಡಿಯೋ ಒಂದನ್ನು ಶೇರ್ ಮಾಡುತ್ತಿದ್ದಾರೆ. ಅದು ಎಷ್ಟರಮಟ್ಟಿಗೆ ಸತ್ಯ ಎಂಬುದನ್ನು ಈ ಲೇಖನದ ಮೂಲಕ ನೋಡೋಣ.
ಕ್ಲೇಮ್: ಚುನಾವಣೆಯಲ್ಲಿ ಗೆಲ್ಲಲು ಸಾಕಷ್ಟು ಹೇಳುತ್ತೇವೆ, ಈಗ ಹಣವಿಲ್ಲದ ಕಾರಣ ಕೊಡಲು ಆಗುತ್ತಿಲ್ಲ – ಕರ್ನಾಟಕ ಮುಖ್ಯಮಂತ್ರಿ ಸಿದ್ದರಾಮಯ್ಯ.
ಫ್ಯಾಕ್ಟ್ : ಇದು ಡಿಜಿಟಲ್ ಎಡಿಟ್ ಮಾಡಿದ ವಿಡಿಯೋ. ಕಾಂಗ್ರೆಸ್ ನೀಡಿದ ಭರವಸೆಗಳ ಬಗ್ಗೆ ಮಾತನಾಡುವಾಗ ಸಿದ್ದರಾಮಯ್ಯ ಈ ಟೀಕೆಗಳನ್ನು ಮಾಡಿಲ್ಲ, ಆದರೆ ಕರ್ನಾಟಕದ ಮಾಜಿ ಮುಖ್ಯಮಂತ್ರಿ ಯಡಿಯೂರಪ್ಪ ಅವರ ಕಾಮೆಂಟ್‌ಗಳಿಗೆ ಕಾರಣವೆಂದು ಹೇಳಿದ್ದಾರೆ. ಇತ್ತೀಚೆಗಷ್ಟೇ ಕರ್ನಾಟಕ ವಿಧಾನಸಭೆಯಲ್ಲಿ ಚುನಾವಣಾ ಭರವಸೆಗಳ ಅನುಷ್ಠಾನದ ಕುರಿತು ಮಾತನಾಡಿದ ಮುಖ್ಯಮಂತ್ರಿ ಸಿದ್ದರಾಮಯ್ಯ, ”ಈ ಹಿಂದೆ ಯಡಿಯೂರಪ್ಪ ಅವರನ್ನು ಸಾಲ ಮನ್ನಾ ಕುರಿತು ಕೇಳಿದಾಗ ‘ನಮ್ಮಲ್ಲಿ ಮುದ್ರಣ ಯಂತ್ರವಿದೆಯೇ? ನಾವು ಹಣವನ್ನು ಎಲ್ಲಿಂದ ತರುತ್ತೇವೆ? ಚುನಾವಣೆಗೂ ಮುನ್ನ ಏನಾದರೂ ಹೇಳಬಹುದು. ಆಗ ನಾವು ಏನು ಹೇಳಿದರೂ ಅನುಸರಿಸಲು ಸಾಧ್ಯವೇ?’’ ಎಂದು ನೆನಪಿಸಿಕೊಂಡರು. ಹಾಗಾಗಿ ಪೋಸ್ಟ್‌ನಲ್ಲಿ ಹೇಳಿರುವುದು ತಪ್ಪು.
ಪೋಸ್ಟ್‌ನಲ್ಲಿ ಹಂಚಿಕೊಳ್ಳಲಾದ ವೀಡಿಯೊಗಾಗಿ ಕೀವರ್ಡ್‌ಗಳನ್ನು ಬಳಸಿಕೊಂಡು ಹುಡುಕಿದಾಗ, ಅದೇ ದೃಶ್ಯಗಳನ್ನು ತೋರಿಸುವ ಪೂರ್ಣ-ಉದ್ದದ ವೀಡಿಯೊ YouTube ನಲ್ಲಿ ಕಂಡುಬಂದಿದೆ. ಈ ಆರು-ಗಂಟೆಗಳ ಸುದೀರ್ಘ ವೀಡಿಯೊದಲ್ಲಿ, 4:57:00 ಮತ್ತು 4:58:30 ರ ಸಮಯಸ್ಟ್ಯಾಂಪ್ ನಡುವೆ ಕ್ಲಿಪ್ ಮಾಡಿದ ಭಾಗವನ್ನು ಕಾಣಬಹುದು.
ಕಾಂಗ್ರೆಸ್ ಸರಕಾರ ಕೃಷಿ ಸಾಲ ಮನ್ನಾ ಮಾಡದಿದ್ದರೆ ರಾಜ್ಯಾದ್ಯಂತ ಆಂದೋಲನ ಹಾಗೂ ಚುನಾವಣಾ ಭರವಸೆಗಳ ಅನುಷ್ಠಾನದ ಕುರಿತು ಕರ್ನಾಟಕ ಮಾಜಿ ಸಿಎಂ ಯಡಿಯೂರಪ್ಪ ಅವರು ಇತ್ತೀಚೆಗೆ ಕರ್ನಾಟಕ ವಿಧಾನಸಭೆ ಅಧಿವೇಶನದಲ್ಲಿ ಮಾಡಿದ ಹೇಳಿಕೆಗೆ ಪ್ರತಿಕ್ರಿಯಿಸಿದ ಸಿದ್ದರಾಮಯ್ಯ ಅವರು ಈ ವಿಷಯ ತಿಳಿಸಿದರು. “ನಿಮ್ಮ 2018 ರ ಪ್ರಣಾಳಿಕೆಯಲ್ಲಿ ಏನು ಹೇಳಿದ್ದೀರಿ? ಅಧಿಕಾರಕ್ಕೆ ಬಂದ ಮೊದಲ ಸಚಿವ ಸಂಪುಟದಲ್ಲಿ ರಾಷ್ಟ್ರೀಯ ಬ್ಯಾಂಕ್ ಅಥವಾ ಸಹಕಾರಿ ಬ್ಯಾಂಕ್ ನಲ್ಲಿ 1 ಲಕ್ಷದವರೆಗಿನ ಸಾಲ ಮನ್ನಾ ಮಾಡುತ್ತೇವೆ ಎಂದರು. ನೀವು ಮಾಡಿದ್ದೀರಾ?  ಇದೇ ಯಡಿಯೂರಪ್ಪ ಅವರು 2009ರ ಡಿಸೆಂಬರ್ ನಲ್ಲಿ ಮುಖ್ಯಮಂತ್ರಿಯಾಗಿದ್ದಾಗ ವಿಧಾನ ಪರಿಷತ್ತಿನಲ್ಲಿ ಉಗ್ರಪ್ಪ ಸಾಲ ಮನ್ನಾ ಬೇಡಿಕೆಗೆ ಪ್ರತಿಕ್ರಿಯಿಸಿ, ಪ್ರಶ್ನಿಸಿದಾಗ  ‘ನಮ್ಮಲ್ಲಿ ಪ್ರಿಂಟಿಂಗ್ ಮಷಿನ್ ಇದೆಯಾ? ನಾವು ಹಣವನ್ನು ಎಲ್ಲಿಂದ ತರುತ್ತೇವೆ? ನಾನು ಎಲ್ಲಿಂದ ಹಣವನ್ನು ತರಬೇಕು ? ಚುನಾವಣೆಗೂ ಮುನ್ನ ಏನಾದರೂ ಹೇಳಬಹುದು. ಆಗ ಹೇಳಿದನ್ನು ಈಗ ಅನುಸರಿಸಲಾಗುತ್ತದೆಯೇ ? ಎಂದು ಪ್ರಶ್ನಿಸಿದರು ಎಂದು ಸಿದ್ದು ತಿಳಿಸಿದ್ದಾರೆ.
ಈ ಭಾಷಣದ ಒಂದು ಭಾಗವನ್ನು ಡಿಜಿಟಲ್ ಆಗಿ ಸರಳವಾಗಿ ಸಂಪಾದಿಸಲಾಗಿದೆ “ನಮ್ಮಲ್ಲಿ ಮುದ್ರಣ ಯಂತ್ರವಿದೆಯೇ? ನಾವು ಹಣವನ್ನು ಎಲ್ಲಿಂದ ತರುತ್ತೇವೆ? ಚುನಾವಣೆಗೂ ಮುನ್ನ ಏನಾದರೂ ಹೇಳಬಹುದು. ಆಗ ಹೇಳಿದ್ದನ್ನೆಲ್ಲ ಪಾಲಿಸಲು ಸಾಧ್ಯವೇ?’’ ಸಿದ್ದರಾಮಯ್ಯನವರ ಮಾತುಗಳನ್ನು ಪ್ರಸ್ತುತ ರಾಜಕೀಯ ಸನ್ನಿವೇಶದಲ್ಲಿ (ಕಾಂಗ್ರೆಸ್ ಭರವಸೆಗಳನ್ನು ಈಡೇರಿಸುವ ಕುರಿತು) ಬಿಂಬಿಸಲಾಗಿದೆ.
ಇದೇ ವಿಚಾರಕ್ಕೆ ಸಿದ್ದರಾಮಯ್ಯ ತಮ್ಮ ಅಧಿಕೃತ ಎಕ್ಸ್ ಖಾತೆಯಲ್ಲಿ ಪ್ರತಿಕ್ರಿಯೆ ನೀಡಿದ್ದಾರೆ. ತಮ್ಮ ವಿಧಾನಸಭೆ ಭಾಷಣದ ಎಡಿಟ್ ಮಾಡದ ವಿಡಿಯೋವನ್ನು ಹಂಚಿಕೊಂಡಿರುವ ಅವರು, ಯಡಿಯೂರಪ್ಪ ಅವರು 2009ರಲ್ಲಿ ಸಾಲ ಮನ್ನಾ ಕುರಿತು ಮಾಡಿದ ಭಾಷಣವನ್ನು ಉಲ್ಲೇಖಿಸುತ್ತಿದ್ದೇನೆ ಎಂದು ಸ್ಪಷ್ಟಪಡಿಸಿದರು.
In a concerning turn of events, certain BJP leaders like Ashwath Narayan, CT Ravi, and others have engaged in spreading misleading information about me. The deceptive tactic involves circulating an edited video that distorts my statements, falsely implying an admission of the… pic.twitter.com/8HaeKdtwlU
ಅಂತಿಮವಾಗಿ ಕರ್ನಾಟಕದ ಮುಖ್ಯಮಂತ್ರಿ ಸಿದ್ದರಾಮಯ್ಯ ಅವರು ಚುನಾವಣಾ ಭರವಸೆಗಳನ್ನು ಈಡೇರಿಸಲು ಸಾಧ್ಯವಿಲ್ಲ ಎಂದು ಹೇಳುವ ಡಿಜಿಟಲ್ ಎಡಿಟ್ ಮಾಡಿದ ವಿಡಿಯೋ ಶೇರ್ ಆಗುತ್ತಿದೆ.

created: December 27, 2023


text:
ಮಲ್ಲಿಕಾರ್ಜುನ ಖರ್ಗೆಯವರ ಭಾಷಣದ ಕ್ಲಿಪ್ ಮಾಡಿದ ವಿಡಿಯೋವನ್ನು ಮುಸ್ಲಿಮರಿಗೆ ಸಂಪತ್ತನ್ನು ಹಂಚುವ ತಪ್ಪೊಪ್ಪಿಗೆ ಎಂದು ತಪ್ಪಾಗಿ ಚಿತ್ರಿಸಲಾಗಿದೆ - FACTLY
Sai Krishna Muthyanolla
May 15, 2024
ಕಾಂಗ್ರೆಸ್ ಅಧ್ಯಕ್ಷ ಮಲ್ಲಿಕಾರ್ಜುನ ಖರ್ಗೆ ಅವರ ತಪ್ಪೊಪ್ಪಿಗೆಯನ್ನು ತೋರಿಸಲು ವೈರಲ್ ವೀಡಿಯೊ ಹೇಳುತ್ತದೆ, ಅಲ್ಲಿ ಕಾಂಗ್ರೆಸ್ ಸದಸ್ಯರು ಮನೆಗಳನ್ನು ಲೂಟಿ ಮಾಡುತ್ತಾರೆ ಮತ್ತು ಮುಸ್ಲಿಮರೊಂದಿಗೆ ಕೊಳ್ಳೆ ಹೊಡೆಯುತ್ತಾರೆ ಎಂದು ಘೋಷಿಸಿದರು. ಖರ್ಗೆ ಅವರು ಪಕ್ಷದ ಯೋಜನೆಗಳನ್ನು (ಇಲ್ಲಿ ಮತ್ತು ಇಲ್ಲಿ) ತಪ್ಪೊಪ್ಪಿಕೊಂಡಂತೆ ಕ್ಲಿಪ್ ಅನ್ನು ಪ್ರಸ್ತುತಪಡಿಸಲಾಗುತ್ತಿದೆ. ಈ ವೀಡಿಯೊಗೆ ಲಿಂಕ್ ಮಾಡಲಾದ ಕ್ಲೈಮ್‌ಗಳ ಸಿಂಧುತ್ವವನ್ನು ಈ ಲೇಖನವು ಪರಿಶೀಲಿಸುತ್ತದೆ.
ಕ್ಲೇಮ್ : ಮಲ್ಲಿಕಾರ್ಜುನ ಖರ್ಗೆಯವರು ಮನೆಗಳನ್ನು ದೋಚುವ ಮತ್ತು ಆ ಸಂಪತ್ತನ್ನು ಮುಸ್ಲಿಮರೊಂದಿಗೆ ಹಂಚಿಕೊಳ್ಳುವ ಕಾಂಗ್ರೆಸ್ ಪಕ್ಷದ ಯೋಜನೆಗೆ ಒಪ್ಪಿಕೊಂಡಿರುವುದನ್ನು ತೋರಿಸುವ ವೀಡಿಯೊ.
ಫ್ಯಾಕ್ಟ್ :  ಕಾಂಗ್ರೆಸ್ ಪ್ರಣಾಳಿಕೆಯಲ್ಲಿ ವಿವರಿಸಿರುವ ‘ಹಿಸ್ಸೆದಾರಿ ನ್ಯಾಯ’ ಅಥವಾ ಇಕ್ವಿಟಿ ಉಪಕ್ರಮದ ಬಗ್ಗೆ ಮೋದಿಯವರ ಸಮರ್ಥನೆಗಳನ್ನು ಸಂದರ್ಭೋಚಿತಗೊಳಿಸಲು ಮಲ್ಲಿಕಾರ್ಜುನ ಖರ್ಗೆ ಅವರು ಈ ಟೀಕೆಗಳನ್ನು ಮಾಡಿದ್ದಾರೆ. ಮುಸ್ಲಿಮರ ನಡುವೆ ಸಂಪತ್ತನ್ನು ಹಂಚಲು ಕಾಂಗ್ರೆಸ್ ಯೋಜಿಸುತ್ತಿದೆ ಎಂದು ತಪ್ಪಾಗಿ ಸೂಚಿಸಲು ಅವರ ಭಾಷಣದ ಈ ಭಾಗವನ್ನು ಡಿಜಿಟಲ್ ಕ್ಲಿಪ್ ಮಾಡಲಾಗಿದೆ. ಇಂತಹ ಕ್ರಮಗಳನ್ನು ತಮ್ಮ ಪಕ್ಷ ಎಂದಿಗೂ ಕೈಗೊಳ್ಳುವುದಿಲ್ಲ ಎಂದು ಅವರು ಒತ್ತಿ ಹೇಳಿದರು.ಆದ್ದರಿಂದ, ಪೋಸ್ಟ್‌ನಲ್ಲಿ ಮಾಡಿದ ಕ್ಲೇಮ್  ತಪ್ಪಾಗಿದೆ.
4 ಮೇ 2024 ರಂದು ಗುಜರಾತ್‌ನ ಅಹಮದಾಬಾದ್‌ನಲ್ಲಿ ಮಲ್ಲಿಕಾರ್ಜುನ ಖರ್ಗೆ ಅವರ ಚುನಾವಣಾ ಪ್ರಚಾರದಿಂದ ವೈರಲ್ ತುಣುಕು ಹುಟ್ಟಿಕೊಂಡಿದೆ. ಈ ಸಂದರ್ಭದಲ್ಲಿ ಖರ್ಗೆ ಅವರು ಈ ಮಾತುಗಳನ್ನು ಹೇಳಿದ್ದರೂ, ಅವರು ಅವುಗಳನ್ನು ಪಕ್ಷದ ಯೋಜನೆಯಂತೆ ಪ್ರಸ್ತುತಪಡಿಸಲಿಲ್ಲ ಎಂಬುದು ಗಮನಿಸಬೇಕಾದ ಸಂಗತಿ.
4 ಮೇ 2024 ರಂದು ಅಹಮದಾಬಾದ್‌ನಲ್ಲಿ ನಡೆದ ಕಾಂಗ್ರೆಸ್ ಪಕ್ಷದ ರ್ಯಾಲಿಯಲ್ಲಿ ಮಲ್ಲಿಕಾರ್ಜುನ ಖರ್ಗೆ ಮಾಡಿದ ಭಾಷಣದ ಸಂಪೂರ್ಣ ವೀಡಿಯೊಗೆ ಸಂಬಂಧಿಸಿದ ಕೀವರ್ಡ್‌ಗಳನ್ನು ಬಳಸಿಕೊಂಡು Google ಹುಡುಕಾಟವು ನಮಗೆ ದಾರಿ ಮಾಡಿಕೊಟ್ಟಿತು. ಅವರ ಭಾಷಣದಲ್ಲಿ, ಖರ್ಗೆ ಅವರು ಕಾಂಗ್ರೆಸ್ ಪ್ರಣಾಳಿಕೆಯಲ್ಲಿ ವಿವರಿಸಿರುವ ವಿವಿಧ ನೀತಿಗಳು ಮತ್ತು ಯೋಜನೆಗಳನ್ನು ಚರ್ಚಿಸಿದರು. ನಿರ್ದಿಷ್ಟವಾಗಿ, 21:55 ಅಂಕದಲ್ಲಿ, ಅವರು ಪ್ರಣಾಳಿಕೆಯಲ್ಲಿ ಪ್ರಸ್ತಾಪಿಸಿದಂತೆ ‘ಹಿಸ್ಸೆದಾರಿ ನ್ಯಾಯ’ ಅಥವಾ ಇಕ್ವಿಟಿಯ ಪರಿಕಲ್ಪನೆಯನ್ನು ವಿವರಿಸಲು ಪ್ರಯತ್ನಿಸುತ್ತಾರೆ.
ಅವರು ಈ ಉಪಕ್ರಮವನ್ನು ಸ್ಪಷ್ಟಪಡಿಸಲು ಪ್ರಯತ್ನಿಸುತ್ತಾರೆ, ಇದು ಸಾಕ್ಷರತೆಯ ದರಗಳು, ಆದಾಯದ ಮಟ್ಟಗಳು ಮತ್ತು ತಲಾ ಆದಾಯ ಸೇರಿದಂತೆ ವಿವಿಧ ಜಾತಿಗಳು ಮತ್ತು ಉಪ-ಜಾತಿಗಳ ಸಾಮಾಜಿಕ-ಆರ್ಥಿಕ ಸ್ಥಿತಿಯೊಂದಿಗೆ ವಿವರವಾಗಿ ರಾಷ್ಟ್ರೀಯ ಸಾಮಾಜಿಕ-ಆರ್ಥಿಕ ಮತ್ತು ಜಾತಿ ಗಣತಿಯನ್ನು ನಡೆಸುವುದನ್ನು ಒಳಗೊಂಡಿರುತ್ತದೆ ಎಂದು ಹೇಳಿದ್ದಾರೆ.
ಮುಂದುವರಿದು, ಯೋಜನೆ ಬಗ್ಗೆ ಮೋದಿ ಸುಳ್ಳು ಮಾಹಿತಿ ಪ್ರಚಾರ ಮಾಡುತ್ತಿದ್ದಾರೆ ಎಂದು ಪ್ರತಿಪಾದಿಸಿದರು. ಈ ಯೋಜನೆಗೆ ಸಂಬಂಧಿಸಿದಂತೆ ಮೋದಿಯವರು “ಕಾಂಗ್ರೆಸ್ ಸದಸ್ಯರು ನಿಮ್ಮ ಮನೆಗಳಿಗೆ ನುಗ್ಗುತ್ತಾರೆ, ಎಲ್ಲಾ ಹಣವನ್ನು ಮುಟ್ಟುಗೋಲು ಹಾಕಿಕೊಳ್ಳುತ್ತಾರೆ ಮತ್ತು ಮುಸ್ಲಿಮರು ಸೇರಿದಂತೆ ಎಲ್ಲರಿಗೂ ಹಂಚುತ್ತಾರೆ. ಹೆಚ್ಚು ಮಕ್ಕಳನ್ನು ಹೊಂದಿರುವವರು ಹೆಚ್ಚಿನ ಪಾಲು ಪಡೆಯುತ್ತಾರೆ.
ಇದಲ್ಲದೆ, ಮೋದಿ ಅವರು ಆರೋಪಿಸುತ್ತಿರುವ ಕ್ರಮಗಳನ್ನು ಕೈಗೊಳ್ಳುವ ಯಾವುದೇ ಉದ್ದೇಶವಿಲ್ಲ ಎಂದು ಹೇಳುವ ಮೂಲಕ ಅವರು ವಿವರಿಸುತ್ತಾರೆ. ಇಂತಹ ಆಧಾರ ರಹಿತ ಅಪಪ್ರಚಾರ ಮಾಡುತ್ತಿರುವುದು ಮೋದಿಗೆ ಅನ್ಯಾಯವಾಗಿದೆ ಎಂದು ಅವರು ಒತ್ತಿ ಹೇಳಿದರು. ಬ್ರಿಟಿಷರು, ಮೊಘಲರು ಅಥವಾ ನಿಜಾಮ್ ಆಳ್ವಿಕೆಯಲ್ಲಿಯೂ ಇಂತಹ ಘಟನೆಗಳು ಸಂಭವಿಸಿಲ್ಲ ಎಂದು ಅವರು ಹೇಳುತ್ತಾರೆ, ಹಾಗಾದರೆ ಅವರು ಅಂತಹ ನಡವಳಿಕೆಯಲ್ಲಿ ಏಕೆ ತೊಡಗುತ್ತಾರೆ? ಅವರು ತಮ್ಮ 55 ವರ್ಷಗಳ ಆಡಳಿತದಲ್ಲಿ ಎಂದಾದರೂ ಇಂತಹ ತಂತ್ರಗಳನ್ನು ಆಶ್ರಯಿಸಿದ್ದಾರೆಯೇ ಎಂದು ಅವರು ಪ್ರಶ್ನಿಸುತ್ತಾರೆ. ಮೋದಿಯವರು ಇಂತಹ ಹೇಳಿಕೆಗಳ ಮೂಲಕ ಜನರನ್ನು ಏಕೆ ಪ್ರಚೋದಿಸುತ್ತಿದ್ದಾರೆ ಎಂದು ದಿಗ್ಭ್ರಮೆ ವ್ಯಕ್ತಪಡಿಸುವ ಮೂಲಕ ಅವರು ಮುಕ್ತಾಯಗೊಳಿಸಿದ್ದಾರೆ.
ನಂತರ ಅವರು ಕಾಂಗ್ರೆಸ್ ಪ್ರಣಾಳಿಕೆಯಲ್ಲಿ ವಿವರಿಸಿರುವ ಇತರ ಉಪಕ್ರಮಗಳ ಬಗ್ಗೆ ಚರ್ಚಿಸಲು ಮುಂದಾದರು. ವಿಸ್ತೃತ ದೃಶ್ಯಾವಳಿಗಳು ಖರ್ಗೆಯವರ ವೈರಲ್ ಹೇಳಿಕೆಗಳು ಕಾಂಗ್ರೆಸ್ ವಿರುದ್ಧ ಮೋದಿಯವರ ಆರೋಪಗಳಿಗೆ ಪ್ರತಿಕ್ರಿಯೆಯಾಗಿವೆ ಎಂದು ಖಚಿತಪಡಿಸುತ್ತದೆ. ಇದಲ್ಲದೆ, ಕಾಂಗ್ರೆಸ್ ಮುಸ್ಲಿಮರಿಗೆ ಸಂಪತ್ತನ್ನು ಹಂಚಲು ಯೋಜಿಸುತ್ತಿದೆ ಎಂದು ತಪ್ಪಾಗಿ ಸೂಚಿಸಲು ಅವರ ಭಾಷಣದ ಈ ಭಾಗವನ್ನು ಡಿಜಿಟಲ್ ಕ್ಲಿಪ್ ಮಾಡಲಾಗಿದೆ.
ಕಾಂಗ್ರೆಸ್ ಪಕ್ಷವು ಈ ಹಿಂದೆ ಇದೇ ರೀತಿಯ ವಿಷಯಗಳ ಬಗ್ಗೆ ಚುನಾವಣಾ ಆಯೋಗಕ್ಕೆ ದೂರು ಸಲ್ಲಿಸಿತ್ತು, ನಿರ್ದಿಷ್ಟವಾಗಿ ಮೋದಿಯವರು ಸಂಪತ್ತು ಹಂಚಿಕೆಯ ಬಗ್ಗೆ ಕಾಂಗ್ರೆಸ್ ಪಕ್ಷದ ನೀತಿಗಳನ್ನು ಗುರಿಯಾಗಿಸಿಕೊಂಡು ಮಾಡಿದ ಟೀಕೆಗಳನ್ನು ಪ್ರಸ್ತಾಪಿಸಿದರು.
ಒಟ್ಟಾರೆಯಾಗಿ ಹೇಳುವುದಾದರೆ, ಮಲ್ಲಿಕಾರ್ಜುನ ಖರ್ಗೆಯವರ ಭಾಷಣದ ಕ್ಲಿಪ್ ಮಾಡಿದ ವೀಡಿಯೊವನ್ನು ಮುಸ್ಲಿಮರಲ್ಲಿ ಸಂಪತ್ತನ್ನು ಹಂಚುವ ತಪ್ಪೊಪ್ಪಿಗೆ ಎಂದು ತಪ್ಪಾಗಿ ಹಂಚಿಕೊಳ್ಳಲಾಗಿದೆ.


text:
ಕರ್ನಾಟಕದ ಸಚಿವ ಪ್ರಿಯಾಂಕ್ ಖರ್ಗೆ ಅವರು ಅಪೂರ್ಣವಾಗಿ ಕ್ಲಿಪ್ ಮಾಡಿರುವ ವಿಡಿಯೋವನ್ನು ಶೇರ್ ಮಾಡುವ ಮೂಲಕ ಅಪಪ್ರಚಾರ ಮಾಡುತ್ತಿದ್ದಾರೆ - FACTLY
Sai Krishna Muthyanolla
July 12, 2023
ಬಕ್ರೀದ್ ಸಂದರ್ಭದಲ್ಲಿ ಕರ್ನಾಟಕದಲ್ಲಿ ಗೋವುಗಳನ್ನು ರಕ್ಷಿಸಲು ಯಾರಾದರೂ ಬಂದು ನೈತಿಕ ಪೊಲೀಸ್‌ಗಿರಿ ನಡೆಸಿದರೆ ಅವರನ್ನು ಜೈಲಿಗೆ ಹಾಕಬೇಡಿ ಎಂದು ಕರ್ನಾಟಕ ಸಚಿವ ಪ್ರಿಯಾಂಕ್ ಖರ್ಗೆ ಪೊಲೀಸರಿಗೆ ಆದೇಶ ನೀಡಿರುವ ವಿಡಿಯೋ ಸಾಮಾಜಿಕ ಜಾಲತಾಣಗಳಲ್ಲಿ ಹರಿದಾಡುತ್ತಿದೆ. ಈ ಕಾಮೆಂಟ್‌ಗಳ ಮೂಲಕ ರಾಜ್ಯದಲ್ಲಿ ಗೋಹತ್ಯೆಯನ್ನು ಉತ್ತೇಜಿಸುತ್ತಿದ್ದಾರೆ ಎಂದು ಇನ್ನೂ ಕೆಲವು ಪೋಸ್ಟ್‌ಗಳು ಹರಿದಾಡುತ್ತಿವೆ. ಇದು ಎಷ್ಟರ ಮಟ್ಟಿಗೆ ನಿಜ ಎಂಬುದನ್ನು ಪರಿಶೀಲಿಸೋಣ.
ಕ್ಲೇಮ್: ಕರ್ನಾಟಕ ಸಚಿವ ಪ್ರಿಯಾಂಕ್ ಖರ್ಗೆ ಅವರು ಬಕ್ರೀದ್ ಸಂದರ್ಭದಲ್ಲಿ ಗೋವುಗಳನ್ನು ರಕ್ಷಿಸಲು ಬಂದವರನ್ನು ಜೈಲಿಗೆ ಹಾಕದಂತೆ ಪೊಲೀಸರಿಗೆ ಆದೇಶ ನೀಡುವ ಮೂಲಕ ಗೋಹತ್ಯೆಯನ್ನು ಪ್ರೋತ್ಸಾಹಿಸಿದ್ದಾರೆ.
ಫ್ಯಾಕ್ಟ್: ಈ ವೀಡಿಯೊ ಅಪೂರ್ಣವಾಗಿದೆ. ಗೋಸಂರಕ್ಷಣೆಯ ಹೆಸರಿನಲ್ಲಿ ದನ ಸಾಗಾಟ ಮಾಡುವವರಿಗೆ ಕಿರುಕುಳ ನೀಡುತ್ತಿರುವವರು ಹಾಗೂ ಕಾನೂನನ್ನು ಕೈಗೆತ್ತಿಕೊಂಡವರ ವಿರುದ್ಧ ಕಠಿಣ ಕ್ರಮ ಕೈಗೊಳ್ಳುವಂತೆ ಸಂಪೂರ್ಣ ವಿಡಿಯೋದಲ್ಲಿ ಪೊಲೀಸರಿಗೆ ಸೂಚಿಸಿದ್ದಾರೆ. ಜಾನುವಾರು, ಜಾನುವಾರು ಸಾಗಾಟ ನಡೆಸುವವರನ್ನು ಬಂಧಿಸಿ ಕಠಿಣ ಶಿಕ್ಷೆ ವಿಧಿಸುವುದು ಪೊಲೀಸರ ಜವಾಬ್ದಾರಿಯಾಗಿದೆ ಎಂದು ತಿಳಿಸಿದರು. ಹಾಗಾಗಿ ಪೋಸ್ಟ್‌ನಲ್ಲಿ ಮಾಡಿರುವ  ಕ್ಲೇಮ್ ಸುಳ್ಳು.
ಮೊದಲಿಗೆ, ಅವರು ಹೇಳಿದ ಬಗ್ಗೆ ಕನ್ನಡ ಮಾಧ್ಯಮ ಪ್ರಸಾರ ಮಾಡಿದ ಸಂಪೂರ್ಣ ವೀಡಿಯೊವನ್ನು ನಾವು ನೋಡಿದ್ದೇವೆ.
2023ರ ಜೂನ್ 20ರಂದು ಕಲಬುರಗಿಯಲ್ಲಿ ನಡೆದ ಸಭೆಯಲ್ಲಿ ಅಧಿಕಾರಿಗಳನ್ನುದ್ದೇಶಿಸಿ ಮಾತನಾಡಿದ ಅವರು, ಬಕ್ರೀದ್ ಶೀಘ್ರದಲ್ಲೇ ಬರಲಿದೆ.. ಎಲ್ಲಾ ಪಿಎಸ್‌ಐಗಳು ಮತ್ತು ಡಿಎಸ್‌ಪಿಗಳು ಎಚ್ಚರಿಕೆಯಿಂದ ಆಲಿಸಿ. ಕೆಲವರು ನಾವು ಈ ಸೇನೆ ಮತ್ತು ಆ ಸೇನೆಯಿಂದ ಬಂದವರು ಎಂದು ಸ್ಕಾರ್ಫ್ ಧರಿಸುತ್ತಾರೆ. ರೈತರು ಎಷ್ಟು ಸಂಕಷ್ಟಕ್ಕೆ ಸಿಲುಕಿದ್ದಾರೆ ಎಂಬುದು ಗೊತ್ತಿಲ್ಲ. ಯಾರಾದರೂ ಬಂದು ಕಾನೂನನ್ನು ಕೈಗೆ ತೆಗೆದುಕೊಂಡರೆ ಅವರನ್ನು ಒದ್ದು ಜೈಲಿಗೆ ತಳ್ಳಿರಿ. ಗ್ರಾಮೀಣ ಪ್ರದೇಶದಲ್ಲಿ ಜಾನುವಾರುಗಳ ಸಾಗಣೆಗೆ ಅವಕಾಶವಿದೆ, ಆದರೆ ನಗರ ಪ್ರದೇಶಗಳಲ್ಲಿ ಸರಿಯಾದ ದಾಖಲೆಗಳು ಮತ್ತು ಅನುಮತಿಯೊಂದಿಗೆ ಜಾನುವಾರುಗಳ ಸಾಗಣೆಗೆ ಅನುಮತಿ ಇದೆ ಎಂದು ಕಾನೂನಿನಲ್ಲಿ ಸ್ಪಷ್ಟವಾಗಿ ಹೇಳಲಾಗಿದೆ. ನೀವು ಏನು ಮಾಡುತ್ತೀರಿ,  ನೀವು ನಿಲ್ದಾಣದಲ್ಲಿ ಇರುತ್ತೀರಾ? ಹಿಂದಿನ ಸರ್ಕಾರದ ಅವಧಿಯಲ್ಲಿ ಈ ಹೊಸ ಕಿರುಕುಳ ಆರಂಭವಾಗಿದೆ. ಮೊನ್ನೆ ಗುಲ್ಬರ್ಗದಲ್ಲಿ ಹಸು ರಕ್ಷಕರು ಮನೆಗಳಿಗೆ ನುಗ್ಗಿ ರೈತರ ಜಾನುವಾರುಗಳನ್ನು ತೆಗೆದುಕೊಂಡು ಹೋಗುತ್ತಿದ್ದರು. ಕಾನೂನನ್ನು ಅನುಸರಿಸಿ. ಯಾರೇ ಕಾನೂನನ್ನು ಕೈಗೆತ್ತಿಕೊಂಡರೂ ಅವರ ವಿರುದ್ಧ ಕಠಿಣ ಕ್ರಮ ಕೈಗೊಳ್ಳಬೇಕು. ಜಾನುವಾರುಗಳಾಗಲಿ ಅಥವಾ ಇನ್ಯಾವುದೇ ಪ್ರಾಣಿಗಳಾಗಲಿ ಯಾರಾದರೂ ಪ್ರಾಣಿಗಳನ್ನು ಕಳ್ಳಸಾಗಣೆ ಮಾಡುತ್ತಿದ್ದರೆ ಅವರನ್ನು ಜೈಲಿಗೆ ಹಾಕಿ. ಅದರಲ್ಲಿ ಯಾವುದೇ ಸಂಶಯವಿಲ್ಲ.ಆದರೆ ಎಲ್ಲಾ ಅನುಮತಿಗಳನ್ನು ಪಡೆದ ನಂತರವೂ ಯಾರಾದರೂ ನಿಮಗೆ ಕಿರುಕುಳ ನೀಡುತ್ತಿದ್ದರೆ, ಇದನ್ನು ಮೀರಿದರೆ ಜನ ನಿಮ್ಮನ್ನು ಪ್ರಶ್ನಿಸುತ್ತಾರೆ … ”ಎಂದು ಅವರು ಹೇಳಿದರು.
ಆದರೆ ಭಾಷಣದ ಮೊದಲ 30 ಸೆಕೆಂಡ್ ಮಾತ್ರ ವೈರಲ್ ಆಗಿರುವ ವಿಡಿಯೋದಲ್ಲಿ ಅವರು ಹೇಳಿದ್ದನ್ನು ತಿರುಚಲಾಗಿದೆ. ಇದೇ ವಿಡಿಯೋವನ್ನು ಬಿಜೆಪಿಯ ಕರ್ನಾಟಕ ಟ್ವಿಟರ್ ಖಾತೆಯಲ್ಲಿ ಹಂಚಿಕೊಂಡಿರುವ ಪ್ರಿಯಾಂಕ್ ಖರ್ಗೆ ಅವರು ಅಕ್ರಮ ಗೋಹತ್ಯೆಯನ್ನು ಉತ್ತೇಜಿಸುತ್ತಿದ್ದಾರೆ ಎಂದು ಆರೋಪಿಸಿದರು, ಆದರೆ ಬಿಜೆಪಿ ತನ್ನ ವಿರುದ್ಧ ಸುಳ್ಳು ಪ್ರಚಾರ ಮಾಡುತ್ತಿದೆ ಎಂದು ಅವರು ಅದನ್ನು ನಿರಾಕರಿಸಿದರು.
Dear @BJP4Karnataka , time to fire your agency who is handling the party’s twitter handle . Clearly they don’t understand Kannada, forget understanding the Constitution.
Is BJP suggesting cow vigilantism is legal & the vigilantes of any kind should be encouraged to break the… https://t.co/hqwBonWYKQ
ಕೊನೆಗೂ ಕರ್ನಾಟಕದ ಸಚಿವ ಪ್ರಿಯಾಂಕ್ ಖರ್ಗೆ ಅವರು ಅಪೂರ್ಣವಾಗಿ ಕ್ಲಿಪ್ ಮಾಡಿರುವ ವಿಡಿಯೋವನ್ನು ಶೇರ್ ಮಾಡುವ ಮೂಲಕ ಅಪಪ್ರಚಾರ ಮಾಡುತ್ತಿದ್ದಾರೆ.


text:
ರಾಹುಲ್ ಗಾಂಧಿಯವರ ಮಹಿಳಾ ಸಬಲೀಕರಣದ ಕುರಿತ ಭಾಷಣದ ಕೆಲವು ಸಾಲುಗಳನ್ನು ತಪ್ಪಾಗಿ ಹಂಚಿಕೊಳ್ಳಲಾಗುತ್ತಿದೆ - FACTLY
Sai Krishna Muthyanolla
October 8, 2021
’ಮಹಾತ್ಮಾ ಗಾಂಧಿ ಅವರ ಜೊತೆಯಲ್ಲಿ ಮಹಿಳೆಯರನ್ನು ಕಾಣಬಹುದು ಹೊರತು ನೀವು ಎಂದಾದರೂ ಮೋಹನ್ ಭಾಗವತ್ ಜೊತೆಗೆ ಮಹಿಳೆಯರನ್ನು ನೋಡಿದ್ದೀರಾ..?’ ಎನ್ನುವ ರಾಹುಲ್ ಗಾಂಧಿ ಅವರ ವಿಡಿಯೋವನ್ನು ಹಂಚಿಕೊಳ್ಳುತ್ತಿರುವವರು “ ಮೋಹನ್ ಭಾಗವತ್ ಅವರನ್ನು ತೆಗಳುವ ಭರದಲ್ಲಿ ರಾಹುಲ್ ಗಾಂಧಿ ಮೋಹನದಾಸ ಕರಮಚಂದ್ರ ಗಾಂಧಿಯವರನ್ನು ಅವಮಾನಿಸಿದ್ದು ಗೊತ್ತೇ ಆಗಲಿಲ್ಲ. ಮಹಿಳೆಯರಿಗೆ ಬೇರೆ ಅಸ್ತಿತ್ವ ಇಲ್ಲ ಎಂದಿದ್ದಾರೆ ಎಂದು ಪೋಸ್ಟ್‌ಗಳಲ್ಲಿ ಹೇಳಿದ್ದಾರೆ. ಈ ಪೋಸ್ಟ್‌ಗಳ ಸತ್ಯಾಸತ್ಯತೆಯನ್ನು ಪರೀಕ್ಷಿಸೋಣ.
ಪ್ರತಿಪಾದನೆ: ಕಾಂಗ್ರೆಸ್ ಪಕ್ಷದ ರಾಜಕೀಯದಲ್ಲಿ’ಪ್ರತಿಯೊಬ್ಬ ಪುರುಷನಿಗೂ ಮಹಿಳೆಯರಿರುವುದು ಅಗತ್ಯ ಮತ್ತು ಸಹಜ’ ಎಂದು ರಾಹುಲ್ ಗಾಂಧಿಯವರು ಭಾಷಣದಲ್ಲಿ ಹೇಳಿದ್ದಾರೆ.
ನಿಜಾಂಶ: ಮಹಿಳಾ ಕಾಂಗ್ರೆಸ್ ಸಂಸ್ಥಾಪನಾ ದಿನದ ಸಂದರ್ಭದಲ್ಲಿ ಮಾತನಾಡಿದ ರಾಹುಲ್ ಗಾಂಧಿ, ಮಹಿಳೆಯರಿಗೆ ಅವಕಾಶಗಳನ್ನು ಒದಗಿಸುವ ನಿಟ್ಟಿನಲ್ಲಿ ಮಹಿಳೆಯರಿಗೆ ಆರ್‌ಎಸ್‌ಎಸ್ ಮತ್ತು ಕಾಂಗ್ರೆಸ್ ಪಕ್ಷದ ಧೋರಣೆಯನ್ನು ಎತ್ತಿ ತೋರಿಸುವ ನಿಟ್ಟಿನಲ್ಲಿ ಈ ಟೀಕೆಗಳನ್ನು ರಾಹುಲ್ ಗಾಂಧಿ ಮಾಡಿದ್ದಾರೆ.   ಆರೆಸ್ಸೆಸ್ ಮಹಿಳೆಯರನ್ನು ತುಳಿಯುತ್ತದೆ. ಆದರೆ ಕಾಂಗ್ರೆಸ್ ಮಹಿಳಾ ಸಬಲೀಕರಣಕ್ಕೆ ವೇದಿಕೆಯನ್ನು ನೀಡುತ್ತದೆ ಎಂದಿದ್ದಾರೆ. ಮೇಲಾಗಿ, ಈ ಭಾಷಣದಲ್ಲಿ ಎಲ್ಲಿಯೂ ರಾಹುಲ್ ಗಾಂಧಿ, ಮಹಾತ್ಮಾ ಗಾಂಧೀ ಮತ್ತು ಮಹಿಳೆಯರನ್ನು ಅವಮಾನಿಸಿಲ್ಲ. ಆದುದರಿಂದ ಪೋಸ್ಟ್ ಮೂಲಕ ಏನು ಹೇಳಲಾಗುತ್ತಿದೆಯೋ ಅದು ತಪ್ಪಾಗಿದೆ.
2021 ರ ಸೆಪ್ಟೆಂಬರ್ 15 ರಂದು ದೆಹಲಿಯಲ್ಲಿ ಮಹಿಳಾ ಕಾಂಗ್ರೆಸ್ ಸ್ಥಾಪನೆಯ ದಿನದಂದು ನಡೆದ ಸಭೆಯಲ್ಲಿ ರಾಹುಲ್ ಗಾಂಧಿಯವರ ಭಾಷಣದಿಂದ ಈ ಹೇಳಿಕೆಗಳನ್ನು ತೆಗೆದುಕೊಳ್ಳಲಾಗಿದೆ. ಈ ವಿಡಿಯೊದಲ್ಲಿ ನೀವು ರಾಹುಲ್ ಗಾಂಧಿ 17:50 ನಿಮಿಷದಲ್ಲಿ ಈ ಹೇಳಿಕೆಗಳನ್ನು ನೀಡುವುದನ್ನು ನೋಡಬಹುದು.
ರಾಹುಲ್ ಗಾಂಧಿ ಈ ಸಭೆಯಲ್ಲಿ ಮಹಿಳಾ ಸಬಲೀಕರಣವನ್ನು ಉದ್ದೇಶಿಸಿ ಮಾತನಾಡುವಾಗ ಒಂದು ಸಂದರ್ಭದಲ್ಲಿ ‘ಚಿತ್ರಗಳಲ್ಲಿ ಮಹಾತ್ಮ ಗಾಂಧಿಯವರೊಂದಿಗೆ ಮೂರು-ನಾಲ್ಕು ಮಹಿಳೆಯರನ್ನು ನೀವು ನೋಡಬಹುದು. ಆದರೆ, ಮೋಹನ್ ಭಾಗವತ್ ಎಂದಾದರೂ ಮಹಿಳೆಯರನ್ನು ನೋಡಿದ್ದಾರೆಯೇ? ಮೋಹನ್ ಭಾಗವತ್ ಜೊತೆಯಲ್ಲಿ ಮಹಿಳೆಯರನ್ನು ನೋಡಲು ಸಾಧ್ಯವಿಲ್ಲ. ಏಕೆಂದರೆ ಅವರ ಸಂಘಟನೆ (ಆರೆಸ್ಸೆಸ್) ಮಹಿಳೆಯರನ್ನು ತುಳಿಯುತ್ತದೆ, ಆದರೆ ನಮ್ಮ ಸಂಘಟನೆ ಮಹಿಳಾ ಸಬಲೀಕರಣಕ್ಕೆ ವೇದಿಕೆಯನ್ನು ನೀಡುತ್ತದೆ’ಎಂದು ಹೇಳಿದ್ದಾರೆ.
ರಾಹುಲ್ ಗಾಂಧಿ ಭಾಷಣದ, ‘ಮಹಾತ್ಮ ಗಾಂಧಿಯವರ ಜೊತೆಯಲ್ಲಿ ಮಹಿಳೆಯರು ಕಾಣಿಸಿಕೊಳ್ಳುತ್ತಾರೆ. ನೀವು ಎಂದಾದರೂ ಮೋಹನ್ ಭಾಗವತ್ ಜೊತೆಯಲ್ಲಿ ಮಹಿಳೆಯರನ್ನು ನೋಡಿದ್ದೀರಾ?’ ಎಂಬ ಭಾಗವನ್ನು ಮಾತ್ರ ತೆಗೆದುಕೊಂಡು ಶೇರ್ ಮಾಡಲಾಗುತ್ತಿದೆ. ಭಾಷಣದ ಮುಂದುವರಿದ ಭಾಗವಾದ   ಮಹಿಳೆಯರನ್ನು ತುಳಿಯುತ್ತದೆ. ಆದರೆ, ನಮ್ಮ ಸಂಸ್ಥೆಯು ಮಹಿಳಾ ಸಬಲೀಕರಣಕ್ಕೆ ವೇದಿಕೆಯನ್ನು ನೀಡುತ್ತದೆ’ ಎಂಬ ಹೇಳಿಕೆಗಳನ್ನು ತೆಗೆದುಹಾಕಿದ್ದಾರೆ.
ಈ ವಿಡಿಯೊ ತಿಳಿಸುವುದೇನೆಂದರೆ, ಮಹಿಳೆಯರಿಗೆ ಅವಕಾಶಗಳನ್ನು ಒದಗಿಸುವ ಬಗ್ಗೆ ರಾಹುಲ್ ಗಾಂಧಿ ಪ್ರಸ್ತಾಪಿಸಿದ್ದಾರೆ ಹೊರತು, ಕಾಂಗ್ರೆಸ್ ಪಕ್ಷದ ರಾಜಕೀಯದಲ್ಲಿ’ಪ್ರತಿಯೊಬ್ಬ ಪುರುಷನಿಗೂ ಮಹಿಳೆಯರಿರುವುದು ಅಗತ್ಯ ಮತ್ತು ಸಹಜ ಎಂದು ಹೇಳಿಲ್ಲ.
ಹೀಗಾಗಿ ರಾಹುಲ್ ಗಾಂದಿ ಅವರ ಭಾಷಣದ ಕೆಲ ಸಾಲುಗಳನ್ನು ಇಟ್ಟುಕೊಂಡು ಮಹಿಳೆಯರು ಮತ್ತು ಮಹಾತ್ಮಾ ಗಾಂಧಿ ಅವರನ್ನು ಅವಮಾನ ಮಾಡುತ್ತಿದ್ದಾರೆ ಎಂದು ಪೋಸ್ಟ್‌ಗಳಲ್ಲಿ ತಪ್ಪಾಗಿ ಹಂಚಿಕೊಳ್ಳಲಾಗುತ್ತಿದೆ.

created: October 8, 2021


text:
ರಾಕೇಶ್ ಟಿಕಾಯತ್ ‘ಅಲ್ಲಾ ಹು ಅಕ್ಬರ್ ಎಂದರೆ.. ರೈತರು ಕೋಪದಿಂದ ‘ಹರಹರ ಮಹಾದೇವ ಎಂದು ಕೂಗಲಿಲ್ಲ, ಅರ್ಧ ಎಡಿಟೆಡ್ ವಿಡಿಯೊವನ್ನು ವೈರಲ್ ಮಾಡಲಾಗಿದೆ - FACTLY
Sai Krishna Muthyanolla
September 23, 2021
ದೆಹಲಿಯ ರೈತ ಚಳುವಳಿಯನ್ನು ಮುನ್ನಡೆಸುತ್ತಿರುವವರಲ್ಲಿ ಒಬ್ಬರಾದ ಭಾರತೀಯ ಕಿಸಾನ್ ಯೂನಿಯನ್ (ಬಿಕೆಯು)  ನಾಯಕ ರಾಕೇಶ್ ಟಿಕಾಯತ್ ಮುಸ್ಲಿಮರಿಂದ ಸಹಾನುಭೂತಿ ಪಡೆಯಲು “ಅಲ್ಲಾಹು ಅಕ್ಬರ್” ಎಂದು ಘೋಷಣೆ ಕೂಗುತ್ತಿದ್ದಾರೆ ಎಂದಿರುವ ವಿಡಿಯೊವನ್ನು ಸಾಮಾಜಿಕ ಮಾಧ್ಯಮದಲ್ಲಿ ಹಂಚಿಕೊಳ್ಳುತ್ತಿರುವುದು ಕಂಡುಬಂದಿದೆ. ರಾಕೇಶ್ ಟಿಕಾಯತ್ ಕೃಷಿ ಕಾನೂನುಗಳ ವಿರುದ್ಧದ ಸಾರ್ವಜನಿಕ ಸಭೆಯಲ್ಲಿ ‘ಅಲ್ಲಾಹು ಅಕ್ಬರ್’ ಎಂದು ಘೋಷಣೆ ಕೂಗಿದ್ದಾರೆ. ಅದೇ ಸಾರ್ವಜನಿಕ ಸಭೆಯಲ್ಲಿ ಹಿಂದೂ ರೈತರು ಕೋಪದಿಂದ ‘ಹರ ಹರ ಮಹಾದೇವ’ ಎಂದು ಘೋಷಣೆ ಕೂಗಿದ್ದಾರೆ ಎಂದು ವಿಡಿಯೊ ಹಂಚಿಕೊಳ್ಳಲಾಗುತ್ತಿದ್ದು, ಇದು ನಿಜವೇ ಎಂಬುದನ್ನು ನೋಡೋಣ.
ಪ್ರತಿಪಾದನೆ: ರೈತ ಚಳುವಳಿಯ ನಾಯಕ ರಾಕೇಶ್ ಟಿಕಾಯತ್, ಮುಸ್ಲಿಮರ ಸಹಾನುಭೂತಿಗಾಗಿ ‘ಅಲ್ಲಾ ಹು ಅಕ್ಬರ್’ ಎಂದು ಘೋಷಣೆ ಕೂಗಿದರೆ, ಹಿಂದೂ ರೈತರು ಕೋಪದಿಂದ ‘ಹರಹರ ಮಹಾದೇವ್’ ಎಂದು ಘೋಷಣೆ ಕೂಗಿದ್ದಾರೆ.
ನಿಜಾಂಶ: ಪೋಸ್ಟ್‌ನಲ್ಲಿ ಹಂಚಲಾಗಿರುವ ವಿಡಿಯೊವನ್ನು ಎಡಿಟ್ ಮಾಡಲಾಗಿದೆ. ರಾಕೇಶ್ ಟಿಕಾಯತ್ ಮುಜಾಫರ್ ನಗರದಲ್ಲಿ 05 ಸೆಪ್ಟೆಂಬರ್ 2021 ರಂದು ನಡೆದ ಕಿಸಾನ್ ಮಹಾ ಪಂಚಾಯತ್ ಸಭೆಯಲ್ಲಿ ‘ಅಲ್ಲಾಹು ಅಕ್ಬರ್’ ಘೋಷಣೆಯನ್ನು ಕೂಗಿದ್ದು ನಿಜ. ಭಾರತದ ಏಕತೆಯನ್ನು ತಿಳಿಸಲು ರಾಕೇಶ್ ಟಿಕಾಯತ್ ‘ಅಲ್ಲಾಹು ಅಕ್ಬರ್’ಎಂದು ಘೋಷಣೆ ಕೂಗಿ, ರೈತರನ್ನು ‘ಹರ ಹರ ಮಹಾದೇವ್’ ಎಂದು ಕೂಗಲು ಪ್ರೇರೆಪಿಸಿದ್ದಾರೆ. ರೈತರು ಕೋಪದಿಂದ ‘ಹರಹರ ಮಹಾದೇವ್’ ಎಂದು ಘೋಷಣೆ ಕೂಗಿಲ್ಲ. ಅವರು ಮನಃಪೂರ್ವಕವಾಗಿ ಒಪ್ಪಿ ಕೂಗಿದ್ದಾರೆ. ಆದ್ದರಿಂದ, ಪೋಸ್ಟ್‌ನಲ್ಲಿ ಮಾಡಿದ ಹಕ್ಕು ತಪ್ಪಾಗಿದೆ.
ಪೋಸ್ಟ್‌ನಲ್ಲಿ ಹಂಚಿಕೊಂಡಿರುವ ವೀಡಿಯೊದಲ್ಲಿ ‘ಪಂಜಾಬ್ ತಕ್’ ಸುದ್ದಿ ಚಾನೆಲ್ ಲೋಗೋ ಕಾಣಿಸಿಕೊಳ್ಳುವುದನ್ನು ನಾವು ನೋಡಬಹುದು. ಈ ವಿಡಿಯೋಕ್ಕಾಗಿ ‘ಪಂಜಾಬ್ ತಕ್’ ನ ಅಧಿಕೃತ ಯೂಟ್ಯೂಬ್ ಚಾನೆಲ್ ನಲ್ಲಿ ಹುಡುಕಿದಾಗ, ಈ ವಿಡಿಯೋವನ್ನು ‘ಪಂಜಾಬ್ ತಕ್’ ನ್ಯೂಸ್ ಚಾನೆಲ್ 05 ಸೆಪ್ಟೆಂಬರ್ 2021 ರಂದು ಪ್ರಕಟಿಸಿದೆ ಎಂದು ತಿಳಿದುಬಂದಿದೆ. ಈ ವಿಡಿಯೋ 05 ಸೆಪ್ಟೆಂಬರ್ 2021 ರಂದು ಮುಜಾಫರ್ ನಗರದಲ್ಲಿ ನಡೆದ ಕಿಸಾನ್ ಮಹಾ ಪಂಚಾಯತ್ ಕಾರ್ಯಕ್ರಮದ ನೇರ ದೃಶ್ಯಗಳನ್ನು ವಿವರಿಸುತ್ತದೆ.
‘ಪಂಜಾಬ್ ತಕ್’ ಸುದ್ದಿ ಚಾನೆಲ್ ಪ್ರಕಟಿಸಿದ ವಿಡಿಯೋದಲ್ಲಿ 11:06 ನಿಮಿಷದಲ್ಲಿ, ರಾಕೇಶ್ ಟಿಕಾಯತ್ ಹೀಗೆ ಮಾತನಾಡಿದ್ದಾರೆ. “ಇಂತಹ (ಬಿಜೆಪಿ) ಸರ್ಕಾರಗಳು ದೇಶದಲ್ಲಿ ಮುಂದುವರಿದರೆ, ಅವರು ದೇಶದಲ್ಲಿ ಗಲಭೆಗಳನ್ನು ಸೃಷ್ಟಿಸುವುದನ್ನು ಮುಂದುವರಿಸುತ್ತಾರೆ. ಹಿಂದೆ, ಟಿಕಾಯತ್ (ರಾಕೇಶ್ ಟಿಕಾಯತ್ ತಂದೆ ಮತ್ತು ಬಿಕೆಯು ಮಾಜಿ ಅಧ್ಯಕ್ಷ ಮಹೇಂದ್ರ ಸಿಂಗ್ ಟಿಕಾಯತ್) ಸಮಯದಲ್ಲಿ ಘೋಷಣೆಗಳನ್ನು ಕೂಗಲಾಗುತ್ತಿತ್ತು. ‘ಅಲ್ಲಾಹು ಅಕ್ಬರ್’(ತಕ್ಷಣ ಗುಂಪು ‘ಹರ ಹರ ಮಹಾದೇವ’ ಎಂದು ಕೂಗಿತು), ‘ಅಲ್ಲಾಹು ಅಕ್ಬರ್ (ಮತ್ತೆ ಜನಸಮೂಹವು ‘ಹರ ಹರ ಮಹಾದೇವ’ ಎಂದು ಕೂಗಿತು). ಈ ‘ಅಲ್ಲಾಹು ಅಕ್ಬರ್-ಹರ ಹರ ಮಹಾದೇವ್’ ಘೋಷಣೆಗಳು ದೇಶದಲ್ಲಿ ಇದುವರೆಗೆ ನಡೆದ ಚಳುವಳಿಗಳಲ್ಲಿ ಘೋಷಿಸಲಾಗಿದೆ. ಭವಿಷ್ಯದಲ್ಲಿ ನಡೆಯುವ ಚಳುವಳಿಗಳಲ್ಲಿಯೂ ಈ ಘೋಷಣೆಗಳನ್ನು ಕೂಗಲಾಗುತ್ತದೆ. ನಮ್ಮ ಬಳಿ ಗಲಭೆಗಳು ಉದ್ಭವಿಸುವುದಿಲ್ಲ. ಅವರು ಜನರನ್ನು ಬೇರ್ಪಡಿಸಲು ಪ್ರಯತ್ನಿಸಿದರೆ, ನಾವು ಒಂದಾಗಲು ಪ್ರಯತ್ನಿಸುತ್ತೇವೆ. ಸುಳ್ಳು ಪ್ರಚಾರದಿಂದ ಜನರು ಮೋಸ ಹೋಗಬಾರದು, ”ಎಂದು ಹೇಳಿದ್ದಾರೆ.
ಕೆಲವು ಇತರ ಸುದ್ದಿ ವಾಹಿನಿಗಳು ರಾಕೇಶ್ ಟಿಕಾಯತ್ ಕಿಸಾನ್ ಮಹಾ ಪಂಚಾಯತ್ ಸಭೆಯನ್ನು ಉದ್ದೇಶಿಸಿ ಮಾತನಾಡುವ ವೀಡಿಯೋವನ್ನು ಪ್ರಕಟಿಸಿವೆ. ಆ ವಿಡಿಯೋಗಳನ್ನು ಇಲ್ಲಿ  ನೋಡಬಹುದು. ಪೋಸ್ಟ್‌ನಲ್ಲಿ ಹಂಚಿಕೊಂಡಿರುವ ವಿಡಿಯೊವನ್ನು ಕಿಸಾನ್ ಮಹಾ ಪಂಚಾಯತ್ ಸಭೆಯಲ್ಲಿ ಭಾಷಣ ಮಾಡಿದ ರಾಕೇಶ್ ಟಿಕಾಯತ್ ವಿಡಿಯೊವನ್ನು ಎಡಿಟ್ ಮಾಡಿ ಹಂಚಿಕೊಳ್ಳಲಾಗುತ್ತಿದೆ.
ರಾಕೇಶ್ ಟಿಕಾಯತ್ ಅವರ ಅಲ್ಲಾ ಹೋ ಅಕ್ಬರ್ ‘ಘೋಷಣೆಯ ಕುರಿತು ಸಂಪೂರ್ಣ ಸ್ಪಷ್ಟತೆಯೊಂದಿಗೆ 07 ಸೆಪ್ಟೆಂಬರ್ 2021 ರಂದು ‘ಬಿಬಿಸಿ ನ್ಯೂಸ್ ಹಿಂದಿ’ಯಲ್ಲಿ’ ವಿಡಿಯೊವನ್ನು ಪ್ರಕಟಿಸಿದ್ದಾರೆ. ಈ ವಿವರಗಳನ್ನು ಆಧರಿಸಿ, ಪೋಸ್ಟ್‌ನಲ್ಲಿ ಹಂಚಿಕೊಂಡಿರುವ ವಿಡಿಯೊದಲ್ಲಿ, ರಾಕೇಶ್ ಟಿಕಾಯತ್ ಮುಸ್ಲಿಮರ ಸಹಾನುಭೂತಿಗಾಗಿ ‘ಅಲ್ಲಾಹು ಅಕ್ಬರ್’ ಎಂದು ಜಪಿಸಲಿಲ್ಲ ಎಂದು ಹೇಳಬಹುದಾಗಿದೆ.
ಒಟ್ಟಾರೆಯಾಗಿ, ಎಡಿಟ್ ಮಾಡಿದ ವಿಡಿಯೋವನ್ನು ರೈತ ಚಳುವಳಿಯ ನಾಯಕ ರಾಕೇಶ್ ಟಿಕಾಯತ್ ಅವರು ಮುಸ್ಲಿಮರ ಸಹಾನುಭೂತಿಗಾಗಿ ‘ಅಲ್ಲಾಹು ಅಕ್ಬರ್’ ಎಂದು ಘೋಷಣೆ ಕೂಗಿದ್ದಾರೆ ಎಂದು ತಪ್ಪಾಗಿ ಹಂಚಿಕೊಳ್ಳಲಾಗುತ್ತಿದೆ.

created: September 23, 2021


text:
ಪ್ರಧಾನಿ ಮೋದಿಯವರು ಈ ದೇಶದ ಬಡ ಜನರನ್ನು ಮರುಳು ಮಾಡುವ ಸೂತ್ರದ ದೃಶ್ಯಗಳು ಎಂದು ಎಡಿಟ್ ಮಾಡಿದ ವಿಡಿಯೋ ಹಂಚಿಕೊಳ್ಳಲಾಗಿದೆ. - FACTLY
Sai Krishna Muthyanolla
March 28, 2021
ಪ್ರಧಾನಿ ನರೇಂದ್ರ ಮೋದಿಯವರು ಈ ದೇಶದ ಬಡ ಜನರನ್ನು ಮರುಳು ಮಾಡುವ ಸೂತ್ರದ  ದೃಶ್ಯಗಳು ಎಂದು ಹೇಳುವ ವೀಡಿಯೊವನ್ನು ಸಾಮಾಜಿಕ ಮಾಧ್ಯಮದಲ್ಲಿ ಹಂಚಿಕೊಳ್ಳಲಾಗುತ್ತಿದೆ. ಪಶ್ಚಿಮ ಬಂಗಾಳದಲ್ಲಿ ನಡೆದ ಚುನಾವಣಾ ಸಭೆಯನ್ನು ಉದ್ದೇಶಿಸಿ ಪ್ರಧಾನಿ ನರೇಂದ್ರ ಮೋದಿ ಅವರು “गरीब को केवल सपने दिखाओ, झूठ बोलो, उसको आपस में लड़ आओ, और राज करो ( ಬಡವರಿಗೆ ಕನಸುಗಳನ್ನು ತೋರಿಸಿ, ಅವರಿಗೆ ಸುಳ್ಳು ಹೇಳಿ, ಪರಸ್ಪರ ಜಗಳವಾಡಿಸಿ, ಅವರ ಮೇಲೆ ಆಳ್ವಿಕೆ ಮಾಡಿ) ” ಎಂದು ಹೇಳಿದ್ದಾರೆ  ಎನ್ನಲಾಗಿದೆ. ಪೋಸ್ಟ್‌ನಲ್ಲಿ ಮಾಡಿದ  ಆರೋಪ ನಿಜವೆ ಪರಿಶೀಲಿಸೋಣ.
ಪ್ರತಿಪಾದನೆ: ಈ ದೇಶದ ಬಡ ಜನರನ್ನು ಮರುಳು ಮಾಡಲು ಪಿಎಂ ನರೇಂದ್ರ ಮೋದಿ ಅವರ ಮಾತುಗಳನ್ನು ಬಹಿರಂಗಪಡಿಸುವ ವಿಡಿಯೋ.
ನಿಜಾಂಶ: ಪೋಸ್ಟ್‌ನಲ್ಲಿ ಹಂಚಲಾದ ವೀಡಿಯೊ ಪೂರ್ಣ ವೀಡಿಯೊದ  ಅಲ್ಪ ಭಾಗ ಮಾತ್ರ. ಮೂಲ ವೀಡಿಯೊದ ವಿಸ್ತೃತ ಆವೃತ್ತಿಯಲ್ಲಿ’ಅಧಿಕಾರದಲ್ಲಿರಲು ಕಾಂಗ್ರೆಸ್ ಪಕ್ಷ ಬಳಸುವ ಸೂತ್ರ ಇದು’ ಎಂದು ಪ್ರಧಾನಿ ನರೇಂದ್ರ ಮೋದಿ ಅವರು ಉಲ್ಲೇಖಿಸಿದ್ದಾರೆ. ಅಸ್ಸಾಂನ ಬೊಖಕತ್ ಪಟ್ಟಣದಲ್ಲಿ ನಡೆದ ಸಾರ್ವಜನಿಕ ಸಭೆಯನ್ನುದ್ದೇಶಿಸಿ ಮಾತನಾಡಿದ ವೇಳೆ ಪ್ರಧಾನಿ ನರೇಂದ್ರ ಮೋದಿ ಈ ಹೇಳಿಕೆ ನೀಡಿದ್ದಾರೆ. ಪಶ್ಚಿಮ ಬಂಗಾಳ ಚುನಾವಣೆಗೆ ಇದಕ್ಕೂ ಯಾವುದೇ ಸಂಬಂಧವಿಲ್ಲ. ಆದ್ದರಿಂದ, ಪೋಸ್ಟ್‌ನಲ್ಲಿ ಮಾಡಲಾದ ಪ್ರತಿಪಾದನೆ ತಪ್ಪಾಗಿದೆ.
ಹೇಳಿಕೆಗೆ ಸಂಬಂಧಿತ ಕೀವರ್ಡ್‌ಗಳನ್ನು ಬಳಸಿಕೊಂಡು  ಈ ವೀಡಿಯೊವನ್ನು ಹುಡುಕಿದಾಗ, ಭಾರತೀಯ ಜನತಾ ಪಾರ್ಟಿ (ಬಿಜೆಪಿ) ಅಧಿಕೃತ ಯೂಟ್ಯೂಬ್ ಚಾನೆಲ್‌ನಲ್ಲಿ ಇದೇ ರೀತಿಯ ದೃಶ್ಯಗಳನ್ನು ಇರುವ ವೀಡಿಯೊ ಕಂಡುಬಂದಿದೆ. ಅದು ಪ್ರಧಾನಿ ನರೇಂದ್ರ ಮೋದಿ ಅವರು 21 ಮಾರ್ಚ್ 2021 ರಂದು ಅಸ್ಸಾಂನ ಬೊಖಕತ್ ಪಟ್ಟಣದಲ್ಲಿ ನಡೆದ ಸಾರ್ವಜನಿಕ ಸಭೆಯನ್ನು ಉದ್ದೇಶಿಸಿ ಮಾತನಾಡಿರುವ ವಿಡಿಯೋ ಆಗಿದೆ.
ಪೋಸ್ಟ್‌ನಲ್ಲಿರುವ ಅದೇ ದೃಶ್ಯಗಳನ್ನು ಈ ವೀಡಿಯೊದ 35:19 ನಿಮಿಷಗಳಿಂದ ಗಮನಿಸಬಹುದು. ಮೂಲ ವೀಡಿಯೊದಲ್ಲಿ, ಪಿಎಂ ನರೇಂದ್ರ ಮೋದಿ ಅವರು “गरीब को केवल सपने दिखाओ, झूठ बोलो, उसको आपस में लड़ आओ, और राज करो । यही कांग्रेस सर्कार में रहने का फार्मूला रहा हे। ( ಬಡವರಿಗೆ ಕನಸುಗಳನ್ನು ತೋರಿಸಿ, ಅವರಿಗೆ ಸುಳ್ಳು ಹೇಳಿ, ಪರಸ್ಪರ ಜಗಳವಾಡಿಸಿ, ಅವರ ಮೇಲೆ ಆಳ್ವಿಕೆ ಮಾಡಿ. ಇದು ಕಾಂಗ್ರೆಸ್ ಪಕ್ಷ ಅಧಿಕಾರದಲ್ಲಿರಲು ಬಳಸುವ ಸೂತ್ರವಾಗಿದೆ) ”ಎಂದು ಹೇಳುವುದನ್ನು ನಾವು ನೋಡಬಹುದು.
ವೀಡಿಯೊದ 35:26 ನಿಮಿಷಗಳಲ್ಲಿ, ಅಧಿಕಾರದಲ್ಲಿರಲು ಕಾಂಗ್ರೆಸ್ ಪಕ್ಷದ ಸೂತ್ರ ಇದು ಎಂದು ಪ್ರಧಾನಿ ನರೇಂದ್ರ ಮೋದಿ ಹೇಳುವುದನ್ನು ಉಲ್ಲೇಖಿಸುತ್ತದೆ. ಮೂಲ ವೀಡಿಯೊದಲ್ಲಿನ ಎರಡನೇ ಭಾಗವನ್ನು ಕಟ್ ಮಾಡುವ ಮೂಲಕ, ಈ ದೇಶದ ಬಡ ಜನರನ್ನು ಮರುಳು ಮಾಡಲು ನರೇಂದ್ರ ಮೋದಿಯವರು ತಮ್ಮ ಸೂತ್ರವನ್ನು ಬಹಿರಂಗಪಡಿಸುವ ದೃಶ್ಯಗಳು ಇವು ಎಂದು ಈ ದೃಶ್ಯವನ್ನು ಹಂಚಲಾಗಿದೆ.
ಪ್ರಧಾನಿ ನರೇಂದ್ರ ಮೋದಿ ಈ ಹೇಳಿಕೆಗಳನ್ನು ಹೇಳಿದ ಸಂದರ್ಭವನ್ನು ‘ಹಿಂದೂಸ್ತಾನ್ ಟೈಮ್ಸ್’ ಪ್ರಕಟಿಸಿದ ಲೇಖನದಲ್ಲಿ ವಿವರಿಸಲಾಗಿದೆ. ಈ ಲೇಖನದಲ್ಲಿ ಅಧಿಕಾರದಲ್ಲಿ ಉಳಿಯಲು ಕಾಂಗ್ರೆಸ್ ಪಕ್ಷದ ಹಳೆಯ ತಂತ್ರ ಎಂದು ನರೇಂದ್ರ ಮೋದಿ ಹೇಳಿರುವುದನ್ನು ಉಲ್ಲೇಖಿಸಿದ್ದಾರೆ.
ಒಟ್ಟಾರೆಯಾಗಿ ಹೇಳುವುದಾದರೆ, ಈ ದೇಶದ ಬಡ ಜನರನ್ನು ಮರುಳು ಮಾಡುವ ತನ್ನ ಸೂತ್ರವನ್ನು ವಿವರಿಸುವ ಪ್ರಧಾನಿ ನರೇಂದ್ರ ಮೋದಿಯವರ ದೃಶ್ಯ ಎಂದು ಹಂಚಿಕೊಂಡಿರುವ ವೀಡಿಯೊ,  ಅರ್ಧಕ್ಕೆ ಕಟ್ ಮಾಡಿದ ಒಂದು ವೀಡಿಯೋದ ದೃಶ್ಯವಾಗಿದೆ.


text:
ಭಾರತ ಮಾತೆ ಪಾತ್ರಧಾರಿಯು ನಮಾಝ್ ಮಾಡಿದ ದೃಶ್ಯ ನಾಟಕವೊಂದರ ಎಡಿಟ್ ಮಾಡಿದ ವಿಡಿಯೊವಾಗಿದೆ - FACTLY
Sai Krishna Muthyanolla
August 26, 2022
“ಭಾರತ ಮಾತೆಗೆ”ತೊಡಿಸಿದ್ದ ಕಿರೀಟ ತೆಗೆದು ಹಿಜಾಬ್ ತೊಡಿಸಿ ನಮಾಝ್ ಮಾಡಿಸುವ ಶಾಲಾ ಮಕ್ಕಳು ಪ್ರದರ್ಶಿಸಿದ ನಾಟಕದ ವಿಡಿಯೊ ಸಾಮಾಜಿಕ ಮಾಧ್ಯಮದಲ್ಲಿ ವೈರಲ್ ಆಗಿದೆ. ಉತ್ತರ ಪ್ರದೇಶದ ಲಕ್ನೋದ ಮಾಳವೀಯ ನಗರದಲ್ಲಿರುವ ಶಿಶು ಭಾರತೀಯ ವಿದ್ಯಾಲಯದಲ್ಲಿ ವೇದಿಕೆಯ ನಾಟಕವನ್ನು ಪ್ರದರ್ಶಿಸಲಾಗಿದೆ ಎಂದು ಪ್ರತಿಪಾದಿಸಿ ಈ ಪೋಸ್ಟ್ ಹಂಚಿಕೊಳ್ಳಲಾಗಿದೆ. ಹಾಗಿದ್ದರೆ ಪೋಸ್ಟ್‌ನಲ್ಲಿ ಮಾಡಲಾದ ಪ್ರತಿಪಾದನೆಯನ್ನು ಪರಿಶೀಲಿಸೋಣ.
ಪ್ರತಿಪಾದನೆ : ‘ಭಾರತ ಮಾತೆಯ’ ವೇಷ ಧರಿಸಿದ ಶಾಲೆಯ ವಿದ್ಯಾರ್ಥಿನಿಯಿಂದ ವೇದಿಕೆಯಲ್ಲಿ ನಮಾಝ್ ಮಾಡಲಾದ ನಾಟಕದ ವಿಡಿಯೋ.
ನಿಜಾಂಶ : ಪೋಸ್ಟ್‌ನಲ್ಲಿ ಹಂಚಿಕೊಳ್ಳಲಾದ ವೀಡಿಯೊವನ್ನು ಎಡಿಟ್ ಮಾಡಲಾಗಿದೆ. ನಾಟಕದ ಪೂರ್ಣ ವಿಡಿಯೋದಲ್ಲಿ ಶಾಲಾ ಮಕ್ಕಳು ಧರ್ಮದ ಹೆಸರಿನಲ್ಲಿ ಜಗಳವಾಡಬೇಡಿ ಮತ್ತು ಸಾಮಾಜಿಕ ಸೌಹಾರ್ದತೆ ಕಾಪಾಡಿ ಎಂಬ ಸಂದೇಶವನ್ನು ಹೇಳಿದ್ದಾರೆ. ಈ ನಾಟಕದ ಭಾಗವಾಗಿ, ಸೀರೆಯುಟ್ಟ ಹುಡುಗಿಯನ್ನು ಆಯಾ ಧಾರ್ಮಿಕ ಪದ್ಧತಿಗಳಲ್ಲಿ (ಹಿಂದೂ, ಮುಸ್ಲಿಂ, ಸಿಖ್, ಕ್ರಿಶ್ಚಿಯನ್ ಧರ್ಮ) ವಿವಿಧ ಧಾರ್ಮಿಕ ಪ್ರಾರ್ಥನೆಗಳನ್ನು ಸಲ್ಲಿಸಲಾಯಿತು. ಲಕ್ನೋ ಪೊಲೀಸ್ ಕಮಿಷನರೇಟ್ ಟ್ವೀಟ್ ಮೂಲಕ ವೀಡಿಯೋ ಎಡಿಟ್ ಆಗಿರುವುದನ್ನು ಖಚಿತಪಡಿಸಿದ್ದು, ಕ್ಲಿಪ್ ಮಾಡಿದ ವಿಡಿಯೋವನ್ನು ಟ್ವೀಟ್ ಮಾಡಿದವರ ವಿರುದ್ಧ ಕಾನೂನು ಕ್ರಮ ಕೈಗೊಳ್ಳಲಾಗುತ್ತಿದೆ ಎಂದು ತಿಳಿಸಿದ್ದಾರೆ. ಆದ್ದರಿಂದ, ಪೋಸ್ಟ್‌ನಲ್ಲಿ ಮಾಡಿದ ಪ್ರತಿಪಾದನೆ ತಪ್ಪಾಗಿದೆ.
ವೀಡಿಯೊದ ಸ್ಕ್ರೀನ್‌ಶಾಟ್‌ಗಳ ಗೂಗಲ್ ರಿವರ್ಸ್ ಇಮೇಜ್ ಸರ್ಚ್ ಮಾಡಿದಾಗ, ಇದೇ ರೀತಿಯ ದೃಶ್ಯಗಳನ್ನು ಹೊಂದಿರುವ ವೀಡಿಯೊವನ್ನು 15 ಆಗಸ್ಟ್ 2022 ರಂದು ಸಾಮಾಜಿಕ ಮಾಧ್ಯಮದ ಬಳಕೆದಾರರು ಇದೇ ರೀತಿಯ ಪ್ರತಿಪಾದನೆಯೊಂದಿಗೆ ವಿಡಿಯೋ ಟ್ವೀಟ್ ಮಾಡಿರುವುದು ಕಂಡುಬಂದಿದೆ. ಟ್ವೀಟ್‌ಗೆ ಪ್ರತಿಕ್ರಿಯಿಸಿದ ಅರವಿಂದ್ ಚೌಹಾಣ್, ‘ಟೈಮ್ಸ್ ಆಫ್ ಇಂಡಿಯಾ’ ಗುಂಪಿನಲ್ಲಿ ಕೆಲಸ ಮಾಡುವ ಪತ್ರಕರ್ತ, ಶಾಲಾ ವಿದ್ಯಾರ್ಥಿಗಳು ಪ್ರದರ್ಶಿಸಿದ ರಂಗ ನಾಟಕದ ಪೂರ್ಣ ವಿಡಿಯೋವನ್ನು ಟ್ವೀಟ್ ಮಾಡಿದ್ದಾರೆ. ಸಂಪೂರ್ಣ ವೀಡಿಯೊವು ವಿವಿಧ ಗುಂಪುಗಳ ವಿದ್ಯಾರ್ಥಿಗಳು ಮತ್ತು ಭಾರತ ಮಾತೆಯ ಉಡುಪು ಧರಿಸಿದ ಹುಡುಗಿ ವಿವಿಧ ಧಾರ್ಮಿಕ ಪ್ರಾರ್ಥನೆಯನ್ನು ಮಾಡಿರುವುದು ಸ್ಪಷ್ಟವಾಗಿ ತೋರಿಸುತ್ತದೆ. ಹಿಂದೂ, ಕ್ರಿಶ್ಚಿಯನ್, ಸಿಖ್ ಮತ್ತು ಮುಸ್ಲಿಂ ಪ್ರಕಾರದ ಪ್ರಾರ್ಥನೆಗಳನ್ನು ಸಲ್ಲಿಸಿದ್ದಾರೆ.
Here is the complete video of the students offering prayers in various ways (as per the religions)#Lucknow https://t.co/OS99RE0ie8 pic.twitter.com/DIsHq9GB4m
ಲಕ್ನೋದ ಶಿಶು ಭಾರತೀಯ ವಿದ್ಯಾಲಯದ ವಿದ್ಯಾರ್ಥಿಗಳು ಪ್ರದರ್ಶಿಸಿದ ಈ ಪೂರ್ಣ ವೀಡಿಯೊವನ್ನು ಲಕ್ನೋ ಪೊಲೀಸ್ ಕಮಿಷನರೇಟ್ ಟ್ವೀಟ್ ಮಾಡಿದೆ. ಸಂಪೂರ್ಣ ವೀಡಿಯೊವನ್ನು ಹಂಚಿಕೊಂಡ ಲಕ್ನೋ ಪೊಲೀಸ್ ಕಮಿಷನರೇಟ್, ಸಮಾಜದಲ್ಲಿ ಕೋಮು ಸೌಹಾರ್ದತೆಯನ್ನು ಕದಡುವ ಪ್ರಯತ್ನದಲ್ಲಿ ಕೆಲವು ಸಮಾಜ ವಿರೋಧಿಗಳು ಈ ನಾಟಕದ ವಿಡಿಯೊವನ್ನು ಎಡಿಟ್ ಮಾಡಿ ಹಂಚಿಕೊಂಡಿದ್ದಾರೆ ಎಂದು ಟ್ವೀಟ್ ಮಾಡಿದ್ದಾರೆ. ಲಕ್ನೋ ಪೊಲೀಸ್ ಕಮಿಷನರೇಟ್ ಮತ್ತೊಂದು ಟ್ವೀಟ್ ಮೂಲಕ ವೇದಿಕೆ ನಾಟಕದ ಸಂಪೂರ್ಣ ವಿಡಿಯೋದಲ್ಲಿ ಶಾಲಾ ಮಕ್ಕಳು ಧರ್ಮದ ಹೆಸರಿನಲ್ಲಿ ಜಗಳವಾಡಬೇಡಿ ಮತ್ತು ಸಾಮಾಜಿಕ ಸಾಮರಸ್ಯವನ್ನು ಕಾಪಾಡಿಕೊಳ್ಳಿ ಎಂಬ ಸಂದೇಶವನ್ನು ಪ್ರಸ್ತುತಪಡಿಸುವುದನ್ನು ತೋರಿಸುತ್ತದೆ ಎಂದು ಸ್ಪಷ್ಟಪಡಿಸಿದೆ. ಈ ಕ್ಲಿಪ್ ಮಾಡಿದ ವೀಡಿಯೊವನ್ನು ಟ್ವೀಟ್ ಮಾಡಿದ ವ್ಯಕ್ತಿಗಳ ವಿರುದ್ಧ ಕಾನೂನು ಕ್ರಮ ಕೈಗೊಳ್ಳಲಾಗುತ್ತಿದೆ ಎಂದು ಲಕ್ನೋ ಪೊಲೀಸ್ ಕಮಿಷನರೇಟ್ ತಿಳಿಸಿದೆ.
छोटे बच्चों द्वारा सांप्रदायिक सौहार्द हेतु प्रस्तुत नाटिका का सम्पूर्ण वीडियो,जिसको कुछ असामाजिक तत्वों द्वारा गलत ढंग से प्रचारित कर सांप्रदायिक द्वेष फैलाने का अपराधिक कृत्य किया गया है। ऐसे लोगों के विरुद्ध सख्त कानूनी कार्रवाई की जाएगी।@Uppolice https://t.co/eWBatkgnyc pic.twitter.com/oKOmLGVszX
ಸಾಮಾಜಿಕ ಮಾಧ್ಯಮದಲ್ಲಿ ಹರಿದಾಡುತ್ತಿರುವ ಈ ವೈರಲ್ ಕ್ಲಿಪ್ಡ್ ವೀಡಿಯೋ ಕುರಿತು ಲಕ್ನೋ ಪೊಲೀಸ್ ಕಮಿಷನರೇಟ್ ನೀಡಿದ ಸ್ಪಷ್ಟನೆಯನ್ನು ವರದಿ ಮಾಡುವ ಲೇಖನಗಳನ್ನು ಹಲವು ಸುದ್ದಿ ವೆಬ್‌ಸೈಟ್‌ಗಳು ಪ್ರಕಟಿಸಿವೆ.
ಒಟ್ಟಾರೆಯಾಗಿ ಹೇಳುವುದಾದರೆ, ಶಾಲೆಯಲ್ಲಿ ನಡೆದ ನಾಟಕದ ದೃಶ್ಯಗಳನ್ನು ಎಡಿಟ್ ಮಾಡಿ ತಪ್ಪು ಸಂದೇಶ ಬರುವಂತೆ ಹಂಚಿಕೊಳ್ಳಲಾಗಿದೆ, “ ಭಾರತ ಮಾತೆಯ” ಉಡುಪಿನಲ್ಲಿರುವ ಪಾತ್ರವನ್ನು ಬರೀ ನಮಾಝ್ ಮಾಡಿದಂತೆ ತೋರಿಸಲಾಗಿದೆ. ಆದರೆ ಪೂರ್ಣ ವಿಡಿಯೋದಲ್ಲಿ ಸರ್ವ ಧರ್ಮ ಸಮನ್ವಯವನ್ನು ಸಾರುವ ಸಂದೇಶವನ್ನು ಶಾಲಾ ಮಕ್ಕಳು ತಮ್ಮ ನಾಟಕದ ಪ್ರದರ್ಶನದಲ್ಲಿ ಅಭಿನಯಿಸಿರುವುದು ಸಾಭೀತಾಗಿದೆ. ಹಾಗಾಗಿ ಪೋಸ್ಟ್‌ನಲ್ಲಿ ಮಾಡಲಾದ ಪ್ರತಿಪಾದನೆ ತಪ್ಪಾಗಿದೆ.


text:
ವ್ಯಂಗ್ಯ ಬರಹವನ್ನು “CNN ಸಂಸ್ಥೆ ತಾಲಿಬಾನ್‌ಗಳನ್ನು ಹೊಗಳುತ್ತಿದೆ” ಎಂದು ಹಂಚಿಕೊಳ್ಳಲಾಗಿದೆ - FACTLY
Sai Krishna Muthyanolla
September 9, 2021
‘CNN’ ಅಂತರಾಷ್ಟ್ರೀಯ ಸುದ್ದಿ ಸಂಸ್ಥೆ, ತಾಲಿಬಾನ್‌ಗಳು ಮಾಸ್ಕುಗಳನ್ನು ಧರಿಸಿ ಜವಾಬ್ದಾರಿಯುತವಾಗಿ ಯುದ್ಧ ಮಾಡುತ್ತಿದ್ದಾರೆಂದು’ ಹೊಗಳುತ್ತಾ ಲೇಖನ ಪ್ರಕಟಣೆ ಮಾಡಿದೆಯೆಂದು ಸಾಮಾಜಿಕ ಜಾಲತಾಣದಲ್ಲಿ ಫೋಟೊವೊಂದನ್ನು ಹಂಚಿಕೊಳ್ಳಲಾಗುತ್ತಿದೆ. ಇದು ನಿಜವೇ ಎಂಬುದನ್ನು ಪರಿಶೀಲಿಸೋಣ
ಪ್ರತಿಪಾದನೆ: ತಾಲಿಬಾನ್‌ಗಳು ಮಾಸ್ಕ್‌ಗಳನ್ನು ಧರಿಸಿ ಜವಾಬ್ದಾರಿಯುತವಾಗಿ ಯುದ್ಧ ಮಾಡುತ್ತಿದ್ದಾರೆಂದು ‘CNN’ ಸುದ್ದಿ ಸಂಸ್ಥೆಯು ಹೊಗಳುತ್ತಾ ಲೇಖನ ಪ್ರಕಟಿಸಿದೆ.
ನಿಜಾಂಶ: ಈ ಪೋಸ್ಟ್‌ನಲ್ಲಿ ಷೇರ್ ಮಾಡಿರುವ ಲೇಖನವನ್ನು ‘The Babylon Bee’ ಎನ್ನುವ ಸೆಟೈರಿಕಲ್ ವೆಬ್ಸೈಟ್ ಪ್ರಕಟಣೆ ಮಾಡಿದೆ. ತಾಲಿಬಾನರನ್ನು ಹೊಗಳುತ್ತಾ ‘CNN’ ಸುದ್ದಿ ಸಂಸ್ಥೆಯು ಇತ್ತೀಚಿಗೆ ಯಾವುದೇ ಲೇಖನ ಪ್ರಕಟಣೆ ಮಾಡಿಲ್ಲ. ಆದ್ದರಿಂದ, ಪೋಸ್ಟ್‌ನಲ್ಲಿ ಮಾಡುತ್ತಿರುವ ಪ್ರತಿಪಾದನೆ ತಪ್ಪಾಗಿದೆ.
ಪೋಸ್ಟ್‌ನಲ್ಲಿ ಹಂಚಿಕೊಂಡಿರುವ ಲೇಖನಕ್ಕೆ ಸಂಬಂದಿಸಿದಂತೆ ವಿವರಗಳಿಗಾಗಿ ಗೂಗಲ್‌ನಲ್ಲಿ ಹುಡುಕಿದಾಗ, ಈ ಲೇಖನವನ್ನು 14 ಆಗಸ್ಟ್ 2021 ರಂದು ‘ the Babylon Bee’ ಎನ್ನುವ ಅಮೆರಿಕಾ ದೇಶಕ್ಕೆ ಸೇರಿದ ಒಂದು ಸೆಟೈರಿಕಲ್ ವೆಬ್ಸೈಟ್ ಪ್ರಕಟಿಸಿರುವುದು ತಿಳಿದುಬಂದಿದೆ. ವ್ಯಂಗ್ಯವಾಗಿ ಬರೆದ ಕಾಲ್ಪನಿಕ ಕಥನಗಳನ್ನು ಪ್ರಕಟಿಸುತ್ತೆವೆಂದು ಈ ವೆಬ್ಸೈಟ್‌ನ ವಿವರಣೆಯಲ್ಲಿ ಸ್ಪಷ್ಟವಾಗಿ ಹೇಳಲಾಗಿದೆ. ‘The Babylon Bee’ ಸೆಟೈರಿಕಲ್ ವೆಬ್ಸೈಟ್ ಈ ಲೇಖನವನ್ನು 15ಆಗಸ್ಟ್ 2021 ರಂದು ಟ್ವೀಟ್ ಸಹ ಮಾಡಿದೆ.
ಪೋಸ್ಟ್‌ನಲ್ಲಿ ಪ್ರತಿಪಾದನೆ ಮಾಡಿರುವ ಹಾಗೆ ‘CNN’ ಸುದ್ದಿ ಸಂಸ್ಥೆಯು ತಾಲಿಬಾನ್‌ಗಳನ್ನು ಹೊಗಳುತ್ತಾ ಇತ್ತೀಚಿಗೆ ಲೇಖನಗಳನ್ನು ಪ್ರಕಟಿಸಿದೆಯಾ ಎಂದು ಹುಡುಕಿದಾಗ ಅಂತಹ ಯಾವುದೇ ಲೇಖನಗಳು ಕಂಡುಬಂದಿಲ್ಲ. ಆಪ್ಘಾನಿಸ್ತಾನ್ ದೇಶದಲ್ಲಿ ಪ್ರಸ್ತುತ ನಿರ್ಮಾಣಗೊಂಡಿರುವ ಸಂಕ್ಷೋಭೆಯನ್ನು ವರದಿ ಮಾಡುತ್ತಾ ‘ CNN’ ನ್ಯೂಸ್ ಸಂಸ್ಥೆ ಪ್ರಕಟಿಸಿದ ಲೇಖನಗಳನ್ನು ಇಲ್ಲಿ, ಇಲ್ಲಿ ನೋಡಬಹುದು.
ಅಮೆರಿಕಾದ ಅಧ್ಯಕ್ಷ ಜೋ ಬೈಡನ್, ಆಪ್ಘಾನಿಸ್ತಾನ್ ದೇಶದಿಂದ ತಮ್ಮ ಸೈನ್ಯವಿರುವುದು  11ಸೆಪ್ಟೆಂಬರ್ 2021ಕೊನೆಯ ದಿನ ಎಂದು ಪ್ರಕಟಿಸಿದ ಕೂಡಲೇ, ತಾಲಿಬಾನ್ ಉಗ್ರವಾದಿಗಳು ಆಪ್ಘಾನಿಸ್ತಾನ್ ದೇಶದಲ್ಲಿ ಮತ್ತೆ ರಕ್ತಪಾತ ಸೃಷ್ಟಿಸುತ್ತಾ  ಕೆಲ ಪ್ರಾಂತ್ಯಗಳನ್ನು ಆಕ್ರಮಿಸಿಕೊಳ್ಳಲು ಶುರು ಮಾಡಿದರು. 15 ಆಗಸ್ಟ್ 2021ರಂದು ತಾಲಿಬಾನ್‌ಗಳು ಆಪ್ಘಾನ್ ರಾಜಧಾನಿ ಕಾಬುಲ್ ನಗರವನ್ನು ಆಕ್ರಮಿಸಿ, ಅಧ್ಯಕ್ಷ್ಯ ಭವನವನ್ನು ಅಧೀನಕ್ಕೆ ತೆಗೆದುಕೊಂಡರು. ಅಧ್ಯಕ್ಷ್ಯ ಅಷ್ರಾಫ್ ಘನಿ ಆಪ್ಘಾನ್ ದೇಶವನ್ನು ತೊರೆದು ಹೋದದ್ದರಿಂದ, ಆಫ್ಘಾನಿಸ್ತಾನ್ ಸರ್ಕಾರದೊಂದಿಗೆ ತಾವು ಮಾಡುತ್ತಿರುವ ಯುದ್ಧ ಮುಗಿದಿದೆಯೆಂದು ತಾಲಿಬಾನರು ಅಧಿಕೃತವಾಗಿ ಪ್ರಕಟಿಸಿದರು.
ಒಟ್ಟಿನಲ್ಲಿ ‘CNN’ ಸಂಸ್ಥೆ ತಾಲಿಬಾನರನ್ನು ಹೊಗಳುತ್ತಾ ಸುದ್ದಿ ವರದಿ ಮಾಡಿದ ಹಾಗೆ ಷೇರ್ ಮಾಡುತ್ತಿರುವುದು ವ್ಯಂಗ್ಯವಾಗಿ ಬರೆದ ಲೇಖನವೇ ಹೊರತು ನಿಜವಾದುದ್ದಲ್ಲ..

created: September 9, 2021


text:
2017 ರಲ್ಲಿ ಪ್ರಧಾನಿ ನರೇಂದ್ರ ಮೋದಿ ಬಿಡುಗಡೆ ಮಾಡಿದ ರಾಮಾಯಣ ಸ್ಮರಣಾರ್ಥ ಅಂಚೆ ಚೀಟಿಗಳನ್ನು ಇತ್ತೀಚಿನದೆಂದು ಹಂಚಿಕೊಳ್ಳಲಾಗಿದೆ - FACTLY
Sai Krishna Muthyanolla
August 5, 2020
‘ರಾಮಾಯಣ’ ಅಂಚೆ ಚೀಟಿಗಳ ಚಿತ್ರಗಳನ್ನು ಫೇಸ್‌ಬುಕ್‌ನಲ್ಲಿ ಪ್ರಧಾನಿ ನರೇಂದ್ರ ಮೋದಿ ಅವರು ಅಯೋಧ್ಯೆಯಲ್ಲಿ ಭೂಮಿ ಪೂಜೆಯ ಕಾರ್ಯಕ್ರಮಕ್ಕೆ ಮುಂಚಿತವಾಗಿ ಬಿಡುಗಡೆ ಮಾಡಿದ್ದಾರೆ ಎಂದು ಹೇಳುತ್ತ ಹಂಚಿಕೊಳ್ಳಲಾಗುತ್ತಿದೆ. ರಾಮ ಮಂದಿರ ಶಿಲಾನ್ಯಾಸಕ್ಕೆ ಪ್ರಧಾನಿ ಮೋದಿ ಅವರು ಆಗಸ್ಟ್ 5, 2020 ರಂದು ಅಯೋಧ್ಯೆಗೆ ಭೇಟಿ ನೀಡಲಿದ್ದಾರೆ. ಪೋಸ್ಟ್ ನಲ್ಲಿ ಮಾಡಿದ ಪ್ರತಿಪಾದನೆಯ ಸತ್ಯಾಸತ್ಯತೆಯನ್ನು.
ಪ್ರತಿಪಾದನೆ ಪ್ರಧಾನಿ ನರೇಂದ್ರ ಮೋದಿ ಇತ್ತೀಚೆಗೆ ಬಿಡುಗಡೆ ಮಾಡಿದ ‘ರಾಮಾಯಣ’ ಅಂಚೆ ಚೀಟಿಗಳ ಚಿತ್ರ.
ನಿಜಾಂಶ: ಚಿತ್ರದಲ್ಲಿರುವ ‘ರಾಮಾಯಣ’ ಅಂಚೆ ಚೀಟಿಗಳನ್ನು ಪ್ರಧಾನಿ ನರೇಂದ್ರ ಮೋದಿ ಅವರು ಸೆಪ್ಟೆಂಬರ್ 2017 ರಲ್ಲಿ ಬಿಡುಗಡೆ ಮಾಡಿದ್ದರು. ಆದ್ದರಿಂದ ಪೋಸ್ಟ್ ನಲ್ಲಿ ಮಾಡಿದ ಪ್ರತಿಪಾದನೆ ತಪ್ಪಾಗಿದೆ.
ರಿವರ್ಸ್ ಇಮೇಜ್ ಹುಡುಕಾಟದ ತಂತ್ರಕ್ಕೆ ನಾವು ಚಿತ್ರವನ್ನು ಒಳಪಡಿಸಿದಾಗ, ಅದೇ ಚಿತ್ರವು ‘ಸಪೋಸ್ಟ್.ಬ್ಲಾಗ್ಸ್ಪಾಟ್.ಕಾಮ್’ ಬ್ಲಾಗ್‌ನ ಲೇಖನದಲ್ಲಿ ಕಂಡುಬಂದಿದೆ. ಬ್ಲಾಗ್ ಲೇಖನವನ್ನು ‘26 ಸೆಪ್ಟೆಂಬರ್ 2017’ ರಂದು ಪ್ರಕಟಿಸಲಾಗಿದೆ ಮತ್ತು ಅದಕ್ಕೆ ‘ಇಂಡಿಯಾ ಪೋಸ್ಟ್ 22.09.2017 ರಂದು ರಾಮಾಯಣದ 11 ಸ್ಮರಣಾರ್ಥ ಅಂಚೆ ಚೀಟಿಗಳನ್ನು ಬಿಡುಗಡೆ ಮಾಡಿತು’ ಎಂಬ ಶೀರ್ಷಿಕೆ ನೀಡಿರುವುದು ಕಂಡುಬಂದಿದೆ.
ಮೇಲಿನ ಮಾಹಿತಿಯೊಂದಿಗೆ, ನಾವು ‘ಇಂಡಿಯಾ ಅಂಚೆ ಚೀಟಿಗಳು’ ಜಾಲತಾಣದಲ್ಲಿ ನೋಡಿದಾಗ, ಒಂದು ಲಿಂಕ್ ಕಂಡುಬಂದಿದೆ. ಅದು ಇಂಡಿಯಾ ಪೋಸ್ಟ್ ‘ರಾಮಾಯಣ’ ಕುರಿತು 11 ಸ್ಮರಣಾರ್ಥ ಅಂಚೆ ಚೀಟಿಗಳನ್ನು ‘22 ಸೆಪ್ಟೆಂಬರ್ 2017 ರಂದು ಬಿಡುಗಡೆ ಮಾಡಿದೆ’ಎಂದು ಹೇಳುತ್ತದೆ. ವೈರಲ್ ಚಿತ್ರವನ್ನು ‘ಇಂಡಿಯಾ ಅಂಚೆ ಚೀಟಿಗಳು’ ಜಾಲತಾಣದ ಆ ಲಿಂಕ್‌ನಲ್ಲಿ ಕಾಣಬಹುದು.
‘ರಾಮಾಯಣ’ ಕುರಿತ ಈ ಸ್ಮರಣಾರ್ಥ ಅಂಚೆ ಚೀಟಿಗಳನ್ನು ಪ್ರಧಾನಿ ನರೇಂದ್ರ ಮೋದಿ ಅವರು 2017 ರ ಸೆಪ್ಟೆಂಬರ್‌ನಲ್ಲಿ ವಾರಣಾಸಿಯಲ್ಲಿ ಬಿಡುಗಡೆ ಮಾಡಿದ್ದರು.
Released postage stamps on the Ramayana. pic.twitter.com/E6wYPh2hmy
2020 ರ ಆಗಸ್ಟ್ 5 ರಂದು ಅಯೋಧ್ಯೆಯಲ್ಲಿ ನಡೆಯುವ ‘ಭೂಮಿ ಪೂಜೆ’ ಕಾರ್ಯಕ್ರಮದ ನಂತರ ಪ್ರಧಾನಿ ನರೇಂದ್ರ ಮೋದಿ ಅವರು ರಾಮ ದೇವಾಲಯ ಮತ್ತು ರಾಮಾಯಣದ ಸಾಂಕೇತಿಕ ಮಾದರಿಯ ಅಂಚೆ ಚೀಟಿಗಳನ್ನು ಬಿಡುಗಡೆ ಮಾಡುವ ಸಾಧ್ಯತೆ ಇದೆ ಎಂದು ಹಲವಾರು ಸುದ್ದಿ ಲೇಖನಗಳು ಕಂಡುಬಂದಿವೆ. ಆ ವರದಿಗಳನ್ನು ಇಲ್ಲಿ ಮತ್ತು ಇಲ್ಲಿ ನೋಡಬಹುದು. ಆದರೆ, ಸಾಮಾಜಿಕ ಮಾಧ್ಯಮದಲ್ಲಿ ಹಂಚಿಕೊಂಡಿರುವ ಚಿತ್ರದಲ್ಲಿನ ಅಂಚೆ ಚೀಟಿಗಳು ಹೊಸವಲ್ಲ.
ಒಟ್ಟಾರೆಯಾಗಿ ಹೇಳುವುದಾದರೆ, ಪ್ರಧಾನಿ ನರೇಂದ್ರ ಮೋದಿ ಅವರು 2017 ರಲ್ಲಿ ಬಿಡುಗಡೆ ಮಾಡಿದ ‘ರಾಮಾಯಣ’ ಚಿತ್ರಗಳ ಸ್ಮರಣಾರ್ಥ ಅಂಚೆ ಚೀಟಿಗಳ ಚಿತ್ರವನ್ನು ಇತ್ತೀಚೆಗೆ ಬಿಡುಗಡೆ ಮಾಡಲಾಗಿರುವಂತೆ ಹಂಚಿಕೊಳ್ಳಲಾಗಿದೆ.

created: August 5, 2020


text:
ಕೇವಲ ’ಪ್ರಧಾನಮಂತ್ರಿ ಸ್ವನಿಧಿ’ ಯೋಜನೆಗೆ ಸಂಬಂಧಿಸಿದ ಮಹಿಳೆಯೊಬ್ಬರ ಹೇಳಿಕೆಗಳನ್ನು ಎಡಿಟ್ ಮಾಡಿ ತಪ್ಪುದಾರಿಗೆಳೆಯುತ್ತಿದ್ದಾರೆ - FACTLY
Sai Krishna Muthyanolla
October 14, 2021
ಪ್ರಧಾನಿ ನರೇಂದ್ರ ಮೋದಿ ಇತ್ತೀಚಿಗೆ ಸರ್ಕಾರದ ಯೋಜನೆಗಳ ಪಲಾನುಭವಿಗಳೊಂದಿಗೆ ಮಾಡಿದ ಟೆಲಿ ಕಾನ್ಪರೆನ್ಸ್ ನಲ್ಲಿ ಒಬ್ಬ ಮಹಿಳೆ ತನಗೆ ಪ್ರಧಾನಮಂತ್ರಿ ಯೋಜನೆಗಳಾವುವು ಸಿಗುತ್ತಿಲ್ಲ ಎಂದು ನರೇಂದ್ರ ಮೋದಿಯವರಿಗೆ ಹೇಳಿದ್ದಾರೆ ಎಂದು ಸಾಮಾಜಿಕ ಜಾಲತಾಣದಲ್ಲಿ ಒಂದು ವಿಡಿಯೋ ಹಂಚಿಕೆಯಾಗುತ್ತಿದೆ. ಈ ಮೇಲಿನ ಪ್ರತಿಪಾದನೆಯೊಂದಿಗೆ ವಿಡಿಯೋವನ್ನು ಆಮ್ ಆದ್ಮಿ ಮತ್ತು ಕಾಂಗ್ರೆಸ್ ಪಕ್ಷದ ನಾಯಕರು ತಮ್ಮ ಟ್ವಿಟ್ಟರ್ ಅಕೌಂಟ್‌ಗಳಲ್ಲಿ ಷೇರ್ ಮಾಡುತ್ತಿದ್ದಾರೆ. ಆ ವಿಡಿಯೋಗಳನ್ನು ಇಲ್ಲಿ, ಇಲ್ಲಿ ನೋಡಬಹುದು. ಇದು ನಿಜವೇ ಎಂಬುದನ್ನು ಪರಿಶೀಲಿಸೋಣ ಬನ್ನಿ.
ಪ್ರತಿಪಾದನೆ : ಪ್ರಧಾನಿ ನರೇಂದ್ರ ಮೋದಿ ಇತ್ತೀಚಿಗೆ ನಿರ್ವಹಿಸಿದ ಟೆಲಿ ಕಾನ್ಪರೆನ್ಸ್‌ನಲ್ಲಿ ಮಹಿಳೆಯೊಬ್ಬರು ತನಗೆ ಪ್ರಧಾನಮಂತ್ರಿ ಯೋಜನೆಗಳೇನು ದೊರಕುತ್ತಿಲ್ಲ ಎಂದು ಉತ್ತರಿಸಿರುವ ದೃಶ್ಯಗಳು.
ನಿಜಾಂಶ: ’Aazadi@75’ ಕಾರ್ಯಕ್ರಮದಲ್ಲಿ ನರೆಂದ್ರಮೋದಿ ’ಪ್ರಧಾನ ಮಂತ್ರಿ ಆವಾಸ್ ಯೋಜನೆ ’ ಯೋಜನೆಗಳ ಪಲಾನುಭವಿಗಳೊಂದಿಗೆ ಸಂಭಾಷಣೆ ನಡೆಸುತ್ತಿರುವ ದೃಶ್ಯಗಳನ್ನು ಈ ವಿಡಿಯೋ ತೋರಿಸುತ್ತದೆ. ಉತ್ತರ ಪ್ರದೇಶ ಲಲಿತ್‌ಪುರ ನಗರಕ್ಕೆ ಸೆರಿದ ಬಬಿತಾ, ’ಪ್ರಧಾನಮಂತ್ರಿ ಆವಾಸ್ ಯೋಜನೆ, ಯೋಜನೆ ಮೂಲಕ ನೇರವಾಗಿ ತಮ್ಮ ಖಾತೆಯಲ್ಲಿ ಎರಡುವರೆ ಲಕ್ಷ (2.5lacks) ರೂಪಾಯಿಗಳು ಜಮೆ ಆಗಿರುವ ಹಾಗೆ ಟೆಲಿ ಕಾನ್ಫರೆನ್ಸ್‌ನಲ್ಲಿ ಪ್ರಧಾನಿಗೆ ತಿಳಿಸಿದ್ದಾರೆ. ಕೇವಲ, ’ಪ್ರಧಾನಮಂತ್ರಿ ಸ್ವನಿಧಿ ಯೋಜನೆ’ ಯೋಜನೆಗೆ ಸಂಬಂಧಿಸಿದಂತೆ ಬಬಿತಾ ಹೇಳಿದ ಹೇಳಿಕೆಗಳನ್ನು ಮಾತ್ರವೇ ಎಡಿಟ್ ಮಾಡಿ ವಿಡಿಯೋ ಹಂಚಿಕೊಳ್ಳಲಾಗಿದೆ. ಆದ್ದರಿಂದ, ಪೋಸ್ಟ್‌ನಲ್ಲಿ ಮಾಡುತ್ತಿರುವ ಪ್ರತಿಪಾದನೆ ದಾರಿ ತಪ್ಪಿಸುವಂತಿದೆ.
ಪೋಸ್ಟ್‌ನಲ್ಲಿ ಷೇರ್ ಮಾಡಿದ ವಿಡಿಯೋ ಬಗ್ಗೆ ಕೀ ವರ್ಡ್‌ಗಳನ್ನು ಬಳಸಿ ಗುಗೂಲ್‌ನಲ್ಲಿ ಹುಡುಕಿದಾಗ, ಇದೇ ದೃಶ್ಯಗಳನ್ನು ಒಳಗೊಂಡ ವಿಡಿಯೋವನ್ನು ’India Today’ ನ್ಯೂಸ್ ಸಂಸ್ಥೆ 05 ಅಕ್ಟೋಬರ್ 2021 ರಂದು ತಮ್ಮ ಫೇಸ್‌ಬುಕ್ ಪೇಜ್‌ನಲ್ಲಿ ಹಂಚಿಕೊಂಡಿದೆ. ಉತ್ತರಪ್ರದೇಶದ ಲಕ್ನೊ ನಗರದಲ್ಲಿ ನಿರ್ವಹಿಸಿದ ’Aazadi@75’ ಕಾರ್ಯಕ್ರಮದಲ್ಲಿ ಪ್ರಧಾನಿ ನರೇಂದ್ರ ಮೋದಿಯವರು ಯೋಜನೆಗಳ ಫಲಾನುಭಾವಿಗಳೊಂದಿಗೆ ಸಂವಾದ ನಡೆಸಿದ್ದಾರೆ ಎಂದು ಈ ವಿಡಿಯೋ ವಿವರಣೆಯಲ್ಲಿ ತಿಳಿಸಲಾಗಿದೆ. ’Aazadi@75’ಕಾರ್ಯಕ್ರಮದಲ್ಲಿ ಪ್ರಧಾನಿ ನರೇಂದ್ರ ಮೋದಿ ಸರ್ಕಾರದ ಯೋಜನೆಗಳ ಫಲಾನುಭವಿಗಳೊಂದಿಗೆ ಟೆಲಿ ಕಾನ್ಪರೆನ್ಸ್ ಮೂಲಕ ಸಂಭಾಷಣೆ ನಡೆಸಿದ್ದಾರೆ. ಈ ಕಾರ್ಯ ಕ್ರಮದಲ್ಲಿ ಪ್ರದಾನಮಂತ್ರಿ ಆವಾಸ್ ಯೋಜನೆ ಪಥಕದ ಮೂಲಕ ತಮ್ಮ ಖಾತೆಗೆ ನೇರವಾಗಿ ಎರಡುವರೆ ಲಕ್ಷ ರೂಪಾಯಿಗಳು (2.5Lacks) ಜಮೆ ಆಗಿದೆ ಎಂದು ಬಬಿತಾ ಎಂಬ ಮಹಿಳೆ ತಿಳಿಸಿದ್ದಾರೆ. ಈ ಕಾರ್ಯಕ್ರಮಕ್ಕೆ ಸಂಬಂದಿಸಿದಂತೆ ಸಂಪೂರ್ಣ ವಿಡಿಯೋವನ್ನು ’ India Today’ ಸುದ್ದಿ ಸಂಸ್ಥೆ ತಮ್ಮ ಯೂಟ್ಯೂಬ್ ಚಾನೆಲ್ ನಲ್ಲಿ ಷೇರ್ ಮಾಡಿದೆ.
ಆದರೆ, ನರೇಂದ್ರ ಮೋದಿ, “ ಪ್ರಧಾನ ಮಂತ್ರಿ ಸ್ವನಿಧಿ ಯೋಜನೆ’ ಯೋಜನೆಯ ಮೂಲಕ ಹಣ ತಲುಪುತ್ತಿಯಾ?, ಎಂದು ಬಬಿತಾರನ್ನು ಪ್ರಶ್ನಿಸಿದಾಗ , ಅವರು  ತಲುಪುತ್ತಿಲ್ಲ ಎಂದು ಹೇಳಿದ್ದರೆ. ಇದರಿಂದ , ನರೇಂದ್ರ ಮೋದಿ ಆಕೆಗೆ ’ಪ್ರಧಾನ ಮಂತ್ರಿ ಸ್ವನಿಧಿ ಯೋಜನೆ’ ಯೋಜನೆಗೆ ಸೇರುವ ವಿಧಾನ , ಆ ಯೋಜನೆಯ ಮೂಲಕ ಸಿಗುವ ಲಾಭಗಳನ್ನು ವಿವರಿಸಿದರು. ಬಬಿತಾರೊಂದಿಗೆ ಸಂಭಾಷಣೆ ನಡೆಸಿದ ವಿಡಿಯೋವನ್ನು ನರೇಂದ್ರ ಮೋದಿ ಅಧಿಕೃತ ಯೂಟ್ಯೂಬ್ ಚಾನೆಲ್ ನಲ್ಲಿ ಹಂಚಿಕೊಳ್ಳಲಾಗಿದೆ.
ಜೊತೆಗೆ, ’ಪ್ರಧಾನ ಮಂತ್ರಿ ಉಜ್ವಲ ಯೋಜನೆ’ ಯೋಜನೆಯ ಮೂಲಕ ತಮ್ಮ ಕುಟುಂಬಕ್ಕೆ ಅನುಕೂಲ ದೊರಕಿರುವುದಾಗಿ ಬಬಿತಾ ಈ ಟೆಲಿ ಕಾನ್ಪರೆನ್ಸ್‌ನಲ್ಲಿ ಹೇಳಿದ್ದಾರೆ. ಕೇವಲ ’ಪ್ರಧಾನ ಮಂತ್ರಿ ಸ್ವನಿಧಿ’ ಯೋಜನೆಗೆ ಸಂಬಂಧಿಸಿದಂತೆ ಬಬಿತಾರವರ ಹೇಳಿಕೆಗನ್ನು ಎಡಿಟ್ ಮಾಡುತ್ತಾ ಪೋಸ್ಟ್‌ನಲ್ಲಿನ ವಿಡಿಯೋವನ್ನು ರೂಪಿಸಿದ್ದಾರೆ ಎಂದು ಈ ವಿವರಗಳ ಆಧಾರದ ಮೇಲೆ ಖಚಿತವಾಗಿ ಹೇಳಬಹುದು.
ಒಟ್ಟಿನಲ್ಲಿ ಎಡಿಟ್ ಮಾಡಿದ ವಿಡಿಯೋವನ್ನು ಲೈವ್ ಟೆಲಿ ಕಾನ್ಪರೆನ್ಸ್‌ನಲ್ಲಿ ಒಬ್ಬ ಮಹಿಳೆ ತನಗೆ ಸರ್ಕಾರದ ಯೋಜನೆಗಳ್ಯಾವವು ದೊರಕುತ್ತಿಲ್ಲವೆಂದು ನರೆಂದ್ರ ಮೋದಿಗೆ ತಿಳಿಸುತ್ತಿರುವ ದೃಶ್ಯಗಳೆಂದು ಹಂಚಿಕೊಳ್ಳಳಾಗುತ್ತಿದೆ.

created: October 14, 2021


text:
ರಾಮ ಮಂದಿರವನ್ನು ನಿರ್ಮಿಸಿದರೆ ಆತ್ಮಹತ್ಯೆ ಮಾಡಿಕೊಳ್ಳುವುದಾಗಿ ಕಾಂಗ್ರೆಸ್ ಮುಖಂಡ ಕಪಿಲ್ ಸಿಬಲ್ ಹೇಳಿಲ್ಲ - FACTLY
Sai Krishna Muthyanolla
July 26, 2020
ರಾಮ ಮಂದಿರವನ್ನು ನಿರ್ಮಿಸಿದರೆ ಆತ್ಮಹತ್ಯೆ ಮಾಡಿಕೊಳ್ಳುವುದಾಗಿ ಕಾಂಗ್ರೆಸ್ ಮುಖಂಡ ಕಪಿಲ್ ಸಿಬಲ್ ಹೇಳಿದ್ದಾರೆ ಎಂಬ ಸಂದೇಶವೊಂದು ಸಾಮಾಜಿಕ ಮಾಧ್ಯಮದಲ್ಲಿ ಸುತ್ತುತ್ತಿದೆ. ಆ ಪ್ರತಿಪಾದನೆಯ ಸತ್ಯಾಸತ್ಯತೆಯನ್ನು ಪರಿಶೀಲಿಸೋಣ.
ಪ್ರತಿಪಾದನೆ ರಾಮ ಮಂದಿರವನ್ನು ನಿರ್ಮಿಸಿದರೆ ಆತ್ಮಹತ್ಯೆ ಮಾಡಿಕೊಳ್ಳುತ್ತೇನೆ ಎಂದು ಕಾಂಗ್ರೆಸ್ ಮುಖಂಡ ಕಪಿಲ್ ಸಿಬಲ್ ಹೇಳಿದ್ದಾರೆ.
ನಿಜಾಂಶ: ಕಪಿಲ್ ಸಿಬಲ್ ಅಂತಹ ಯಾವುದೇ ಹೇಳಿಕೆ ನೀಡಿಲ್ಲ. ಅಂತಹ ಹೇಳಿಕೆಯನ್ನು ಅವರು ಮಾಡಿದ್ದಾರೆ ಎಂದು ಖಚಿತಪಡಿಸುವುದಕ್ಕೆ ಯಾವುದೇ ವಿಶ್ವಾಸಾರ್ಹ ಮೂಲದಿಂದ ಮಾಹಿತಿ ದೊರಕಿಲ್ಲ. ಅಯೋಧ್ಯೆಯ ರಾಮಮಂದಿರ ವಿವಾದದಲ್ಲಿ ಸುಪ್ರೀಂ ಕೋರ್ಟ್ ನ ತೀರ್ಪಿನ ನಂತರ, ನ್ಯಾಯಾಲಯದ ತೀರ್ಪನ್ನು ಸ್ವಾಗತಿಸುವುದಾಗಿ ಕಪಿಲ್ ಸಿಬಲ್ ಹೇಳಿದ್ದಾರೆ. ಆದ್ದರಿಂದ ಪೋಸ್ಟ್ ನಲ್ಲಿ ಮಾಡಿದ ಪ್ರತಿಪಾದನೆ ತಪ್ಪಾಗಿದೆ.
ಗೂಗಲ್ ನಲ್ಲಿ ‘ರಾಮಮಂದಿರವನ್ನು ನಿರ್ಮಿಸಿದರೆ ಆತ್ಮಹತ್ಯೆ ಮಾಡಿಕೊಳ್ಳುವುದಾಗಿ ಕಪಿಲ್ ಸಿಬಲ್ ಅವರು ಹೇಳಿದರು’, ಎಂಬ ಕೀವರ್ಡ್ ಗಳೊಂದಿಗೆ ಹುಡುಕಿದಾಗ, ಅದರ ಹುಡುಕಾಟ ಫಲಿತಾಂಶಗಳಲ್ಲಿ ಯಾವುದೇ ಸಂಬಂಧ ಪಟ್ಟ ಮಾಹಿತಿ ಸಿಕ್ಕಿಲ್ಲ. ಕಪಿಲ್ ಸಿಬಲ್ ನಿಜವಾಗಿಯೂ ಅಂತಹ ಹೇಳಿಕೆ ನೀಡಿದ್ದರೆ, ಭಾರತದ ಎಲ್ಲಾ ಪ್ರಮುಖ ಪತ್ರಿಕೆಗಳು ಮತ್ತು ಚಾನೆಲ್ ಗಳು ಈ ಹೇಳಿಕೆಯನ್ನು ವರದಿ ಮಾಡಿರುತ್ತಿದ್ದವು. ಆದರೆ ಕಪಿಲ್ ಸಿಬಲ್ ಆ ಹೇಳಿಕೆ ನೀಡಿದ ಬಗ್ಗೆ ಯಾವುದೇ ಸುದ್ದಿ ಸಂಸ್ಥೆ ವರದಿ ಮಾಡಿಲ್ಲ. ಅಯೋಧ್ಯೆ ರಾಮಮಂದಿರ ವಿವಾದದ ಬಗ್ಗೆ ಸುಪ್ರೀಂ ಕೋರ್ಟ್ 2019 ರ ನವೆಂಬರ್ ನಲ್ಲಿ ನೀಡಿದ ತೀರ್ಪಿನ ನಂತರ, ಕಪಿಲ್ ಸಿಬಲ್ ಇದೇ ರೀತಿಯ ಹೇಳಿಕೆ ನೀಡಿದ್ದಾರೆ ಎಂದು ಹೇಳುವ ಪೋಸ್ಟ್ ಗಳು (‘ನಾನು ಜೀವಂತವಾಗಿರುವವರೆಗೂ ರಾಮಮಂದಿರವನ್ನು ನಿರ್ಮಿಸಲು ಬಿಡುವುದಿಲ್ಲ’) ವೈರಲ್ ಆಗಿವೆ. ವಾಸ್ತವವಾಗಿ ಆ ಹೇಳಿಕೆ ಸುಳ್ಳೆಂದು ಫ್ಯಾಕ್ಟ್ಲಿ ಸಾಬೀತುಪಡಿಸಿದೆ ಮತ್ತು ಆ ಫ್ಯಾಕ್ಟ್-ಚೆಕ್ ವರದಿಯನ್ನು ಇಲ್ಲಿ ಓದಬಹುದು.
ಅಲ್ಲದೆ, ಅಯೋಧ್ಯೆ ರಾಮಮಂದಿರ ವಿವಾದ ಬಗ್ಗೆ ಸುಪ್ರೀಂ ಕೋರ್ಟ್ ತೀರ್ಪಿನ ನಂತರ, ಮಾಧ್ಯಮಗಳೊಂದಿಗೆ ಮಾತನಾಡಿದ ಕಪಿಲ್ ಸಿಬಲ್, ನ್ಯಾಯಾಲಯದ ತೀರ್ಪನ್ನು ಸ್ವಾಗತಿಸುವುದಾಗಿ ಹೇಳಿದ್ದಾರೆ. ತೀರ್ಪು ನೀಡುವ ಮೊದಲು, ಕಪಿಲ್ ಸಿಬಲ್ ಹೇಳಿದ್ದು ‘ದೇವರು ಬಯಸಿದಾಗ ಮಾತ್ರ ರಾಮ ಮಂದಿರವನ್ನು ನಿರ್ಮಿಸಲಾಗುವುದು. ಮೋದಿ ಅವರ ಆಜ್ಞೆಯ ಮೇರೆಗೆ ಇದನ್ನು ನಿರ್ಮಿಸಲಾಗುವುದಿಲ್ಲ. ವಿಷಯ ನ್ಯಾಯಾಲಯದಲ್ಲಿದೆ’ ಎಂದು. ಕಪಿಲ್ ಸಿಬಲ್ ಅವರ ಆ ಹೇಳಿಕೆಗಳನ್ನು ಇಲ್ಲಿ ಮತ್ತು ಇಲ್ಲಿ ನೋಡಬಹುದು.
ಒಟ್ಟಾರೆಯಾಗಿ ಹೇಳುವುದಾದರೆ, ರಾಮ ಮಂದಿರವನ್ನು ನಿರ್ಮಿಸಿದರೆ ಆತ್ಮಹತ್ಯೆ ಮಾಡಿಕೊಳ್ಳುವುದಾಗಿ ಕಾಂಗ್ರೆಸ್ ನಾಯಕ ಕಪಿಲ್ ಸಿಬಲ್ ಹೇಳಿಲ್ಲ.


text:
ಮಾಸ್ಟರ್ ಚೆಫ್ ಇಂಡಿಯಾ ಸ್ಪರ್ಧಿ ಅರುಣಾ ವಿಜಯ್ ತನ್ನ ಇಮ್ಯುನಿಟಿ ಪಿನ್ ಅನ್ನು ತ್ಯಜಿಸಿದರು ಆದರೆ ಸ್ಪರ್ಧೆಯಿಂದ ಹಿಂದೆ ಸರಿಯಲಿಲ್ಲ - FACTLY
Sai Krishna Muthyanolla
August 24, 2023
ಮಾಸ್ಟರ್‌ಶೆಫ್ ಇಂಡಿಯಾದ ಸೀಸನ್-7 ರಲ್ಲಿ ಸ್ಪರ್ಧಿಯಾಗಿರುವ ಅರುಣಾ ಜೈನ್ ಅವರ ಫೋಟೋವನ್ನು ಸಾಮಾಜಿಕ ಮಾಧ್ಯಮ ಪೋಸ್ಟ್ ಹಂಚಿಕೊಂಡಿದೆ. ಮೊಟ್ಟೆ ಆಧಾರಿತ ಖಾದ್ಯವನ್ನು ಬೇಯಿಸಲು ಕೇಳಿದಾಗ ಅರುಣಾ ಅವರು 25 ಲಕ್ಷ ರೂಪಾಯಿಗಳ ಬಹುಮಾನವನ್ನು ತಿರಸ್ಕರಿಸಿದರು ಎಂದು ಪೋಸ್ಟ್ ವಿವರಣೆ ಹೇಳುತ್ತದೆ. ಜೈನ್ ಆಗಿ ಮೊಟ್ಟೆಗಳನ್ನು ಬೇಯಿಸಲು ನಿರಾಕರಿಸುವ ಮೂಲಕ ಅವರು 25 ಲಕ್ಷ ಬಹುಮಾನದ ಸ್ಪರ್ಧೆಯಿಂದ ಹಿಂದೆ ಸರಿದಿದ್ದಾರೆ ಎಂದು ಪೋಸ್ಟ್ ಹೇಳುತ್ತದೆ. ಈ ಲೇಖನದ ಮೂಲಕ ಈ ನಿಜಾಂಶವೇನು ಎಂಬುದನ್ನು ಪರಿಶೀಲಿಸೋಣ.
ಕ್ಲೇಮ್ : ಮಾಸ್ಟರ್ ಚೆಫ್  ಇಂಡಿಯಾ ಸ್ಪರ್ಧಿ ಅರುಣಾ ಜೈನ್ ಮೊಟ್ಟೆ ಆಧಾರಿತ ಖಾದ್ಯವನ್ನು ಬೇಯಿಸಲು ನಿರಾಕರಿಸಿದರು ಮತ್ತು 25 ಲಕ್ಷ ಬೆಲೆಯ ರೇಸ್‌ನಿಂದ ಹಿಂದೆ ಸರಿದರು.
ಫ್ಯಾಕ್ಟ್ : ಈ ಘಟನೆಯು ಮಾಸ್ಟರ್‌ಶೆಫ್ ಇಂಡಿಯಾದ ಸೀಸನ್ 7, ಸಂಚಿಕೆ 24 ರಲ್ಲಿ ಸಂಭವಿಸಿದೆ. ಮೊಟ್ಟೆ ಆಧಾರಿತ ಖಾದ್ಯವನ್ನು ಬೇಯಿಸಲು ಸ್ಪರ್ಧಿಗಳನ್ನು ಕೇಳಲಾಯಿತು. ಜೈನ ಸಮುದಾಯಕ್ಕೆ ಸೇರಿದ ಅರುಣಾ ವಿಜಯ್ ಅವರು ತಮ್ಮ ನಂಬಿಕೆ ಆಧಾರಿತ ತತ್ವಗಳಿಂದಾಗಿ ಮೊಟ್ಟೆ ಆಧಾರಿತ ಖಾದ್ಯವನ್ನು ಬೇಯಿಸಲು ನಿರಾಕರಿಸಿದರು ಮತ್ತು ಅವರ ಇಮ್ಯುನಿಟಿ ಪಿನ್ ಅನ್ನು ನೀಡಿದರು, ಇದು ಸ್ಪರ್ಧಿಯನ್ನು ಎಲಿಮಿನೇಷನ್‌ನಿಂದ ರಕ್ಷಿಸುತ್ತದೆ. ಇಮ್ಯುನಿಟಿ ಪಿನ್ ಅನ್ನು ಬಿಟ್ಟುಕೊಡುವುದು ಎಂದರೆ ಸ್ಪರ್ಧಿಯು ಸ್ಪರ್ಧೆಯಿಂದ ಹಿಂದೆ ಸರಿದಿದ್ದಾನೆ ಎಂದರ್ಥವಲ್ಲ. ಆದ್ದರಿಂದ, ಪೋಸ್ಟ್‌ನಲ್ಲಿ ಮಾಡಿದ ಕ್ಲೇಮ್ ತಪ್ಪಾಗಿದೆ.
ಈ ಘಟನೆಗೆ ಸಂಬಂಧಿಸಿದಂತೆ ಇಂಟರ್ನೆಟ್‌ನಲ್ಲಿ ಸಂಪೂರ್ಣ ಹುಡುಕಾಟವು ನಮ್ಮನ್ನು ಇತ್ತೀಚೆಗೆ ಪ್ರಕಟಿಸಿದ ಲೇಖನವನ್ನು ತೋರಿಸಿತು ಅದರ ಪ್ರಕಾರ  ಮಾಸ್ಟರ್‌ಚೆಫ್ ಇಂಡಿಯಾ ಸ್ಪರ್ಧಿ ಅರುಣಾ ವಿಜಯ್ ತನ್ನ ಇಮ್ಯುನಿಟಿ ಪಿನ್ ಅನ್ನು ತ್ಯಜಿಸಿದ್ದಾರೆ ಎಂದು ವರದಿಯಾಗಿದೆ ಮತ್ತು ಅವರು ಅದರ ಬಗ್ಗೆ ಟ್ವೀಟ್ ಮಾಡಿದ್ದಾರೆ. ಮಾಸ್ಟರ್‌ಚೆಫ್ ಇಂಡಿಯಾದ ಕೊನೆಯ ಸೀಸನ್‌ನಿಂದ ಉಂಟಾದ ವಿವಾದಗಳ ಬಗ್ಗೆ ಟೈಮ್ಸ್ ಆಫ್ ಇಂಡಿಯಾ ಪ್ರಕಟಿಸಿದ ಲೇಖನದಲ್ಲಿ ಇದೇ ಘಟನೆಯನ್ನು ಉಲ್ಲೇಖಿಸಲಾಗಿದೆ.
ಈ ಕಾರ್ಯಕ್ರಮವನ್ನು ಪ್ರಸಾರ ಮಾಡಿದ ಸೋನಿ ಎಂಟರ್‌ಟೈನ್‌ಮೆಂಟ್ ಟಿವಿಯ ಅಧಿಕೃತ ಯೂಟ್ಯೂಬ್ ಚಾನೆಲ್ (ಎಸ್‌ಇಟಿ ಇಂಡಿಯಾ) ಮೂಲಕ ನೋಡಿದ ನಂತರ, ಈ ಘಟನೆಯು ಸಂಚಿಕೆ 24 ರಲ್ಲಿ ನಡೆದಿದೆ ಎಂದು ನಾವು ಕಂಡುಕೊಂಡಿದ್ದೇವೆ (ಇಲ್ಲಿ ನೋಡಿ). ಮೊಟ್ಟೆ ಆಧಾರಿತ ಖಾದ್ಯವನ್ನು ತಯಾರಿಸಲು ಸ್ಪರ್ಧಿಗಳನ್ನು ಕೇಳಿದಾಗ, ಅರುಣಾ ವಿಜಯ್ ಅವರು ಮೊಟ್ಟೆ ಬಳಸದ ಏನನ್ನಾದರೂ ಬೇಯಿಸಲು ನಿರಾಕರಿಸಿದರು ಮತ್ತು ಅವರ ಇಮ್ಯುನಿಟಿ ಪಿನ್ ನೀಡಿದರು. ಇಮ್ಯುನಿಟಿ ಪಿನ್ ಸ್ಪರ್ಧಿಯನ್ನು ಸೇಫ್ ಮಾಡುತ್ತಡೇ ಎಂದರ್ಥ. ಈ ಘಟನೆಯ ಬಗ್ಗೆ, ಅರುಣಾ ವಿಜಯ್ ಅವರು ಈಗ ಅಳಿಸಲಾದ ಟ್ವೀಟ್‌ನಲ್ಲಿ, ‘ನಾನು ಮೊಟ್ಟೆಗಾಗಿ ಇಮ್ಯುನಿಟಿ ಪಿನ್ ಅನ್ನು ತ್ಯಜಿಸಿದ್ದೇನೆ, ಹೆಮ್ಮೆ ಜೈನ್…’ ಎಂದು ಹೇಳಿದ್ದಾರೆ.
ಆದಾಗ್ಯೂ, ಇಮ್ಯುನಿಟಿ ಪಿನ್ ಅನ್ನು ನೀಡುವುದರಿಂದ ಸ್ಪರ್ಧಿಯೊಬ್ಬರು ಬಹುಮಾನದ ಹಣವನ್ನು ತಿರಸ್ಕರಿಸಿದ್ದಾರೆ ಅಥವಾ ಸ್ಪರ್ಧೆಯಿಂದ ಹಿಂದೆ ಸರಿದಿದ್ದಾರೆ ಎಂದು ಅರ್ಥವಲ್ಲ; ಭವಿಷ್ಯದ ಸಂಚಿಕೆಗಳಲ್ಲಿ ಅವರು ನಿರ್ಮೂಲನೆ ವಿರುದ್ಧ ಪ್ರತಿರಕ್ಷೆಯನ್ನು ಕಳೆದುಕೊಂಡಿದ್ದಾರೆ ಎಂದರ್ಥ. ಇದಲ್ಲದೆ, ಅರುಣಾ ವಿಜಯ್ ಅವರು ಎಲಿಮಿನೇಟ್ ಆಗುವ ಅಂತಿಮ ನಾಲ್ಕರ ತನಕ ಸ್ಪರ್ಧಿಯಾಗಿ ತಮ್ಮ ಪ್ರಯಾಣವನ್ನು ಮುಂದುವರೆಸಿದರು. ಆಕೆ ಎಲಿಮಿನೇಟ್ ಆದ ಸಂಚಿಕೆಯನ್ನು ಇಲ್ಲಿ ನೋಡಬಹುದು. ಇಲ್ಲಿ, ನಯನಜ್ಯೋತಿ ಸೈಕಿಯಾ ಸ್ಪರ್ಧೆಯಲ್ಲಿ ಗೆದ್ದ ಈ ಋತುವಿನ ಫೈನಲ್ ಅನ್ನು ನೀವು ವೀಕ್ಷಿಸಬಹುದು.
ಒಟ್ಟಾರೆಯಾಗಿ ಹೇಳುವುದಾದರೆ, ಅರುಣಾ ವಿಜಯ್ ತನ್ನ ಇಮ್ಯುನಿಟಿ ಪಿನ್ ಅನ್ನು ತ್ಯಜಿಸಿದರು ಆದರೆ ಸ್ಪರ್ಧೆಯಿಂದ ಹಿಂದೆ ಸರಿಯಲಿಲ್ಲ; ವಾಸ್ತವವಾಗಿ, ಅವಳು ಮುಂದುವರಿದಳು ಮತ್ತು ಅಂತಿಮ ನಾಲ್ಕರನ್ನೂ ತಲುಪಿದಳು.


text:
‘ಕೋವಿಶೀಲ್ಡ್ ವ್ಯಾಕ್ಸಿನ್ ಹಾಕಿಸಿಕೊಂಡ ವರ ಬೇಕಾಗಿದ್ದಾನೆ'- ಇದು ನಿಜವಾದ ಪ್ರಕಟಣೆಯಲ್ಲ - FACTLY
Sai Krishna Muthyanolla
June 21, 2021
‘ಕೋವಿಶೀಲ್ಡ್ ವ್ಯಾಕ್ಸಿನ್ ಹಾಕಿಸಿಕೊಂಡ ವರ ಬೇಕಾಗಿದ್ದಾನೆ’ ಎಂದು ಪತ್ರಿಕೆಯಲ್ಲಿ ಪ್ರಕಟಣೆ ಬಂದಿದೆ ಎಂಬ ಪೋಸ್ಟ್ ಒಂದು ಸಾಮಾಜಿಕ ಜಾಲತಾಣದಲ್ಲಿ ವಿಸ್ತ್ರತ ವಾಗಿ ಷೇರ್ ಆಗುತ್ತಿದೆ. ಈ ಪ್ರಕಟಣೆಯನ್ನು ಪ್ರಮುಖ ತೆಲುಗು ಸುದ್ದಿವಾಹಿನಿ TV9 ಸಹ ಪ್ರಸಾರಮಾಡಿದೆ. ಅದು ನಿಜವೇ ಎಂಬುದನ್ನು ಈ ಲೇಖನದ ಮೂಲಕ ನೋಡೋಣ.
ಪ್ರತಿಪಾದನೆ: ‘ಕೋವಿಶೀಲ್ಡ್ ವ್ಯಾಕ್ಸಿನ್ ಹಾಕಿಸಿಕೊಂಡಿರುವ ವರ ಬೇಕಾಗಿದ್ದಾನೆ’ – ಪತ್ರಿಕೆಯ ಪ್ರಕಟಣೆ.
ನಿಜಾಂಶ: ಇದು ನಿಜವಾದ ಪ್ರಕಟಣೆಯಲ್ಲ. fodey.com ಎಂಬ ಒಂದು ವೆಬ್‌ಸೈಟ್ ಮೂಲಕ ಈ ಹಾಸ್ಯಾಭರಿತವಾದ ಪ್ರಕಟಣೆಯನ್ನು ತಯಾರು ಮಾಡಿದ್ದಾರೆ. ಸೋವಿಯೊ ಫಿಗ್ಯುರೆಡೊ ಎಂಬ ಫೇಸ್‌ಬುಕ್ ಬಳಕೆದಾರ, ಜನರನ್ನು ಕೊರೋನಾ ವ್ಯಾಕ್ಸಿನ್ ತೆಗೆದುಕೊಳ್ಳುವುದನ್ನು ಪ್ರೋತ್ಸಾಹಿಸುವುದಕ್ಕಾಗಿ ಈ ರೀತಿಯಾಗಿ ಆನ್ಲೈನ್‌ನಲ್ಲಿ ಒಂದು ಹಾಸ್ಯಭರಿತವಾದ ಪ್ರಕಟಣೆಯನ್ನು ತಯಾರು ಮಾಡಿದ್ದೇನೆಂದು ತಿಳಿಸಿದ್ದಾನೆ. ಆದ್ದರಿಂದ ಪೋಸ್ಟ್‌ನಲ್ಲಿ ಮಾಡಿದ ಪ್ರತಿಪಾದನೆ ತಪ್ಪಾಗಿದೆ.
ಇದೆ ಪತ್ರಿಕೆಯ ಕ್ಲಿಪ್ ಅನ್ನು ಕಾಂಗ್ರೆಸ್ ಸಂಸದ ಶಶಿ ತರೂರ್ ಸಹ ಟ್ವಿಟ್ಟರ್‌ನಲ್ಲಿ ಹಂಚಿಕೊಂಡಿದ್ದಾರೆ. ಆದರೆ ಶಶಿ ತರೂರ್ ಟ್ವೀಟ್‌ಗೆ ಸಾಕಷ್ಟು ಜನ ಇದು ನಿಜವಾದ ಪತ್ರಿಕೆಯ ಕ್ಲಿಪ್ ಅಲ್ಲವೆಂದು, ಇದನ್ನು ಆನ್ಲೈನ್ ಆಪ್ಸ್ ಮೂಲಕ ಸೃಷ್ಟಿ ಮಾಡಿದ್ದಾರೆಂದು ಕಾಮೆಂಟ್ ಮಾಡಿದ್ದಾರೆ.
Vaccinated bride seeks vaccinated groom! No doubt the preferred marriage gift will be a booster shot!? Is this going to be our New Normal? pic.twitter.com/AJXFaSAbYs
ಈ ಕಾಮೆಂಟ್ಸ್ ಆಧಾರದ ಮೇಲೆ FACTLY ಸಹ fodey.com ಎಂಬ ಒಂದು  ಗ್ರಾಫಿಕ್ಸ್ ವೆಬ್‌ಸೈಟ್‌ನಲ್ಲಿ ಹುಡುಕಾಡಿತು. ಅದು ಇಂತಹ ಒಂದು ಪತ್ರಿಕೆಯ ಕ್ಲಿಪ್ ಅನ್ನು ತಯಾರು ಮಾಡಿರುವುದು ನಿಜವಾದರೂ ಆ ಕ್ಲಿಪ್‌ನಲ್ಲಿ ‘ ಕೋವಿಶೀಲ್ಡ್ ‘ ಗೆ ಬದಲಾಗಿ ‘ಕೋವ್ಯಾಕ್ಸಿನ್’ ಎಂದು ಬರೆದಿರುವುದು ಕಂಡುಬಂದಿದೆ.
ಅಲ್ಲದೆ ಈ ವರ ಬೇಕಾಗಿದ್ದನೆ ಕ್ಲಿಪ್ ಪ್ರಕಟಣೆಯ ಪಕ್ಕದ ಪ್ಯಾರಾದಲ್ಲಿ ಪ್ರತಿ ಸಾಲಿನ ಮೊದಲ ಅಕ್ಷರಗಳು ಪೋಸ್ಟ್‌ನ ಕ್ಲಿಪ್‌ನಲ್ಲಿರುವ ಪ್ಯಾರಾದ ಮೊದಲ ಅಕ್ಷರಗಳು ಒಂದೆ ರೀತಿ ಇರುವುದನ್ನು ನೋಡಬಹದು. ಇದರ ಮೂಲಕ ವೈರಲ್ ಆದ ಕ್ಲಿಪ್ ಈ ವೆಬ್ಸೈಟ್ ಮೂಲಕ ಸೃಷ್ಟಿಯಾಗಿದೆ ಎಂದು ಅರ್ಥಮಾಡಿಕೊಳ್ಳಬಹುದು. ಈ ವೆಬ್‌ಸೈಟ್ ನಲ್ಲಿ ಒಂದು ಸ್ಟಾಂಡರ್ಡ್ ಟೆಂಪ್ಲೇಟ್ ಇರುವುದರಿಂದ ಹೀಗೆ ಪಕ್ಕದ ಪ್ಯಾರಾದಲ್ಲಿಯೂ ಒಂದು ವಿಧವಾದ ಅಕ್ಷರಗಳು ಕಾಣಿಸುತ್ತವೆ. ಇವುಗಳೆಲ್ಲದರಿಂದ ವೈರಲ್ ಆದ ಕ್ಲಿಪ್ ನಿಜವಾದ ಪ್ರಕಟಣೆ ಅಲ್ಲವೆಂದು, ಕೇವಲ ಡಿಜಿಟಲ್ ಆಗಿ ಸೃಷ್ಟಿ ಮಾಡಿರುವುದೆಂದು ಅರ್ಥ ಮಾಡಿಕೊಳ್ಳಬಹುದು.
ಸಾವಿಯೋ ಫಿಗ್ಯೂರೆಡೋ ಎಂಬ ಪೇಸ್‌ಬುಕ್ ಬಳಕೆದಾರ, ಜನರನ್ನು ಕೊರೊನಾ ವ್ಯಾಕ್ಸಿನ್ ತೆಗೆದು ಕೊಳ್ಳಲು ಪ್ರೋತ್ಸಾಹಿಸುವುದಕ್ಕಾಗಿ ಆತನೆ ಹೀಗೆ ಆನ್ಲೈನ್‌ನಲ್ಲಿ ಒಂದು ಹಾಸ್ಯಭರಿತವಾದ ಪ್ರಕಟಣೆಯನ್ನು ತಯಾರು ಮಾಡಿದ್ದೇನೆಂದು, ಅದು ವೈರಲ್ ಆದ್ದರಿಂದ ತನಗೆ ಹೆಚ್ಚು ಕರೆಗಳು ಬರುತ್ತಿವೆಯೆಂದು ಫೇಸ್‌ಬುಕ್ ನಲ್ಲಿ ಪೋಸ್ಟ್ ಮಾಡಿದ್ದಾರೆ. ವೈರಲ್ ಆದ ಕ್ಲಿಪ್‌ನಲ್ಲಿ ಇರುವ ಮೊಬೈಲ್ ನಂಬರ್ ಅನ್ನು ಟ್ರೂಕಾಲರ್‌ನಲ್ಲಿ ಚೆಕ್ ಮಾಡಿದಾಗ ಈ ನಂಬರ್ ಸಾವಿಯೋ ಫಿಗ್ಯುರೆಡೋ ಎಂದು ಕಾಣಿಸುತ್ತಿದೆ. ಈ ಆಧಾರಗಳಿಂದ ಈ ವೈರಲ್ ಕ್ಲಿಪ್‌ನ್ನು ಸಾವಿಯೋ ಫಿಗ್ಯೂರೆಡೊ ತಯಾರು ಮಾಡಿರಬಹುದು ಎಂದು ಅರ್ಥವಾಗುತ್ತದೆ.
ಒಟ್ಟಿನಲ್ಲಿ ‘ಕೋವಿಶೀಲ್ಡ್ ವ್ಯಾಕ್ಸಿನ್ ಹಾಕಿಸಿಕೊಂಡ ವರ ಬೇಕಾಗಿದ್ದಾನೆ’ ಎಂಬುದು ನಿಜವಾದ ಪ್ರಕಟನೆಯಲ್ಲ ಎಂದು ಸಾಬೀತಾಗಿದೆ.


text:
"ಜಾತ್ಯತೀತತೆಯು ಭಾರತವನ್ನು ಮತ್ತು ಅದರ ಹಿರಿಮೆಯನ್ನು ನಾಶಪಡಿಸುತ್ತಿದೆ" ಎಂದು ದಲೈಲಾಮಾರವರು ಹೇಳಿಲ್ಲ… - FACTLY
Sai Krishna Muthyanolla
December 12, 2021
ಭಾರತವು ಶ್ರೇಷ್ಠ ಹಿಂದೂ ರಾಷ್ಟ್ರವಾಗಿದೆ, ಆದರೆ ಜಾತ್ಯತೀತತೆಯು ಭಾರತವನ್ನು ಮತ್ತು ಅದರ ಶ್ರೇಷ್ಠತೆಯನ್ನು ನಾಶಪಡಿಸುತ್ತಿದೆ. ಹಿಂದುತ್ವದಿಂದ ಮಾತ್ರ ಭಾರತವನ್ನು ಉಳಿಸಲು ಸಾಧ್ಯ” ಎಂದು ದಲೈಲಾಮಾರವರು ಹೇಳಿದ್ದಾರೆ ಎಂದು ಸಾಮಾಜಿಕ ಜಾಲತಾಣಗಳಲ್ಲಿ ಪೋಸ್ಟ್ ಒಂದನ್ನು ಹಂಚಿಕೊಳ್ಳಲಾಗುತ್ತಿದೆ. ಇದು ನಿಜವೇ ಎಂಬುದನ್ನು ಪರಿಶೀಲಿಸೋಣ.
ಪ್ರತಿಪಾದನೆ: “ಭಾರತವು ಶ್ರೇಷ್ಠ ಹಿಂದೂ ರಾಷ್ಟ್ರವಾಗಿದೆ, ಆದರೆ ಜಾತ್ಯತೀತತೆಯು ಭಾರತವನ್ನು ಮತ್ತು ಅದರ ಶ್ರೇಷ್ಠತೆಯನ್ನು ನಾಶಪಡಿಸುತ್ತಿದೆ. ಹಿಂದುತ್ವದಿಂದ ಮಾತ್ರ ಭಾರತವನ್ನು ಉಳಿಸಬಹುದು” ಎಂದು ದಲೈ ಲಾಮಾರವರು ಹೇಳಿದ್ದಾರೆ.
ನಿಜಾಂಶ: “ಭಾರತವು ಶ್ರೇಷ್ಠ ಹಿಂದೂ ರಾಷ್ಟ್ರವಾಗಿದೆ, ಆದರೆ ಜಾತ್ಯತೀತತೆಯು ಭಾರತವನ್ನು ಮತ್ತು ಅದರ ಶ್ರೇಷ್ಠತೆಯನ್ನು ನಾಶಪಡಿಸುತ್ತಿದೆ. ಹಿಂದುತ್ವವು ಮಾತ್ರ ಭಾರತವನ್ನು ಉಳಿಸಬಲ್ಲದು” ಎಂದು ದಲೈಲಾಮಾರವರು ಹೇಳಿದ್ದಾರೆ ಎಂಬುದಕ್ಕೆ ಯಾವುದೇ ಪುರಾವೆಗಳು ಕಂಡುಬಂದಿಲ್ಲ. ಬದಲಿಗೆ ದಲೈಲಾಮಾ ರವರು ಜಾತ್ಯತೀತತೆಯ ಆಚರಣೆಯನ್ನು ಸಮರ್ಥಿಸಿಕೊಂಡಿದ್ದಾರೆ. ಇದು ವಿನಾಯಿತಿಗಳ ಹೊರತಾಗಿ ಭಾರತಕ್ಕೆ ಉತ್ತಮ ಫಲಿತಾಂಶಗಳನ್ನು ನೀಡಿದೆ ಎಂದು ಹೇಳಿದ್ದಾರೆ. ಆದ್ದರಿಂದ ಪೋಸ್ಟ್ ನಲ್ಲಿ ಮಾಡಿದ ಪ್ರತಿಪಾದನೆ ತಪ್ಪಾಗಿದೆ.
ಪೋಸ್ಟ್‌ನಲ್ಲಿ ಹೇಳಿದಂತೆ ದಲೈಲಾಮಾರವರು ಅಂತಹ ಹೇಳಿಕೆಗಳನ್ನು ನೀಡಿದ್ದಾರೆಯೇ ಎಂದು ಹುಡುಕಿದಾಗ ಎಲ್ಲಿಯೂ ಅಂತಹ ಮಾಹಿತಿ ದೊರಕಿಲ್ಲ. ದಲೈಲಾಮಾ ಅವರು ನಿಜವಾಗಿಯೂ ಇಂತಹ ಹೇಳಿಕೆಗಳನ್ನು ನೀಡಿದ್ದರೆ, ಎಲ್ಲಾ ಪ್ರಮುಖ ಪತ್ರಿಕೆಗಳು ಅದರ ಬಗ್ಗೆ ಪ್ರಕಟಿಸುತ್ತಿದ್ದವು. ದಲೈಲಾಮಾ ಅವರ ಅಧಿಕೃತ ಸಾಮಾಜಿಕ ಮಾಧ್ಯಮ ಖಾತೆಗಳಾದ Facebook, Twitter, Instagram – ಅಥವಾ ವೆಬ್‌ಸೈಟ್‌ನಲ್ಲಿ ಅಂತಹ ಯಾವುದೇ ಹೇಳಿಕೆಗಳು ಕಂಡುಬಂದಿಲ್ಲ.
ದಲೈಲಾಮಾ ಅವರು ಜಾತ್ಯತೀತತೆಯ ಆಚರಣೆಯನ್ನು ಸಮರ್ಥಿಸಿಕೊಂಡಿದ್ದಾರೆ. ಇದು ಕೆಲವು ವಿನಾಯಿತಿಗಳನ್ನು ಹೊರತುಪಡಿಸಿ ಭಾರತಕ್ಕೆ ಉತ್ತಮ ಫಲಿತಾಂಶಗಳನ್ನು ನೀಡಿದೆ ಎಂದು ಹೇಳಿದ್ದಾರೆ. “ಭಾರತವು ಜಾತ್ಯತೀತ ಸಂಪ್ರದಾಯವನ್ನು ಅನುಸರಿಸುತ್ತದೆ; ಇದು ಎಲ್ಲಾ ಧರ್ಮಗಳನ್ನು, ನಾಸ್ತಿಕರನ್ನು ಸಹ ಸಮಾನವಾಗಿ ಗೌರವಿಸುತ್ತದೆ, ಇದು ಅನನ್ಯವಾಗಿದೆ. ವಿವಿಧ ಧರ್ಮಗಳು ಸಹೋದರತೆಯಿಂದ ಒಟ್ಟಿಗೆ ಬಾಳುವುದು ಭಾರತದ ಹಿರಿಮೆ ” ಎಂದು ಹೇಳಿದ್ದಾಗಿ ಬಿಸಿನೆಸ್ ಸ್ಟ್ಯಾಂಡರ್ಡ್ ವರದಿ ಮಾಡಿದೆ.
ಒಟ್ಟಿನಲ್ಲಿ “ಭಾರತವು ಶ್ರೇಷ್ಠ ಹಿಂದೂ ರಾಷ್ಟ್ರವಾಗಿದೆ, ಆದರೆ ಸೆಕ್ಯುಲರಿಸಂ ಭಾರತವನ್ನು ಮತ್ತು ಅದರ ಹಿರಿಮೆಯನ್ನು ನಾಶಪಡಿಸುತ್ತಿದೆ. ಹಿಂದುತ್ವದಿಂದ ಮಾತ್ರ ಭಾರತವನ್ನು ಉಳಿಸಬಹುದು” ಎಂದು ದಲೈಲಾಮಾರವರು ಹೇಳಿಲ್ಲ.

created: December 12, 2021


text:
ಮುಸ್ಲಿಮರು ರಾಸಾಯನಿಕ ಬಳಸಿ ಆಹಾರವನ್ನು ಮಾರಾಟ ಮಾಡಿ ಎಂದು ದಾರುಲ್-ಉಲೂಮ್ ದಿಯೋಬಂದ್ 'ಫತ್ವಾ' ಹೊರಡಿಸಿಲ್ಲ - FACTLY
Sai Krishna Muthyanolla
June 23, 2022
ಹಿಂದೂಗಳನ್ನು ರೋಗಿಗಳಾಗಿಸಲು ರಾಸಾಯನಿಕಗಳನ್ನು ಹೊಂದಿರುವ ಆಹಾರವನ್ನು ಮುಸ್ಲಿಮರು ಮಾರಾಟ ಮಾಡುವಂತೆ ದಾರುಲ್ ಉಲೂಮ್ ದೇವ್‌ಬಂದ್, ‘ಫತ್ವಾ’ ಹೊರಡಿಸಿದೆ ಎಂದು ಸಾಮಾಜಿಕ ಮಾಧ್ಯಮದಲ್ಲಿ ಪೋಸ್ಟ್ ಅನ್ನು ವ್ಯಾಪಕವಾಗಿ ಹಂಚಿಕೊಳ್ಳಲಾಗುತ್ತಿದೆ. ಮೌಲಾನಾ ಸುದ್ದಿಯನ್ನು ಖಚಿತಪಡಿಸುವ ಉದ್ದೇಶಿತ ಟ್ವೀಟ್‌ನ ಫೋಟೋವನ್ನು ಪೋಸ್ಟ್ ಮೂಲಕ ಹಂಚಿಕೊಳ್ಳಲಾಗುತ್ತಿದೆ. ಪೋಸ್ಟ್‌ನಲ್ಲಿ ಮಾಡಿದ ಪ್ರತಿಪಾದನೆಯನ್ನು ಪರಿಶೀಲಿಸೋಣ.
ಪ್ರತಿಪಾದನೆ: ಹಿಂದೂಗಳನ್ನು ರೋಗಿಗಳಾಗಿಸಲು ರಾಸಾಯನಿಕಗಳನ್ನು ಹೊಂದಿರುವ ಆಹಾರವನ್ನು ಮುಸ್ಲಿಮರು ಮಾರಾಟ ಮಾಡುವಂತೆ ದಾರುಲ್ ಉಲೂಮ್ ದೇವ್‌ಬಂದ್, ‘ಫತ್ವಾ’ ಹೊರಡಿಸಿತು.
ನಿಜಾಂಶ: ದಾರುಲ್ ಉಲೂಮ್ ದೇವ್‌ಬಂದ್, ಮುಸ್ಲಿಮರು ರಾಸಾಯನಿಕ ಬಳಸಿ ಆಹಾರವನ್ನು ಮಾರಾಟ ಮಾಡಲು, ಹಿಂದೂ ಜನರನ್ನು ರೋಗಿಗಳಾಗಿಸಲು ‘ಫತ್ವಾ’ ಹೊರಡಿಸಿಲ್ಲ. ವಾಸ್ತವವಾಗಿ, 2020 ರಲ್ಲಿ ಇದೇ ರೀತಿಯ ಪೋಸ್ಟ್‍ಗಳು ವೈರಲ್ ಆದಾಗ, ದಾರುಲ್-ಉಲೂಮ್ ದಿಯೋಬಂದ್ ತಮ್ಮ ಹೆಸರಿನಲ್ಲಿ ಹೊರಡಿಸಲಾದ ನಕಲಿ ಫತ್ವಾ ಬಗ್ಗೆ ಪೊಲೀಸರಿಗೆ ದೂರು ನೀಡಿದ್ದರು. ಆದ್ದರಿಂದ, ಪೋಸ್ಟ್‌ನಲ್ಲಿ ಮಾಡಿದ ಪ್ರತಿಪಾದನೆ ತಪ್ಪಾಗಿದೆ.
ದಾರುಲ್ ಉಲೂಮ್ ದೇವ್‌ಬಂದ್ ಹೊರಡಿಸಿದ ಇಂತಹ ‘ಫತ್ವಾ’ದ ಬಗ್ಗೆ ನಾವು ಅಂತರ್ಜಾಲದಲ್ಲಿ ಹುಡುಕಿದಾಗ, ಹಿಂದೂಗಳನ್ನು ಅನಾರೋಗ್ಯಕ್ಕೆ ಒಳಗಾಗಲು ರಾಸಾಯನಿಕಗಳನ್ನು ಹೊಂದಿರುವ ಆಹಾರವನ್ನು ಮುಸ್ಲಿಮರು ಮಾರಾಟ ಮಾಡುವಂತೆ ಕೇಳುವಂತಹ ಯಾವುದೇ ಮಾಹಿತಿ ಸಿಗಲಿಲ್ಲ. ದಾರುಲ್ ಉಲೂಮ್ ತನ್ನ ಅಧಿಕೃತ ವೆಬ್‌ಸೈಟ್‌ನಲ್ಲಿ ಅಂತಹ ಯಾವುದೇ ‘ಫತ್ವಾ’ ಹೊರಡಿಸಿಲ್ಲ. ಅಂತಹ ‘ಫತ್ವಾ’ ಇದ್ದಿದ್ದರೆ ಅದನ್ನು ಪ್ರಮುಖ ಸುದ್ದಿವಾಹಿನಿಗಳು ವರದಿ ಮಾಡುತ್ತಿದ್ದವು.
2020 ರಲ್ಲಿ ಇದೇ ರೀತಿಯ ಪ್ರತಿಪಾದನೆ ಸಾಮಾಜಿಕ ಮಾಧ್ಯಮದಲ್ಲಿ ವೈರಲ್ ಆಗಿರುವಾಗ, ದಾರುಲ್ ಉಲೂಮ್ ದೇವ್‌ಬಂದ್ ತಮ್ಮ ಹೆಸರಿನಲ್ಲಿ ಹೊರಡಿಸಲಾದ ನಕಲಿ ಫತ್ವಾ ಕುರಿತು ಪೊಲೀಸರಿಗೆ ದೂರು ನೀಡಿದ್ದಾರೆ ಎಂದು ಉಲ್ಲೇಖಿಸಲಾದ ಕೆಲವು ಲೇಖನಗಳನ್ನು (ಇಲ್ಲಿ ಮತ್ತು ಇಲ್ಲಿ) ನಾವು ಕಂಡುಕೊಂಡಿದ್ದೇವೆ. ನಾವು ಅಂತಹ ‘ಫತ್ವಾ’ ಹೊರಡಿಸಿಲ್ಲ ಎಂದು ದಾರುಲ್ ಉಲೂಮ್ ದೇವಬಂದ್ ಪ್ರತಿನಿಧಿ ಹೇಳಿದ್ದಾರೆ.
ಪೋಸ್ಟ್‌ನಲ್ಲಿನ ಸ್ಕ್ರೀನ್‌ಶಾಟ್ ಅನ್ನು ಸ್ಪಷ್ಟವಾಗಿ ನೋಡಿದಾಗ, ‘@gayur_sheikh’ ಖಾತೆಯು ದಾರುಲ್ ಉಲೂಮ್ ದಿಯೋಬಂದ್‌ನ ಅಧಿಕೃತ ಟ್ವಿಟರ್ ಖಾತೆಯಲ್ಲ ಎಂದು ತಿಳಿಯಬಹುದು. ವಾಸ್ತವವಾಗಿ, ಆ ಟ್ವಿಟರ್ ಹ್ಯಾಂಡಲ್ ಅನ್ನು ತೆರೆಯಲು ಪ್ರಯತ್ನಿಸಿದಾಗ, ಖಾತೆಯು ‘ಅಸ್ತಿತ್ವದಲ್ಲಿಲ್ಲ’ ಎಂದು ತೋರಿಸಲಾಗುತ್ತದೆ.
ದಾರುಲ್ ಉಲೂಮ್ ದಿಯೋಬಂದ್ ಭಾರತದ ಅತಿದೊಡ್ಡ ಮುಸ್ಲಿಂ ಸೆಮಿನರಿಗಳಲ್ಲಿ ಒಂದಾಗಿದೆ. ಇದು ವಿವಾದಾತ್ಮಕ ಫತ್ವಾಗಳನ್ನು ಹೊರಡಿಸುವುದಕ್ಕೆ ಹೆಸರುವಾಸಿಯಾಗಿದೆ. ದಾರುಲ್ ಉಲೂಮ್ ದಿಯೋಬಂದ್ ಒಮ್ಮೆ ಫತ್ವಾ ಹೊರಡಿಸಿ, ಮಹಿಳೆಯರು ಕೆಲಸ ಮಾಡುವುದು, ಕುಟುಂಬವನ್ನು ಪೋಷಿಸುವುದು ಕಾನೂನುಬಾಹಿರವಾಗಿದೆ ಎಂದು ಹೇಳುತ್ತದೆ. ಅಲ್ಲದೆ ವಿಡಿಯೊ, ಫೊಟೋಗ್ರಫಿಯನ್ನು ಇಸ್ಲಾಮಿಕ್ ಒಪ್ಪುವುದಿಲ್ಲ ಎಂದು ನಿಷೇಧಿಸುವ ಫತ್ವಾವನ್ನು ಹೊರಡಿಸಿತು.
ಒಟ್ಟಾರೆಯಾಗಿ ಹೇಳುವುದಾದರೆ, ಮುಸ್ಲಿಮರು ರಾಸಾಯನಿಕಗಳೊಂದಿಗೆ ಆಹಾರವನ್ನು ಮಾರಾಟ ಮಾಡಿ ಹಿಂದೂ ಜನರನ್ನು ರೋಗಿಗಳಾಗಿಸಲು ದಾರುಲ್ ಉಲೂಮ್ ದೇವ್‌ಬಂದ್ ‘ಫತ್ವಾ’ ಹೊರಡಿಸಲಿಲ್ಲ.


text:
ಬಿಹಾರದಲ್ಲಿ ‘ಜ್ಯೋತಿ ಕುಮಾರಿ’ ಬಾಲಕಿಯ ಸಾವನ್ನು ‘ಸೈಕಲ್ ಹುಡುಗಿ’ ಜ್ಯೋತಿ ಕುಮಾರಿ ಪಾಸ್ವಾನ್ ಅವರೊಂದಿಗೆ ತಪ್ಪಾಗಿ ಸಂಬಂಧಿಸಲಾಗಿದೆ - FACTLY
Sai Krishna Muthyanolla
July 15, 2020
ಬಿಹಾರದಲ್ಲಿ ನಡೆದ ಘಟನೆಯಲ್ಲಿ ‘ಸೈಕಲ್ ಹುಡುಗಿ’ ಜ್ಯೋತಿ ಕುಮಾರಿ ಪಾಸ್ವಾನ್ ಮೃತಪಟ್ಟಿದ್ದಾರೆ ಎಂದು ಮೂರು ಫೋಟೋಗಳಿರುವ ಕೊಲಾಜ್ ಅನ್ನು ಸಾಮಾಜಿಕ ಮಾಧ್ಯಮದಲ್ಲಿ ವ್ಯಾಪಕವಾಗಿ ಹಂಚಿಕೊಳ್ಳಲಾಗುತ್ತಿದೆ. ಕೋವಿಡ್ -19 ಲಾಕ್‌ಡೌನ್ ಸಮಯದಲ್ಲಿ ಅನಾರೋಗ್ಯದಿಂದ ಬಳಲುತ್ತಿದ್ದ ತನ್ನ ತಂದೆಯೊಂದಿಗೆ ಏಳು ದಿನಗಳಲ್ಲಿ ಗುರುಗ್ರಾಮ್‌ನಿಂದ 1,200 ಕಿ.ಮೀ.ಗಿಂತಲೂ ಹೆಚ್ಚು ದೂರದಲ್ಲಿರುವ ದರ್ಭಂಗಕ್ಕೆ ಸೈಕ್ಲಿಂಗ್ ಮಾಡಿದ ನಂತರ ಜ್ಯೋತಿ ಕುಮಾರಿ ಪಾಸ್ವಾನ್ ಜನಪ್ರಿಯರಾದರು. ಪೋಸ್ಟ್ ನಲ್ಲಿ, ಜ್ಯೋತಿ ಕುಮಾರಿ ಪಾಸ್ವಾನ್ ಅವರು ಪಟೋರಿ ಗ್ರಾಮದ ಅರ್ಜುನ್ ಮಿಶ್ರಾ ಅವರ ಹಣ್ಣಿನ ತೋಟದಿಂದ ಮಾವಿನಹಣ್ಣನ್ನು ಕದಿಯುತ್ತಿದ್ದಾಗ ಸಿಕ್ಕಿಬಿದ್ದಿದ್ದಾರೆ ಎಂದು ಹೇಳಲಾಗಿದೆ. ಪೋಸ್ಟ್ ನಲ್ಲಿ ಮಾಡಿದ ಹೇಳಿಕೆಯ ಸತ್ಯಾಸತ್ಯತೆಯನ್ನು ಪರಿಶೀಲಿಸೋಣ.
ಪ್ರತಿಪಾದನೆ ‘ಸೈಕಲ್ ಹುಡುಗಿ’ ಜ್ಯೋತಿ ಕುಮಾರಿ ಪಾಸ್ವಾನ್ ನಿಧನರಾಗಿದ್ದಾರೆ.
ನಿಜಾಂಶ: ಪಟೋರಿ ಗ್ರಾಮದ ಅರ್ಜುನ್ ಮಿಶ್ರಾ ಅವರ ಹಣ್ಣಿನ ತೋಟದಿಂದ ಮಾವಿನ ಕಳ್ಳತನದಲ್ಲಿ ಸಿಕ್ಕಿಬಿದ್ದ ನಂತರ ‘ಜ್ಯೋತಿ ಕುಮಾರಿ’ ಎಂಬ ಹುಡುಗಿಯನ್ನು ಕೊಲ್ಲಲಾಯಿತು ಎಂಬುದು ನಿಜ, ಆದರೆ ಅವಳು ಗುರುಗ್ರಾಮ್‌ನಿಂದ ದರ್ಭಂಗಕ್ಕೆ ಸೈಕಲ್ ತುಳಿದು ಹೋದ ‘ಸೈಕಲ್ ಹುಡುಗಿ’ ಜ್ಯೋತಿ ಕುಮಾರಿ ಪಾಸ್ವಾನ್ ಅಲ್ಲ. ಆದ್ದರಿಂದ, ‘ಜ್ಯೋತಿ ಕುಮಾರಿ’ ಎಂಬ ಅದೇ ಹೆಸರಿನ ಇನ್ನೊಬ್ಬ ಹುಡುಗಿಯ ಸಾವನ್ನು ‘ಸೈಕಲ್ ಹುಡುಗಿ’ ಜ್ಯೋತಿ ಕುಮಾರಿ ಪಾಸ್ವಾನ್ ಅವರೊಂದಿಗೆ ತಪ್ಪಾಗಿ ಸಂಬಂಧಿಸಲಾಗಿದೆ. ಆದ್ದರಿಂದ ಪೋಸ್ಟ್ ನಲ್ಲಿ ಮಾಡಿದ ಪ್ರತಿಪಾದನೆ ತಪ್ಪಾಗಿದೆ.
ಕೋವಿಡ್-19 ಲಾಕ್‌ಡೌನ್ ಸಮಯದಲ್ಲಿ ಜ್ಯೋತಿ ಕುಮಾರಿ ಪಾಸ್ವಾನ್ ಗುರುಗ್ರಾಮ್‌ನಿಂದ 1,200 ಕಿ.ಮೀ.ಗೂ ಹೆಚ್ಚು ದೂರವಿರುವ ದರ್ಭಂಗಾಗೆ ಅನಾರೋಗ್ಯದಿಂದ ಬಳಲುತ್ತಿದ್ದ ತನ್ನ ತಂದೆಯನ್ನು ಸೈಕಲ್ಲಿನಲ್ಲಿ ಕೂರಿಸಿಕೊಂಡು ಏಳು ದಿನಗಳಲ್ಲಿ ಬಂದರು. ಅಮೆರಿಕಾ ಅಧ್ಯಕ್ಷ ಡೊನಾಲ್ಡ್ ಟ್ರಂಪ್ ಅವರ ಪುತ್ರಿ ಇವಾಂಕಾ ಟ್ರಂಪ್ ಕೂಡ ಜ್ಯೋತಿ ಕುಮಾರಿ ಪಾಸ್ವಾನ್ ಅವರನ್ನು ತಮ್ಮ ಟ್ವೀಟ್ ನಲ್ಲಿ ಹೊಗಳಿದ್ದರು.
15 yr old Jyoti Kumari, carried her wounded father to their home village on the back of her bicycle covering +1,200 km over 7 days.
This beautiful feat of endurance & love has captured the imagination of the Indian people and the cycling federation!🇮🇳 https://t.co/uOgXkHzBPz
ಪೋಸ್ಟ್ ನಲ್ಲಿ ಹೇಳಲಾಗಿರುವ ಘಟನೆಯ ಬಗ್ಗೆ ನಾವು ಗೂಗಲ್ ನಲ್ಲಿ ಕೀವರ್ಡ್ ಗಳೊಂದಿಗೆ ಹುಡುಕಿದಾಗ, ಬಿಹಾರದ ಪಟೋರಿ ಗ್ರಾಮದಲ್ಲಿ ಇಂತಹ ಘಟನೆ ನಡೆದಿದೆ ಎಂದು ಸುದ್ದಿ ವರದಿಗಳು ಕಂಡುಬಂದಿವೆ. ‘ಟೈಮ್ಸ್ ಆಫ್ ಇಂಡಿಯಾ’ ವರದಿಯ ಪ್ರಕಾರ, ತನ್ನ ಹಣ್ಣಿನ ತೋಟದಿಂದ ಮಾವಿನಹಣ್ಣು ಕದಿಯುತ್ತಿದ್ದಾಗ ಸಿಕ್ಕಿಬಿದ್ದ ಜ್ಯೋತಿ ಕುಮಾರಿ ಎಂಬ ಹುಡುಗಿಯನ್ನು ಅರ್ಜುನ್ ಮಿಶ್ರಾ ಕೊಂದಿದ್ದಾರೆ.
‘ಸೈಕಲ್ ಹುಡುಗಿ’ ಜ್ಯೋತಿ ಕುಮಾರಿ ಪಾಸ್ವಾನ್ ಸಾವಿನ ಸುದ್ದಿ ನಕಲಿ ಮತ್ತು ಆಕೆ ಸಂಪೂರ್ಣ ಆರೋಗ್ಯವಾಗಿದ್ದಾಳೆ ಎಂದು ‘ದರ್ಭಂಗಾ ಪೊಲೀಸರು’ ಫೇಸ್‌ಬುಕ್‌ನಲ್ಲಿ ಪೋಸ್ಟ್ ಮಾಡಿದ್ದಾರೆ. ಅಲ್ಲದೆ, ಮರಣೋತ್ತರ ವರದಿಯ ಪ್ರಕಾರ, ಜ್ಯೋತಿ ಕುಮಾರಿ (ಪಟೋರಿ ಗ್ರಾಮದ) ಸಾವಿಗೆ ಕಾರಣ ವಿದ್ಯುತ್ ಶಾಕ್.
ಖ್ಯಾತ ಎನ್‌ಜಿಒ ‘ನ್ಯಾಷನಲ್ ಕ್ರೈಮ್ ಇನ್ವೆಸ್ಟಿಗೇಷನ್ ಬ್ಯೂರೋ’ ಕೂಡ ಫೇಸ್‌ಬುಕ್‌ನಲ್ಲಿ ‘ಸೈಕಲ್ ಹುಡುಗಿ’ ಜ್ಯೋತಿ ಕುಮಾರಿ ಪಾಸ್ವಾನ್ ಸಾವಿನ ಸುದ್ದಿ ನಕಲಿ ಎಂದು ಸ್ಪಷ್ಟಪಡಿಸಿದೆ.
ಒಟ್ಟಾರೆಯಾಗಿ ಹೇಳುವುದಾದರೆ, ಬಿಹಾರದಲ್ಲಿ ‘ಜ್ಯೋತಿ ಕುಮಾರಿ’ ಎಂಬ ಹುಡುಗಿಯ ಸಾವು ‘ಸೈಕಲ್ ಹುಡುಗಿ’ ಜ್ಯೋತಿ ಕುಮಾರಿ ಪಾಸ್ವಾನ್ ಅವರಿಗೆ ತಪ್ಪಾಗಿ ಸಂಬಂಧಿಸಿ ಹೇಳಲಾಗಿದೆ.


text:
ದಾಲ್ ಸರೋವರದ ಬಳಿ ಅಕ್ರಮವಾಗಿ ನೆಲೆಸಿದ್ದವರನ್ನು ಒಕ್ಕಲೆಬ್ಬಿಸಿದ್ದನ್ನು ರೋಹಿಂಗ್ಯಾಗಳು ಎಂದು ಸುಳ್ಳು ಸಂದೇಶ ಹಂಚಿಕೊಳ್ಳಲಾಗಿದೆ! - FACTLY
Sai Krishna Muthyanolla
July 2, 2021
ಜಮ್ಮು ಮತ್ತು ಕಾಶ್ಮೀರದಲ್ಲಿ ಅಕ್ರಮವಾಗಿ ನೆಲೆಸಿದ್ದ ರೋಹಿಂಗ್ಯಾಗಳ ಗುಡಿಸಲುಗಳನ್ನು ಅಧಿಕಾರಿಗಳು ನೆಲಸಮ ಮಾಡಿದ್ದಾರೆ ಎಂದು ವಿಡಿಯೋವೊಂದನ್ನು ಸಾಮಾಜಿಕ ಜಾಲತಾಣದಲ್ಲಿ ಹಂಚಿಕೊಳ್ಳಲಾಗುತ್ತಿದೆ. ಈ ಲೇಖನದ ಮೂಲಕ ಪೋಸ್ಟ್‌ನ ಸತ್ಯಾಸತ್ಯತೆಯನ್ನು ಪರಿಶೀಲಿಸೋಣ.
ಪ್ರತಿಪಾದನೆ: ಜಮ್ಮು ಮತ್ತು ಕಾಶ್ಮೀರದಲ್ಲಿ ರೋಹಿಂಗ್ಯಾಗಳ ಅಕ್ರಮ ಗುಡಿಸಲುಗಳನ್ನು ಅಧಿಕಾರಿಗಳು ನೆಲಸಮಗೊಳಿಸುವ ದೃಶ್ಯ..
ಸತ್ಯ: ಜಮ್ಮು ಮತ್ತು ಕಾಶ್ಮೀರದ ಕೆರೆಗಳು ಮತ್ತು ಜಲಮಾರ್ಗ ಅಭಿವೃದ್ದಿ ಪ್ರಾಧಿಕಾರ (LAWDA)ವು ದಾಲ್ ಸರೋವರದ ತೀರದಲ್ಲಿ ಅಕ್ರಮವಾಗಿ ನೆಲೆಸಿದ್ದವರ ಗುಡಿಸಲುಗಳನ್ನು ನೆಲಸಮ ಮಾಡಿದೆ ಎಂದು ಕಾಶ್ಮೀರದ ಸ್ಥಳೀಯ ಸುದ್ದಿ ಸಂಸ್ಥೆಗಳು ವರದಿ ಮಾಡಿವೆ. ಆದರೆ, ಯಾವುದೇ ವರದಿಯು ಇದು ರೋಹಿಂಗ್ಯಾಗಳ ಗುಡಿಸಲುಗಳು ಎಂದು ಬರೆದಿಲ್ಲ. ಆದ್ದರಿಂದ ಪೋಸ್ಟ್‌ನಲ್ಲಿ ಮಾಡಿದ ಪ್ರತಿಪಾದನೆ ತಪ್ಪಾಗಿದೆ.
ಪೋಸ್ಟ್‌ನಲ್ಲಿರುವ ವೀಡಿಯೊ ‘ಜಮ್ಮು ಲಿಂಕ್ಸ್ ನ್ಯೂಸ್’ಎನ್ನುವ ವಾಟರ್‌ಮಾರ್ಕ್ ಅನ್ನು ಹೊಂದಿದೆ. ಇದರಿಂದ ಒಂದು ಕ್ಲ್ಯೂ ತೆಗೆದುಕೊಂಡು, ಯೂಟ್ಯೂಬ್‌ನಲ್ಲಿ ಹುಡುಕಿದಾಗ, ಅದೇ ಹೆಸರಿನ ಚಾನಲ್‌ನಲ್ಲಿರುವ ಮೂಲ ವೀಡಿಯೊ ದೊರೆತಿದೆ. ವೀಡಿಯೊದಲ್ಲಿ ಒದಗಿಸಲಾದ ವಿವರಣೆಯ ಪ್ರಕಾರ, ಕೆರೆಗಳು ಮತ್ತು ಜಲಮಾರ್ಗ ಅಭಿವೃದ್ಧಿ ಪ್ರಾಧಿಕಾರವು (LAWDA) ಲಷ್ಕರಿ ಮೊಹಲ್ಲಾ, ದೋಜಿ ಮೊಹಲ್ಲಾ, ಬುರ್ಜಾಮಾ, ವಂಗುತ್ ತೈಲ್ಬಾಲ್ ಮತ್ತು ನಿಶಾತ್ ಪ್ರದೇಶಗಳಲ್ಲಿನ ಅಕ್ರಮ ನೆಲೆಗಳನ್ನು ನೆಲಸಮ ಮಾಡಿದೆ ಎಂದು ಹೇಳಿದೆ.
ಹೆಚ್ಚಿನ  ಮಾಹಿತಿಗಾಗಿ ಸಂಬಂಧಿತ ಕೀವರ್ಡ್‌ಗಳೊಂದಿಗೆ ಹುಡುಕಿದಾಗ ಈಟಿವಿ ಭಾರತ್‌ನ ಸುದ್ದಿ ವರದಿಯೊಂದು ತೊರೆತಿದೆ. ಅದೂ ಕೂಡ ಅದೇ ಘಟನೆಯ ಬಗ್ಗೆ ವರದಿ ಮಾಡಿದೆ. ಈ ವರದಿಯ ಪ್ರಕಾರ, ಜಮ್ಮು ಮತ್ತು ಕಾಶ್ಮೀರದ ಕೆರೆಗಳು ಮತ್ತು ಜಲಮಾರ್ಗ ಅಭಿವೃದ್ಧಿ ಪ್ರಾಧಿಕಾರ (LAWDA) ಲಷ್ಕರಿ ಮೊಹಲ್ಲಾ, ದೋಬಿ ಮೊಹಾಕಾ, ಬಾರ್ಜಹಾಮಾ, ವಂಗತ್, ಟೆಲ್ ಬಿಲ್, ನಿಶಾತ್ ಮತ್ತು ಇತರ ಸುತ್ತಮುತ್ತಲಿನ ಪ್ರದೇಶಗಳಲ್ಲಿನ ಅಕ್ರಮ ನಿವಾಸಗಳನ್ನು ಧ್ವಂಸಗೊಳಿಸಿದೆ ಎಂದು ಹೇಳಿದೆ.
ಇದಲ್ಲದೆ, ಅನೇಕ ಜೆ & ಕೆ ಸ್ಥಳೀಯ ಸುದ್ದಿ ಸಂಸ್ಥೆಗಳು ಅದೇ ರೀತಿಯ ಘಟನೆಗಳನ್ನು ವರದಿ ಮಾಡಿವೆ ಮತ್ತು ಇದೇ ರೀತಿಯ ದೃಶ್ಯಗಳನ್ನು ಪ್ರಕಟಿಸಿವೆ. ಈ ವರದಿಗಳ ಪ್ರಕಾರ, ಯಾವುದೇ ಪೂರ್ವ ಅನುಮತಿಯಿಲ್ಲದೆ ದಾಲ್ ಸರೋವರದ ಉದ್ದಕ್ಕೂ ಕಾನೂನುಬಾಹಿರವಾಗಿ ಹಲವರು ನೆಲೆಸಿದ್ದರು. ಅವರ ನಿವಾಸಗಳನ್ನು LAWDA ಅಧಿಕಾರಿಗಳು ನೆಲಸಮ ಮಾಡಿದ್ದಾರೆ ಎಂದು ವೀಡಿಯೊದಲ್ಲಿ ಹೇಳಲಾಗಿದೆ. ಈ ವರದಿಗಳನ್ನು ಇಲ್ಲಿ, ಇಲ್ಲಿ ಮತ್ತು ಇಲ್ಲಿ ಓದಬಹುದು. ಅಧಿಕಾರಿಗಳು ಅಕ್ರಮ ನೆಲೆಗಳನ್ನು ಕೆಡವಿದ್ದಕ್ಕೆ ಸಂಬಂಧಿಸಿದ ಕೆಲವು ಇತರ ವೀಡಿಯೊಗಳನ್ನು ಇಲ್ಲಿ ಮತ್ತು ಇಲ್ಲಿ ನೋಡಬಹುದು.
ಟಿವಿ 9, ಇಂಡಿಯಾ ಟುಡೆ ಮತ್ತು ಝೀ ನ್ಯೂಸ್‌ಗಳು ಸಹ LAWDA ಅಧಿಕಾರಿಗಳು ದಾಲ್ ಸರೋವರದ ಉದ್ದಕ್ಕೂ ಅಕ್ರಮ ನೆಲೆಗಳನ್ನು ಕೆಡವಿವೆ ಎಂದು ವರದಿ ಮಾಡಿವೆ. ಆದಾಗ್ಯೂ, ಈ ಎಲ್ಲಾ ವರದಿಗಳು ದಾಲ್ ಸರೋವರದ ತೀರದಲ್ಲಿ ಅಕ್ರಮ ನಿರ್ಮಾಣಗಳಾಗಿವೆ ಎಂದು ಸೂಚಿಸುತ್ತವೆ. ಆದರೆ ಈ ಯಾವುದೇ ವರದಿಗಳು ಈ ನಿವಾಸಗಳು ರೋಹಿಂಗ್ಯಾಗಳಿಗೆ ಸಂಬಂಧಿಸಿವೆ ಎಂದು ಯಾವುದೇ ವರದಿಯೂ ಹೇಳಿಲ್ಲ. ಅಲ್ಲದೆ, ಈ ಘಟನೆಗೂ ಯೋಹಿಂಗ್ಯಾಗಳಿಗೂ ಯಾವುದೇ ಸಂಬಂಧವಿಲ್ಲ ಎಂದು ಅವು ಸೂಚಿಸುತ್ತವೆ.
ಒಟ್ಟಾರೆಯಾಗಿ ಹೇಳುವುದಾದರೆ, ದಾಲ್ ಸರೋವರದ ಉದ್ದಕ್ಕೂ ಅಕ್ರಮ ನೆಲೆಗಳನ್ನು ನೆಲಸಮ ಮಾಡುತ್ತಿರುವುದನ್ನು ರೋಹಿಂಗ್ಯಾಗಳೊಂದಿಗೆ ತಪ್ಪಾಗಿ ಸಂಬಂಧ ಕಲ್ಪಿಸಲಾಗಿದೆ.


text:
ಮುಸ್ಲಿಂರ ಮನೆಗಳನ್ನು ಒಡೆದು ಹಾಕಿದಾಗ ಪ್ರಾಚೀನ ದೇವಾಲಯಗಳು ಕಂಡಿವೆ ಎನ್ನುವ ಹಳೆಯ ಸುಳ್ಳು ಸುದ್ದಿಗಳನ್ನ ಮತ್ತೆ ಹಂಚಿಕೊಳ್ಳಲಾಗುತ್ತಿದೆ - FACTLY
Sai Krishna Muthyanolla
July 2, 2021
ಇದು ಕಾಶಿ ವಿಶ್ವನಾಥ ಮಂದಿರದಿಂದ ಗಂಗಾನದಿಯವರೆಗೂ ನಿರ್ಮಿಸಿದ ದಾರಿ, ಮಂದಿರದ ಪಕ್ಕದಲ್ಲಿ ಇರುವ 80 ಮುಸ್ಲಿಂ ಕುಟುಂಬಗಳಿಗೆ ಅವರ ಮನೆಗಳನ್ನು ಖಾಲಿ ಮಾಡುವುದಕ್ಕಾಗಿ ಸರ್ಕಾರಿ ಬೃಹತ್ ಪರಿಹಾರ ನೀಡಿದೆ. ಆಶ್ಚರ್ಯಕರವಾದ ವಿಷಯವೇನೆಂದರೆ ‘ಅವರ ಮನೆಗಳನ್ನು ಒಡೆದು ಹಾಕುವ ಸಮಯದಲ್ಲಿ ಮನೆಯ ಕೆಳಗ 45 ಚಿಕ್ಕ ದೇವಸ್ಥಾನಗಳು ಕಂಡುಬಂದಿವೆ’ ಎಂದು ಹೇಳುವ ಒಂದು ವಿಡಿಯೋ ಇರುವ  ಪೋಸ್ಟ್‌ಅನ್ನು ಸಾಮಾಜಿಕ ಜಾಲತಾಣಗಳ ಮೂಲಕ ಹೆಚ್ಚು ಹಂಚಿಕೊಳ್ಳುತ್ತಿದ್ದಾರೆ. ಇದು ನಿಜವೇ ಎಂಬುದನ್ನು ಪರಿಶೀಲಿಸೋಣ.
ಪ್ರತಿಪಾದನೆ: ಕಾಶಿ ವಿಶ್ವನಾಥ್ ಮಂದಿರದಿಂದ ಗಂಗಾನದಿಯವರೆಗೂ ನಿರ್ಮಿಸಿದ ದಾರಿಗಾಗಿ 80  ಮುಸ್ಲಿಂ ಮನೆಗಳನ್ನು ಒಡೆದು ಹಾಕಿದಾಗ 45 ದೇವಸ್ಥಾನಗಳು ಕಂಡಿವೆ.
ಸತ್ಯಾಂಶ: ಕಾಶಿ ವಿಶ್ವನಾಥ್ ದೇವಾಲಯ ಕಾರಿಡಾರ್ ಪ್ರಾಜೆಕ್ಟ್‌ಗಾಗಿ ಅಸಲಿಗೆ ಮುಸ್ಲಿಂ ಮನೆಗಳನ್ನು ಒಡೆದು ಹಾಕಿಲ್ಲ. ಆ ಪ್ರದೇಶದಲ್ಲಿ ಕೇವಲ ಹಿಂದುಗಳ ಮನೆಗಳು ಮಾತ್ರ ಇವೆ. ಅವರ ಮನೆಗಳು ಹೊಡೆದುಹಾಕಿದಾಗ ಪ್ರಾಚೀನ ದೇವಾಲಯಗಳು ಕಂಡುಬಂದಿವೆ. ಕಾಶಿ ವಿಶ್ವನಾಥ ದೇವಾಲಯದ ಕಾರಿಡಾರ್ ಪ್ರಾಜೆಕ್ಟ್ ಕೊರೊನಾ ಎರಡನೆ ಅಲೆಯ ಕಾರಣದಿಂದ ವಿಳಂಬವಾಗಿದೆ. ಇನ್ನೂ ಪೂರ್ಣ ನಿರ್ಮಾಣ ಆಗಿಲ್ಲ. ನವೆಂಬರ್ ಒಳಗೆ ಪೂರ್ತಿ ಆಗಬಹದು ಎಂದು ಪತ್ರಿಕೆಗಳು ವರದಿ ಮಾಡಿವೆ. ಆದ್ದರಿಂದ ಪೋಸ್ಟ್ ನಲ್ಲಿನ ಪ್ರತಿಪಾದನೆ ತಪ್ಪಾಗಿದೆ.
ಪೋಸ್ಟ್ ನಲ್ಲಿನ ವಿಷಯದ ಬಗ್ಗೆ ಗೂಗಲ್‌ನಲ್ಲಿ ಹುಡುಕಿದಾಗ, “ಟೈಮ್ಸ್ ಆಫ್ ಇಂಡಿಯಾ’ದ ಲೇಖನವೊಂದು ಕಂಡುಬಂದಿದೆ. ಕಾಶಿ ವಿಶ್ವನಾಥ ದೇವಾಲಯದ ಕಾರಿಡಾರ್ ಯೋಜನೆಗಾಗಿ ಕೆಲ ಮನೆಗಳನ್ನು ಒಡೆದಾಗ,  ಪ್ರಾಚೀನ ದೇವಸ್ಥಾನಗಳು ಕಂಡಿವೆ ಎಂದು ಎಲ್ಲ ಲೇಖನಗಳಲ್ಲಿ ವರದಿಯಾಗಿದೆ. ಆದರೆ ಪೋಸ್ಟ್‌ನಲ್ಲಿ ಹೇಳಿರುವ ಹಾಗೆ ಮುಸ್ಲಿಮರ ಮನೆಗಳನ್ನು ಒಡೆದುಹಾಕಿಲ್ಲ. ಏಕೆಂದರೆ ಅಲ್ಲಿ ಮುಸ್ಲಿಂ ಮನೆಗಳೇ ಇಲ್ಲ!. ಪೋಸ್ಟ್‌ನಲ್ಲಿ ಇರುವ ಒಂದು ವಿಡಿಯೋದಲ್ಲಿಯೂ ಸಹ 38 ಸೆಕೆಂಡ್‌ಗಳ ಹತ್ತಿರ ಹಿಂದೂ ಮನೆಗಳು ಎಂದು ಹೇಳಿರುವುದನ್ನು ಕೇಳಬಹದು.
2019 ವರ್ಷದಲ್ಲಿ ಮೇ ತಿಂಗಳಲ್ಲಿ ‘ಸಂಡೆ ಗಾರ್ಡಿಯನ್ ಲೈವ್’ ನವರೊಂದಿಗೆ ಆ ನಿರ್ಮಾಣದ ಜವಾಬ್ದಾರಿ ವಹಿಸಿಕೊಂಡಿರುವ ವಿಶಾಲ್ ಸಿಂಗ್ (ಸಿಈಓ – ಶ್ರೀ ಕಾಶಿ ವಿಶ್ವನಾಥ್ ದೇವಾಲಯ ಟ್ರಸ್ಟ್) ಮಾತನಾಡುತ್ತಾ, ಅಲ್ಲಿ ಆ ಕಾರಿಡಾರ್ ಪ್ರದೆಶದಲ್ಲಿ ಇರುವವರು ಎಲ್ಲರೂ ಹಿಂದೂಗಳೆ ಎಂದು ಹೇಳಿದರು.
2019 ರಲ್ಲಿಯೂ ಸಹ ಇದೆ ಪ್ರತಿಪಾದನೆಯೊಂದಿಗೆ ವಿಡಿಯೋಗಳು ವೈರಲ್ ಆದಾಗ.’ ಆಲ್ಟ್ ನ್ಯೂಸ್’ ನವರೊಂದಿಗೆ. ವಿಶಾಲ್‌ಸಿಂಗ್ ಮಾತನಾಡುತ್ತಾ ಒಂದು ಮುಸ್ಲಿಂ ಮನೆಯನ್ನೂ ಸಹ ಕಾರಿಡಾರ್‌ಗಾಗಿ ಒಡೆದು ಹಾಕಿಲ್ಲವೆಂದು ಹೇಳಿದರೆಂದು ಅವರ ಲೇಖನದಲ್ಲಿ ಓದಬಹದು. ಅಷ್ಟೇ ಅಲ್ಲ, ಕಾರಿಡಾರ್ ಗಾಗಿ ತೆಗೆದುಕೊಂಡ ಮನೆಗಳ ವಿವರಗಳನ್ನು ‘‘Shri Kashi Vishwanath Special Area Development Board’ನವರ ವೆಬ್‌ಸೈಟ್‌ನಲ್ಲಿ ನೋಡಬಹುದು. ಅದರಲ್ಲಿಯೂ ಸಹ ಯಾವುದೇ ಮುಸ್ಲಿಂ ಮನೆಗಳು ಇಲ್ಲದೆ ಇರುವುದನ್ನು ನೋಡಬಹದು. ಈ ಕುರಿತ ಹೆಚ್ಚಿನ ವರದಿಗಳನ್ನು ಇಲ್ಲಿ, ಇಲ್ಲಿ ಮತ್ತು ಇಲ್ಲಿ ಓದಬಹುದು.
ಪ್ರಸ್ತುತ ಕಾಶಿ ವಿಶ್ವನಾಥ ಕಾರಿಡಾರ್ ಪ್ರಾಜೆಕ್ಟ್ ಕರೋನಾ ಎರಡನೆ ಅಲೆಯ ಕಾರಣದಿಂದ ವಿಳಂಬವಾಗಬಹುದು ಎಂದು ಹೇಳಲಾಗಿದೆ. ಯೋಜನೆ ಆಗಸ್ಟ್‌ನೊಳಗೆ ಪೂರ್ಣಗೊಳ್ಳಬೇಕಿತ್ತು, ಆದರೆ ನವೆಂಬರ್ ವರೆಗೂ ಸಹ ಸಮಯ ಹಿಡಿಯುತ್ತದೆ. ಹೊಸದಾಗಿ ಫೀಚರ್ಸ್ ಆಡ್ ಮಾಡಿದ ಗಂಗಾ ವ್ಯೂ ಪಾಯಿಂಟ್ ಪ್ರಾಜೆಕ್ಟ್‌ಗೆ ರಾಜ್ಯ ಸರ್ಕಾರದ ಮೂಲಕ ಇನ್ನು ಅನುಮೋದನೆ ಬರಬೇಕಿರುವುದರಿಂದ ಮತ್ತಷ್ಟು ವಿಳಂಬವಾಗುತ್ತದೆ ಎಂದು ಈ ಲೇಖನದ ಮೂಲಕ ತಿಳಿಯುತ್ತದೆ.
ಒಟ್ಟಾರೆಯಾಗಿ, ಮುಸ್ಲಿಂ ಮನೆಗಳನ್ನು ಒಡೆದು ಹಾಕಿದಾಗ ಕಾಶಿ ವಿಶ್ವನಾಥ ದೇವಾಲಯಗಳು ಕಂಡಿವೆ ಎಂದ ಹಳೆಯ ಸುಳ್ಳು ಸುದ್ದಿ ಈಗ ಮತ್ತೆ ಹಂಚಿಕೊಳ್ಳುತ್ತಿದ್ದಾರೆ.


text:
ಸಂಗೀತಾ ಫೋಗಟ್ ಹಂಗೇರಿ ರ್ಯಾಂಕಿಂಗ್ ಸರಣಿಯ ಪಂದ್ಯಾವಳಿಯಲ್ಲಿ ಭಾರತಕ್ಕೆ ಕಂಚಿನ ಪದಕ - FACTLY
Sai Krishna Muthyanolla
August 9, 2023
ಕುಸ್ತಿಪಟು ಸಂಗೀತಾ ಫೋಗಟ್ ಅವರು ಹಂಗೇರಿ ರ್ಯಾಂಕಿಂಗ್ ಸರಣಿಯ ಟೂರ್ನಮೆಂಟ್‌ನಲ್ಲಿ 0-10 ಸ್ಕೋರ್‌ನೊಂದಿಗೆ ವಿನಾಶಕಾರಿ ಸೋಲನ್ನು ಅನುಭವಿಸಿದ್ದಾರೆ ಎಂದು ಹೇಳುವ ಫೋಟೋವನ್ನು ಸಾಮಾಜಿಕ ಮಾಧ್ಯಮದಲ್ಲಿ ಹಂಚಿಕೊಳ್ಳಲಾಗುತ್ತಿದೆ. ಚಿತ್ರವನ್ನು ಹಂಚಿಕೊಳ್ಳುವ ಮೂಲಕ, ಅನೇಕ ಬಳಕೆದಾರರು ಪ್ರತಿಭಟನೆಯಲ್ಲಿ ಭಾಗವಹಿಸಿದ್ದಕ್ಕಾಗಿ ಸಂಗೀತಾ ಫೋಗಟ್ ಅವರನ್ನು ನಿಂದಿಸಿದ್ದಾರೆ. ಲೈಂಗಿಕ ಕಿರುಕುಳದ ಆರೋಪ ಹೊತ್ತಿರುವ ಡಬ್ಲ್ಯುಎಫ್‌ಐ ಮುಖ್ಯಸ್ಥ ಬ್ರಿಜ್ ಭೂಷಣ್ ಸಿಂಗ್ ವಿರುದ್ಧ ನಡೆದ ಪ್ರತಿಭಟನೆಯಲ್ಲಿ ಭಾಗವಹಿಸಿದ್ದ ಆರು ಕುಸ್ತಿಪಟುಗಳಲ್ಲಿ ಸಂಗೀತಾ ಫೋಗಟ್ ಕೂಡ ಒಬ್ಬರು. ಪೋಸ್ಟ್‌ನಲ್ಲಿ ಮಾಡಿದ ಕ್ಲೈಮ್ ಅನ್ನು ಪರಿಶೀಲಿಸೋಣ.
ಕ್ಲೇಮ್: ಸಂಗೀತಾ ಫೋಗಟ್ ಅವರು ಹಂಗೇರಿ ಶ್ರೇಯಾಂಕ ಸರಣಿ ಪಂದ್ಯಾವಳಿಯಲ್ಲಿ 0-10 ಅಂತರದ ಹೀನಾಯ ಸೋಲು ಅನುಭವಿಸಿದರು.
ಫ್ಯಾಕ್ಟ್:  ಯುಎಸ್ ಕುಸ್ತಿಪಟು ಜೆನ್ನಿಫರ್ ಪೇಜ್ ರೋಜರ್ಸ್ ವಿರುದ್ಧದ ಮೊದಲ ಸುತ್ತಿನಲ್ಲಿ 10-0 ಅಂತರದಲ್ಲಿ ಸೋತರೂ, ಸಂಗೀತಾ ಫೋಗಟ್ ಪ್ರಬಲ ಪುನರಾಗಮನವನ್ನು ಮಾಡಿದರು ಮತ್ತು ಅಂತಿಮವಾಗಿ ಹಂಗೇರಿ ರ್ಯಾಂಕಿಂಗ್ ಸರಣಿ ಪಂದ್ಯಾವಳಿಯಲ್ಲಿ ಭಾರತಕ್ಕೆ ಕಂಚಿನ ಪದಕವನ್ನು ಗೆದ್ದರು. ಆದ್ದರಿಂದ, ಪೋಸ್ಟ್‌ನಲ್ಲಿ ಮಾಡಿದ ಕ್ಲೇಮ್ ತಪ್ಪುದಾರಿಗೆಳೆಯುವಂತಿದೆ.
ಪೋಸ್ಟ್‌ನಲ್ಲಿ ಮಾಡಿದ ಕ್ಲೈಮ್‌ನ ವಿವರಗಳಿಗಾಗಿ ನಾವು ಹುಡುಕಿದಾಗ, ಯುನೈಟೆಡ್ ವರ್ಲ್ಡ್ ವ್ರೆಸ್ಲಿಂಗ್ ವೆಬ್‌ಸೈಟ್‌ನಲ್ಲಿ ಹಂಗೇರಿ ಶ್ರೇಯಾಂಕದ ಸರಣಿಯ ಪಂದ್ಯಾವಳಿಯ ಫಲಿತಾಂಶಗಳು ಮತ್ತು ವೀಡಿಯೊಗಳನ್ನು ನಾವು ಕಂಡುಕೊಂಡಿದ್ದೇವೆ. ಈ ವೆಬ್‌ಸೈಟ್‌ನಲ್ಲಿ ಒದಗಿಸಲಾದ ವಿವರಗಳ ಪ್ರಕಾರ, ಸಂಗೀತಾ ಫೋಗಟ್ ಅವರು ಹಂಗೇರಿ ರ್ಯಾಂಕಿಂಗ್ ಸರಣಿಯ ಮೊದಲ ಸುತ್ತಿನಲ್ಲಿ ಯುಎಸ್ ಕುಸ್ತಿಪಟು ಜೆನ್ನಿಫರ್ ಪೇಜ್ ರೋಜರ್ಸ್ ವಿರುದ್ಧ 0-10 ಅಂತರದಲ್ಲಿ ವಿನಾಶಕಾರಿ ಸೋಲನ್ನು ಅನುಭವಿಸಿದರು.
ಆದರೆ ಅವರು ತಮ್ಮ ಎರಡನೇ ಪಂದ್ಯದಲ್ಲಿ US ಕುಸ್ತಿಪಟು ರೇನಾ ಬ್ರೆಂಡಾ ಒಲಿವಿಯಾ ವಿರುದ್ಧ 12-2 ಅಂತರದ ಜಯಗಳಿಸುವ ಮೂಲಕ ಗಮನಾರ್ಹವಾದ ಪುನರಾಗಮನವನ್ನು ಮಾಡಿದರು. ಸೆಮಿಫೈನಲ್ ಪಂದ್ಯದಲ್ಲಿ ಸೋಲಿನ ನಂತರ, ಸಂಗೀತಾ ಫೋಗಟ್ ಕಂಚಿನ ಪ್ಲೇ-ಆಫ್‌ನಲ್ಲಿ ಹಂಗೇರಿಯ ಕುಸ್ತಿಪಟು ವಿಕ್ಟೋರಿಯಾ ಬೊರ್ಸೊಸ್ ಅವರನ್ನು ಸೋಲಿಸಿದರು ಮತ್ತು ಮಹಿಳೆಯರ 59 ಕೆಜಿ ವಿಭಾಗದಲ್ಲಿ ಭಾರತಕ್ಕೆ ಕಂಚಿನ ಪದಕವನ್ನು ಖಚಿತಪಡಿಸಿದರು. ಹಂಗೇರಿ ಶ್ರೇಯಾಂಕ ಸರಣಿ ಪಂದ್ಯಾವಳಿಯಲ್ಲಿ ಸಂಗೀತಾ ಫೋಗಟ್ ಅವರ ಕಂಚಿನ ಪದಕವನ್ನು ವರದಿ ಮಾಡಿ, ಹಲವಾರು ಸುದ್ದಿ ಸೈಟ್‌ಗಳು ಲೇಖನಗಳನ್ನು ಪ್ರಕಟಿಸಿದವು. ಅವುಗಳನ್ನು ಇಲ್ಲಿ ಮತ್ತು ಇಲ್ಲಿ ಕಾಣಬಹುದು.
ಹಂಗೇರಿ ಶ್ರೇಯಾಂಕ ಸರಣಿಯ ಪಂದ್ಯಾವಳಿಯಲ್ಲಿ ತಮ್ಮ ವಿಜಯವನ್ನು ಆಚರಿಸುತ್ತಾ, ಸಂಗೀತಾ ಫೋಗಟ್ ಅವರು 15 ಜುಲೈ 2023 ರಂದು ಟ್ವೀಟ್ ಮಾಡಿದ್ದಾರೆ. ಸಂಗೀತಾ ಫೋಗಟ್ ಟ್ವೀಟ್‌ನಲ್ಲಿ ತಮ್ಮ ಪದಕವನ್ನು ಮಹಿಳೆಯರ ವಿರುದ್ಧದ ಅಪರಾಧಗಳ ವಿರುದ್ಧ ಹೋರಾಡುವ ಎಲ್ಲಾ ಮಹಿಳೆಯರಿಗೆ ಅರ್ಪಿಸಿದ್ದಾರೆ.
आप सभी के बधाई के संदेश मुझ तक पहुँच रहे हैं इस पल पर बहुत भावुक हूँ।
आप सभी का बहुत बहुत शुक्रिया। यह मेडल सिर्फ़ मेरा नहीं है। सब आप सभी का मेडल है
मैं इस मेडल को दुनिया की उन सभी संघर्षशील महिलाओं को समर्पित करती हूँ जो महिलाओं के विरुद्ध हुए अपराधों के ख़िलाफ़ संघर्षरत हैं।… pic.twitter.com/FyJnqhaHVZ
ಸಂಕ್ಷಿಪ್ತವಾಗಿ ಹೇಳುವುದಾದರೆ, ಮೊದಲ ಸುತ್ತಿನಲ್ಲಿ 10-0 ಅಂತರದಲ್ಲಿ ಸೋತರೂ, ಸಂಗೀತಾ ಫೋಗಟ್ ಛಲಬಿಡದೆ  ಪುನರಾಗಮನವನ್ನು ಮಾಡಿದರು. ಹಾಗಾಗಿ ಅಂತಿಮವಾಗಿ ಹಂಗೇರಿ ರ್ಯಾಂಕಿಂಗ್ ಸರಣಿ ಪಂದ್ಯಾವಳಿಯಲ್ಲಿ ಕಂಚಿನ ಪದಕವನ್ನು ಗೆದ್ದರು.

created: August 9, 2023


text:
ಡ್ರೋಣ್ ಬಾಯ್ ಪ್ರತಾಪ್‌ನನ್ನು ವಿಜ್ಞಾನಿಯಾಗಿ DRDOಗೆ ಪ್ರಧಾನಿ ಮೋದಿಯವರು ನೇಮಿಸಿಲ್ಲ - FACTLY
Sai Krishna Muthyanolla
July 19, 2020
“ಜಗತ್ತಿನ ಅತೀ ಕಿರಿಯ ಡ್ರೋನ್ ವಿಜ್ಞಾನಿ, 22 ವರ್ಷದ ಪ್ರತಾಪ್‌ನನ್ನು ಪ್ರಧಾನ ಮಂತ್ರಿ ನರೇಂದ್ರ ಮೋದಿಯವರು ಕರೆದು ಶಭಾಶ್ ಎಂದು ಹೇಳಿ ಸನ್ಮಾನ ಮಾಡಿದ್ದಾರೆ. ಸಂಶೋಧನಾ ಸಂಸ್ಥೆ DRDO ಜೊತೆಗೆ ಕೆಲಸ ಮಾಡಲು ಸೂಚನೆ ನೀಡಿದ್ದಾರೆ” ಎಂಬ ಸಂದೇಶ ಸಾಮಾಜಿಕ ಜಾಲತಾಣದಲ್ಲಿ ವೈರಲ್ ಆಗಿದೆ. ಇದು ನಿಜವೇ ಪರಿಶೀಲಿಸೋಣ,
ಪ್ರತಿಪಾದನೆ ಡ್ರೋಣ್ ಬಾಯ್ ಪ್ರತಾಪ್‌ನನ್ನು ವಿಜ್ಞಾನಿಯಾಗಿ DRDOಗೆ ಪ್ರಧಾನಿ ಮೋದಿಯವರು ನೇಮಿಸಿದ್ದಾರೆ.
ನಿಜಾಂಶ: ವಿಡಿಯೋ ಸಂದೇಶವೊಂದರಲ್ಲಿ ಸ್ವತಃ ಪ್ರತಾಪ್ ತನ್ನನ್ನು ವಿಜ್ಞಾನಿಯನ್ನಾಗಿ DRDOಗೆ ಪ್ರಧಾನಿ ಮೋದಿಯವರು ನೇಮಿಸಿಲ್ಲ ಎಂದು ಸ್ಪಷ್ಟಪಡಿಸಿದ್ದಾರೆ. ಜೊತೆಗೆ ಪ್ರತಾಪ್ ಹಲವಾರು ಸಾಧನೆಗಳನ್ನು ಮಾಡಿದ್ದಾರೆ ಎಂಬುದಕ್ಕೆ ಸೂಕ್ತ ಸಾಕ್ಷ್ಯಗಳು ಲಭ್ಯವಿಲ್ಲ. ಹಾಗಾಗಿ ಮೇಲಿನ ಮಂಡನೆ ತಪ್ಪಾಗಿದೆ.
DRDOಗೆ ನೇಮಕ ಎಂಬುದರ ಕುರಿತು ಗೂಗಲ್‌ನಲ್ಲಿ ಹುಡುಕಾಡಿದಾಗ ಸ್ವತಃ ಪ್ರತಾಪ್ ಮಾತನಾಡಿರುವ ವಿಡಿಯೋ ಯೂಟ್ಯೂಬ್‌ನಲ್ಲಿ ಸಿಕ್ಕಿದೆ. ವಿಡಿಯೋದಲ್ಲಿ ಪ್ರತಾಪ್ ತನ್ನನ್ನು ವಿಜ್ಞಾನಿಯಾಗಿ DRDOಗೆ ಪ್ರಧಾನಿ ಮೋದಿಯವರು ನೇಮಿಸಿಲ್ಲ ಎಂದು ಸ್ಪಷ್ಟನೆ ನೀಡಿದ್ದಾರೆ. ಬೂಮ್ ಲೈವ್‌ನೊಂದಿಗಿನ ಸಂಭಾಷಣೆಯಲ್ಲಿಯೂ ಸಹ ಇದೇ ಸ್ಪಷ್ಟನೆ ನೀಡಿದ್ದಾರೆ. DRDO ವೆಬ್‌ಸೈಟ್‌ನಲ್ಲಿ ಸೈಂಟಿಸ್ಟ್ ಬಿ ವಿಭಾಗದ ಹುದ್ದೆಗಳಿಗೆ ಕನಿಷ್ಠ ವಿದ್ಯಾರ್ಹತೆ ‘ವಿಜ್ಞಾನ ವಿಷಯಗಳು, ಗಣಿತ ಅಥವಾ ಮನೋವಿಜ್ಞಾನದಲ್ಲಿ ಕನಿಷ್ಠ ಪ್ರಥಮ ದರ್ಜೆಯಲ್ಲಿ ಸ್ನಾತಕೋತ್ತರ ಪದವಿ ಪಡೆದಿರಬೇಕು ಅಥವಾ ಮಾನ್ಯತೆ ಪಡೆದ ವಿಶ್ವವಿದ್ಯಾಲಯದಲ್ಲಿ ಎಂಜಿನಿಯರಿಂಗ್ ಅಥವಾ ತಂತ್ರಜ್ಞಾನ ಅಥವಾ ಲೋಹಶಾಸ್ತ್ರದಲ್ಲಿ ಕನಿಷ್ಠ ಪ್ರಥಮ ದರ್ಜೆಯಲ್ಲಿ ಪದವಿ ಪಡೆದಿರಬೇಕು ಎಂದಿದೆ. ಆದರೆ ಪ್ರತಾಪ್ ಇನ್ನು ಪದವಿ ಸಹ ಪೂರೈಸಿಲ್ಲ.
ಮಾಧ್ಯಮ ಮತ್ತು ಸೆಲೆಬ್ರೆಟಿಗಳು:
ಪ್ರತಾಪ್‌ಗೆ ಸಂಬಂಧಿಸಿದಂತೆ ಮೇಲಿನ ಪೋಸ್ಟ್‌ನಲ್ಲಿ ಉಲ್ಲೇಖಿಸಲಾದ ಇತರ ವಿಷಯಗಳ ಬಗ್ಗೆ ಹುಡುಕಿದಾಗ, ಸಾಮಾಜಿಕ ಮಾಧ್ಯಮಗಳಲ್ಲಿ ಹಂಚಿಕೊಳ್ಳಲಾದ ಅವರ ಸಾಧನೆಗಳಿಗೆ ಯಾವುದೇ ದೃಢವಾದ ಪುರಾವೆಗಳಿಲ್ಲ ಎಂದು ತಿಳಿದುಬಂದಿದೆ. ಆದರೆ ಈ ಹಿಂದೆ ಅವರ ಸಾಧನೆಗಳಿಗಾಗಿ ‘ಡಿಡಿ ಚಂದನ’ (ವಿಡಿಯೋ ಈಗ ಲಭ್ಯವಿಲ್ಲ) ಸೇರಿದಂತೆ ವಿವಿಧ ಕನ್ನಡ ಚಾನೆಲ್‌ಗಳು ಪ್ರತಾಪ್‌ರವರ ಸಂದರ್ಶನ ಮಾಡಿದ್ದವು. ಅಲ್ಲದೆ, ‘ದಿಗ್ವಿಜಯ 24X7 ನ್ಯೂಸ್’ಚಾನೆಲ್‌ನ ವಿಡಿಯೋದಲ್ಲಿ ಮುಖ್ಯಮಂತ್ರಿ ಬಿ.ಎಸ್. ಯಡಿಯೂರಪ್ಪ, ಹೆಚ್. ಡಿ. ಕುಮಾರಸ್ವಾಮಿ (ಆಗ ಕರ್ನಾಟಕದ ಸಿಎಂ) ಮತ್ತು ಇತರ ಗಣ್ಯರು ಪ್ರತಾಪ್ ಅವರ ಸಾಧನೆಗಳ ಬಗ್ಗೆ ಶುಭ ಹಾರೈಸಿದ್ದಾರೆ. ಮಲ್ಟಿ-ಡ್ರೋನ್ ಸಂಶೋಧನೆಯಲ್ಲಿ ಸಾಧನೆ ಮಾಡಿದ್ದಕ್ಕಾಗಿ ಅವರು ‘ಟಿವಿ 9 ಕನ್ನಡ ಚಾನೆಲ್‌ನಿಂದ ಪ್ರಶಸ್ತಿಯನ್ನೂ ಪಡೆದಿದ್ದಾರೆ. ವಿವಿಧ ರಾಜಕೀಯ ಮುಖಂಡರು ಮತ್ತು ಸೆಲೆಬ್ರಿಟಿಗಳೊಂದಿಗಿನ ಪ್ರತಾಪ್ ಇರುವ ಅನೇಕ ಫೋಟೋಗಳನ್ನು ‘droneprathap’ ಹೆಸರಿನ ಇನ್‌ಸ್ಟಾಗ್ರಾಮ್ ಪ್ರೊಫೈಲ್‌ನಲ್ಲಿ ಕಾಣಬಹುದಾಗಿದೆ. (ಪ್ರೊಫೈಲ್ ಮತ್ತು ಫೋಟೋಗಳ ಸತ್ಯಾಸತ್ಯತೆಯನ್ನು ಫ್ಯಾಕ್ಟ್ಲಿ ಪರಿಶೀಲಿಸಲು ಸಾಧ್ಯವಾಗಿಲ್ಲ.)
ಡ್ರೋನ್‌ಗಳೊಂದಿಗಿನ ಫೋಟೋಗಳು:
ಪ್ರತಾಪ್ 600 ಕ್ಕೂ ಹೆಚ್ಚು ಡ್ರೋನ್‌ಗಳನ್ನು ನಿರ್ಮಿಸಿದ್ದಾರೆ ಎಂಬುದಕ್ಕೆ ಯಾವುದೇ ಚಿತ್ರಗಳು ಅಥವಾ ವಿಡಿಯೋಗಳು ಆನ್‌ಲೈನ್‌ನಲ್ಲಿ ಲಭ್ಯವಿಲ್ಲ. ಕೆಲವು ಡ್ರೋನ್‌ಗಳ ಪಕ್ಕದಲ್ಲಿ ಪ್ರತಾಪ್ ನಿಂತಿರುವ ಕೆಲವು ಫೋಟೋಗಳಿವೆಯಾದರೂ ಅವು ಆತನ ನಿರ್ಮಿಸಿದ್ದಲ್ಲ. ಬದಲಿಗೆ ಅವು ಹೆಸರಾಂತ ಡ್ರೋನ್ ಕಂಪನಿಗಳಿಗೆ ಸೇರಿವೆ. ಪೋಸ್ಟ್‌ನಲ್ಲಿ ಹಾಕಿರುವ ಫೋಟೋದಲ್ಲಿ ಪ್ರತಾಪ್ ‘ಎಸಿಎಸ್ಎಲ್’ (Autonomous Control Systems Laboratory Ltd) ಎಂಬ ಕಂಪನಿಗೆ ಸೇರಿದ ಡ್ರೋನ್ ಪಕ್ಕದಲ್ಲಿ ನಿಂತು ಫೋಟೊ ತೆಗೆಸಿಕೊಂಡಿದ್ದಾರೆ. ರೆಡ್ಡಿಟ್ ಬಳಕೆದಾರರು ಆ ಡ್ರೋನ್ ಮತ್ತು ಪ್ರತಾಪ್‌ನೊಂದಿಗಿನ ಸಂಬಂಧದ ಬಗ್ಗೆ ಪ್ರಶ್ನಿಸಿದಾಗ “ಪ್ರತಾಪ್‌ಗೆ ಕಂಪನಿ ಅಥವಾ ಡ್ರೋನ್‌ನೊಂದಿಗೆ ಯಾವುದೇ ಸಂಬಂಧವಿಲ್ಲ ಎಂದು ಎಸಿಎಸ್ಎಲ್ ಇಮೇಲ್ ಮೂಲಕ ಸ್ಪಷ್ಟಪಡಿಸಿದೆ.
ಅಲ್ಲದೆ, ಕರ್ನಾಟಕ ಪ್ರವಾಹದ ಸಂದರ್ಭದಲ್ಲಿ ಪ್ರತಾಪ್ ಬಳಸಿದ ಡ್ರೋನ್‌ನ ರಿಮೋಟ್ ‘ಯುನೆಕ್ ಟೈಫೂನ್ ಎಚ್ +’ ಡ್ರೋನ್ ರಿಮೋಟ್‌ಗೆ ಹೋಲುತ್ತದೆ.
ಯುವ ವಿಜ್ಞಾನಿ ಪ್ರಶಸ್ತಿ – ‘ಐರೆಕ್ಸ್ 2017’ – ಜಪಾನ್:
ಟೋಕಿಯೊದಲ್ಲಿ ನಡೆದ ಎಕ್ಸ್‌ಪೋವೊಂದರಲ್ಲಿ ಅವರು ಪ್ರಥಮ ಬಹುಮಾನವನ್ನು ಗೆದ್ದಿದ್ದಾರೆ ಎಂದು ಪೋಸ್ಟ್‌ನಲ್ಲಿ ಉಲ್ಲೇಖಿಸಲಾಗಿದೆ. ಆ ಬಹುಮಾನಕ್ಕೆ ಸಂಬಂಧಿಸಿದ ಪ್ರಮಾಣಪತ್ರವನ್ನು ಅನೇಕ ಸುದ್ದಿ ಬ್ಲಾಗ್ ವೆಬ್‌ಸೈಟ್‌ಗಳಲ್ಲಿ ಕಾಣಬಹುದು. ಪ್ರಮಾಣಪತ್ರದಲ್ಲಿ, ‘ಐರೆಕ್ಸ್ 2017’ ಪ್ರದರ್ಶನದಲ್ಲಿ ಪ್ರಶಸ್ತಿ ಗೆದ್ದಿದೆ ಎಂದು ಬರೆಯಲಾಗಿದೆ. ಆದರೆ, ‘ಐರೆಕ್ಸ್ 2017’ ಟ್ರೇಡ್ ಎಕ್ಸ್‌ಪೋ ಆಗಿದ್ದು, ಅಲ್ಲಿ ವಿವಿಧ ಕಂಪನಿಗಳು ತಮ್ಮ ರೋಬೋಟ್‌ಗಳನ್ನು ಪ್ರದರ್ಶಿಸುತ್ತವೆ. ಅಲ್ಲಿ ಯಾವುದೇ ಸ್ಪರ್ಧೆ ನಡೆದ ಮತ್ತು ಪ್ರತಾಪ್ ಬಹುಮಾನ ಗೆದ್ದ ಯಾವುದೇ ವರದಿಗಳು ಲಭ್ಯವಿಲ್ಲ. ಎಕ್ಸ್‌ಪೋ ಸಂಘಟಕರು 2017 ರ ಕಾರ್ಯಕ್ರಮದ ನಂತರ ‘ಪ್ರದರ್ಶನ ನಂತರದ ವರದಿ’ ಬಿಡುಗಡೆ ಮಾಡಿದ್ದಾರೆ. ಆದರೆ ವರದಿಯಲ್ಲಿ ಸ್ಪರ್ಧೆಯ ಬಗ್ಗೆ ಯಾವುದೇ ಉಲ್ಲೇಖವಿಲ್ಲ. ಅಲ್ಲದೆ, ಪ್ರತಾಪ್ ಪ್ರಮಾಣಪತ್ರದಲ್ಲಿ ಕಾಣುವ ‘ಏರ್‌ಬಸ್ ಡಿಫೆನ್ಸ್ ಅಂಡ್ ಸ್ಪೇಸ್ ಕಂಪನಿಯ ಬಗ್ಗೆ ಯಾವುದೇ ಉಲ್ಲೇಖವಿಲ್ಲ.
ಆಲ್ಬರ್ಟ್ ಐನ್‌ಸ್ಟೈನ್ ಇನ್ನೋವೇಶನ್ ಪದಕ – ‘ಸಿಬಿಟ್ 2018’ – ಜರ್ಮನಿ
ಜರ್ಮನಿಯಲ್ಲಿ ನಡೆದ ‘ಸಿಬಿಐಟಿ ಡ್ರೋನ್ ಎಕ್ಸ್‌ಪೋ 2018’ ನಲ್ಲಿ ಅವರು ‘ಆಲ್ಬರ್ಟ್ ಐನ್‌ಸ್ಟೈನ್ ಇನ್ನೋವೇಶನ್ ಪದಕ’ಗೆದ್ದಿದ್ದಾರೆ ಎಂಬ ಹೇಳಿಕೆಗೂ ಸಹ ಯಾವುದೇ ಪುರಾವೆಗಳಿಲ್ಲ. ಆ ಪ್ರಶಸ್ತಿಯ ಬಗ್ಗೆ ಹುಡುಕಿದಾಗ, ಪ್ರತಾಪ್‌ಗೆ ಸಂಬಂಧಿಸಿದ ಲೇಖನಗಳನ್ನು ಮಾತ್ರ ಕಾಣಬಹುದು. ಪ್ರಮಾಣಪತ್ರದ ಮೇಲ್ಭಾಗದಲ್ಲಿ ‘ಆಲ್ಬರ್ಟ್ ಐನ್‌ಸ್ಟೈನ್ ಇನ್ನೋವೇಶನ್ ಮೆಡಲ್’ಎಂದು ಬರೆಯಲಾಗಿದೆ. ಆದರೆ ಅದೇ ಪ್ರಮಾಣ ಪತ್ರದ ಕೆಳಗೆ ‘ಆಲ್ಬರ್ಟ್ ಐನ್‌ಸ್ಟೈನ್ ಇನ್ನೋವೇಶನ್ ಅವಾರ್ಡ್’ಎಂದು ಬರೆಯಲಾಗಿದೆ. ಅಲ್ಲದೆ, ಪ್ರಮಾಣಪತ್ರದಲ್ಲಿ, ‘ಡಾಯ್ಚ ಮೆಸ್ಸೆ’ ಕಂಪನಿಯ ಸಿಇಒ ಹೆಸರನ್ನು ‘ವೊಲ್ಫ್ರಾಮ್ ವಾನ್ ಫ್ರಿಟ್ಸ್’ಎಂದು ಬರೆಯಲಾಗಿದೆ. ಆದರೆ, ವೊಲ್ಫ್ರಾಮ್ ವಾನ್ ಫ್ರಿಟ್ಸ್ಚ್ ಅವರು ತಮ್ಮ ಸಿಇಓ ಜವಾಬ್ದಾರಿಯನ್ನು ಡಾ. ಜೋಚೆನ್ ಕೊಕ್ಲರ್ ಅವರಿಗೆ 2017 ರಲ್ಲಿಯೇ ಹಸ್ತಾಂತರಿಸಿದ್ದಾರೆ. ಇನ್ನೂ, 2018 ರಲ್ಲಿ ಪ್ರತಾಪ್ ಅವರಿಗೆ ನೀಡಲಾದ ಪ್ರಮಾಣಪತ್ರವು ಸಿಇಒ ಆಗಿ ವೊಲ್ಫ್ರಾಮ್ ವಾನ್ ಫ್ರಿಟ್ಸ್ ಅವರ ಹೆಸರನ್ನು ಹೊಂದಿದೆ. ಅಲ್ಲದೆ, ‘ದಿ ಬೆಟರ್ ಇಂಡಿಯಾ’ಕ್ಕೆ ಪ್ರತಿಕ್ರಿಯಿಸಿದ ಜರ್ಮನಿಯ ಕಾರ್ಯಕ್ರಮಗಳ ಸಂಘಟಕರು ತಾವು ಅಂತಹ ಯಾವುದೇ ಪ್ರಶಸ್ತಿಯನ್ನು ಆಯೋಜಿಸಿಲ್ಲ ಎಂದು ಹೇಳಿದ್ದಾರೆ.
ಜಪಾನ್ ಭೇಟಿ ಮತ್ತು ಬುಲೆಟ್ ರೈಲು:
ಪೋಸ್ಟ್‌ನಲ್ಲಿ, ‘ಐರೆಕ್ಸ್ 2017’ ನಲ್ಲಿ ಭಾಗವಹಿಸಲು ಪ್ರತಾಪ್ ಟೋಕಿಯೊಗೆ ಬಹಳ ಕಷ್ಟಪಟ್ಟು ತಲುಪಿದರು ಎಂದು ಬರೆದಿದೆ. ಪ್ರತಾಪ್ ಮೊದಲ ಬಾರಿಗೆ ವಿಮಾನದಲ್ಲಿ ಟೋಕಿಯೊವನ್ನು ತಲುಪಿದರು ಎಂದು ಉಲ್ಲೇಖಿಸಲಾಗಿದೆ. ಪ್ರತಾಪ್ ಅಲ್ಲಿ ಇಳಿಯುವಾಗ ಆತನ ಬಳಿ ಕೇವಲ 1400 ರೂ. ಇತ್ತು. ಬುಲೆಟ್ ರೈಲು ಪ್ರಯಾಣ ತುಂಬಾ ದುಬಾರಿಯಾಗಿದ್ದರಿಂದ ಅವನು ಲೋಕಲ್ ಟ್ರೈನ್‌ಗಳಲ್ಲಿ 16 ವಿವಿಧ ನಿಲ್ದಾಣಗಳನ್ನು ಬದಲಿಸಿ ತನ್ನ ಸಾಮಾನುಗಳೊಂದಿಗೆ ತನ್ನ ಕೊನೆಯ ನಿಲ್ದಾಣವನ್ನು ತಲುಪಿದನು. ಅಲ್ಲದೇ ತನ್ನ ಸಾಮಾನುಗಳನ್ನು ಹೊತ್ತುಕೊಂಡು ಇನ್ನು 8 ಕಿ.ಮೀ ನಡೆದನು ಎಂದು ತಿಳಿಸಲಾಗಿದೆ. ಆದರೆ, ಗೂಗಲ್ ನಕ್ಷೆಯ ಪ್ರಕಾರ, ಪ್ರದರ್ಶನದ ಸ್ಥಳ ಟೋಕಿಯೊ ಬಿಗ್ ಸೈಟ್‌ಗೆ ಹನೆಡಾ ಅಂತರಾಷ್ಟ್ರೀಯ ವಿಮಾನ ನಿಲ್ದಾಣದಿಂದ ಕೇವಲ 15 ಕಿ.ಮೀ ದೂರವಿದೆ. ಮತ್ತು ನರಿಟಾ ಅಂತರಾಷ್ಟ್ರೀಯ ವಿಮಾನ ನಿಲ್ದಾಣದಿಂದ 65 ಕಿ.ಮೀ ದೂರವಿದೆ.  ಪ್ರದರ್ಶನದ ಸ್ಥಳ ತಲುಪಲು ಬುಲೆಟ್ ರೈಲು ಹತ್ತಬೇಕಾದ ಅಗತ್ಯವಿಲ್ಲ. ಎಲ್ಲಕ್ಕಿಂತ ಮಿಗಿಲಾಗಿ ಬುಲೆಟ್ ರೈಲು ಇಂಟರ್ಸಿಟಿ (ಬೇರೆ-ಬೇರೆ ನಗರಗಳಿಗೆ) ಸೇವೆಯಾಗಿದೆ. ಅಂದರೆ ಅದು ಟೋಕಿಯೊ ಒಳಗೆ ಚಲಿಸುವುದಿಲ್ಲ. ಟೋಕಿಯೋದಿಂದ ಇತರ ನಗರಗಳಿಗೆ ಸಂಪರ್ಕ ಕಲ್ಪಿಸುತ್ತದೆ.
‘ಒಪಿಇಂಡಿಯಾ’ ಈ ಹಿಂದೆ ಪ್ರತಾಪ್ ಸಾಧನೆಗಳು ಸುಳ್ಳು ಎಂಬ ಲೇಖನವನ್ನು ಪ್ರಕಟಿಸಿದೆ. ಆದರೆ, ಕನ್ನಡ ಮಾಧ್ಯಮಗಳೊಂದಿಗೆ ಮಾತನಾಡಿದ ಪ್ರತಾಪ್, ತಮ್ಮ ಪ್ರಶಸ್ತಿಗಳು ನಿಜವೆಂದು ಸಾಬೀತುಪಡಿಸಲು ಸಾಕಷ್ಟು ಪುರಾವೆಗಳಿವೆ ಮತ್ತು ಮುಂದಿನ ದಿನಗಳಲ್ಲಿ ಸಾಕ್ಷಿಗಳನ್ನಿಟ್ಟು ಪತ್ರಿಕಾಗೋಷ್ಠಿ ನಡೆಸಲಿದ್ದೇನೆ ಎಂದು ಹೇಳಿದ್ದಾರೆ. ಈ ವಿಷಯದ ಬಗ್ಗೆ ಸ್ಪಷ್ಟೀಕರಣಕ್ಕಾಗಿ ಪ್ರತಾಪ್‌ರನ್ನು ಸಂಪರ್ಕಿಸಲು ಫ್ಯಾಕ್ಟ್ಲಿ ಪ್ರಯತ್ನಿಸಿದೆ. ಆದರೆ ಅವರು ಸಂಪರ್ಕಕ್ಕೆ ಸಿಕ್ಕಿಲ್ಲ. ಅವರಿಂದ ಪ್ರತಿಕ್ರಿಯೆ ಪಡೆದ ನಂತರ ಈ ಲೇಖನವನ್ನು ಅಪ್‌ಡೇಟ್ ಮಾಡಲಾಗುತ್ತದೆ.
ತಮ್ಮ ಬಗ್ಗೆ ಬಂದ ಪ್ರಶ್ನೆಗಳು ಮತ್ತು ಟ್ರೋಲ್‌ಗಳ ಕುರಿತು ಉತ್ತರಿಸಲು ಜುಲೈ 19, 2020 ರಂದು  ಪ್ರತಾಪ್ ‘ಬಿಟಿವಿ ನ್ಯೂಸ್ ಕನ್ನಡ’ ಚಾನೆಲ್‌ನಲ್ಲಿ ಕಾಣಿಸಿಕೊಂಡರು. ಈ ಕಾರ್ಯಕ್ರಮದಲ್ಲಿ, ಅವರು ತಮ್ಮ ಪ್ರಮಾಣಪತ್ರಗಳನ್ನು ತೋರಿಸಿದರು ಮತ್ತು ಅವು ಅಧಿಕೃತವೆಂದು ಹೇಳಿಕೊಂಡರು. ಅದರ ಸತ್ಯಾಸತ್ಯತೆಯನ್ನು ಸಾಬೀತುಪಡಿಸಲು ಯಾವುದೇ ಹೆಚ್ಚುವರಿ ಪುರಾವೆಗಳನ್ನು ಅವರು ಒದಗಿಸಲಿಲ್ಲ. ಎಲ್ಲಿಯೂ ನಿಮ್ಮ ಡ್ರೋನ್‌ಗಳು ಕಾಣುತ್ತಿಲ್ಲವಲ್ಲ ಎಂಬ ಪ್ರಶ್ನೆಗೆ ಉತ್ತರವಾಗಿ ಪ್ರತಾಪ್, ತನ್ನ ಮೊಬೈಲ್‌ನಲ್ಲಿ ಡ್ರೋನ್ ಫೋಟೋವನ್ನು ತೋರಿಸಿ, ಇದನ್ನು ನಾನೇ ನಿರ್ಮಿಸಿದ್ದು ಹೇಳಿಕೊಂಡರು. ಇದೇ ಡ್ರೋನ್‌ಗಾಗಿ ಪ್ರಶಸ್ತಿ ಗೆದ್ದಿದ್ದೇನೆ ಎಂದೂ ಅವರು ಹೇಳಿದ್ದಾರೆ.
ಆದರೆ ಅದೇ ಫೋಟೋ ಈಗಾಗಲೇ ಸಾರ್ವಜನಿಕ ವಲಯದಲ್ಲಿದೆ. 2020 ರ ಜನವರಿಯಲ್ಲಿ ಪ್ರತಾಪ್ ಕುರಿತು ‘ದಿ ಬೆಟರ್ ಇಂಡಿಯಾ’ ಪ್ರಕಟಿಸಿದ ಲೇಖನದಲ್ಲಿ ಅದೇ ಫೋಟೋವನ್ನು ಕಾಣಬಹುದು.
ಪ್ರತಾಪ್ ಫೋಟೊದಲ್ಲಿರುವ ಡ್ರೋಣ್ ಮೇಲೆ ‘ಬಿಲ್ಜ್ ಐ’ ಎಂದು ಬರೆದಿದೆ. ಆ ಕುರಿತು ಹುಡುಕಿದಾಗ, ‘ಬಿಲ್ಜ್ ಐ’ಜರ್ಮನ್ ಕಂಪನಿಯಾಗಿದ್ದು ಅದು ಮಲ್ಟಿಕಾಪ್ಟರ್ ತಯಾರಿಕೆಯಲ್ಲಿ ಪರಿಣಿತಿ ಪಡೆದಿದೆ.
‘ಬಿಲ್ಜ್ ಐ’ತನ್ನ ಫೇಸ್ ಬುಕ್ ಖಾತೆಯಲ್ಲಿ ವಿಡಿಯೋವೊಂದನ್ನು ಪೋಸ್ಟ್ ಮಾಡಿ, ತನ್ನ ಡ್ರೋನ್‌ಗಳ ಫೋಟೊಗಳನ್ನು ಅದರಲ್ಲಿ ತೋರಿಸಿದೆ. ವಿಡಿಯೋ ವಿವರಣೆಯಲ್ಲಿ ಫೋಟೊಗಳು ಹ್ಯಾನೋವರ್ (ಜರ್ಮನಿ) ನಲ್ಲಿ ನಡೆದ ‘ಸಿಬಿಟ್’ಕಾರ್ಯಕ್ರಮಕ್ಕೆ ಸಂಬಂಧಿಸಿವೆ ಎಂದು ಬರೆದಿದೆ.  ಅದೇ ಡ್ರೋಣ್ ಫೋಟೊವನ್ನು ಪ್ರತಾಪ್ ಕೂಡ ನಾನೇ ತಯಾರು ಮಾಡಿದ್ದು ಎಂದು ಹೇಳಿಕೊಂಡಿದ್ದಾರೆ. ಅಲ್ಲದೇ ಆ ಡ್ರೋನ್‌ಗಾಗಿಯೇ 2018 ರಲ್ಲಿ ಜರ್ಮನಿಯಲ್ಲಿ ‘ಆಲ್ಬರ್ಟ್ ಐನ್‌ಸ್ಟೈನ್ ಇನ್ನೋವೇಶನ್ ಮೆಡಲ್’ ಗೆದ್ದಿದ್ದೇನೆ ಎಂದು ಪ್ರತಾಪ್ ಹೇಳಿಕೊಂಡಿದ್ದಾರೆ. ಆದರೆ ‘ಬಿಲ್ಜ್ ಐ’ ಈ ಡ್ರೋನ್‌ಗೆ ಮೆಡಲ್ ಬಂದಿದೆಯೆಂದಾಗಲಿ, ಇದಕ್ಕೂ ಪ್ರತಾಪ್‌ಗೂ ಸಂಬಂಧವಿದೆಯೆಂದಾಗಲಿ ಎಲ್ಲಿಯೂ ಉಲ್ಲೇಖಿಸಿಲ್ಲ. ಇದೇ ಚಿತ್ರವನ್ನು ಹಲವಾರು ಬಳಕೆದಾರರು ಪೋಸ್ಟ್ ಮಾಡಿದ್ದಾರೆ. ಅವುಗಳನ್ನು ಇಲ್ಲಿ, ಇಲ್ಲಿ ಮತ್ತು ಇಲ್ಲಿ ನೋಡಬಹುದು.
ಅದೇ ಕೆಂಪು ಡ್ರೋನ್‌ನ ಇತರ ಚಿತ್ರಗಳನ್ನು ಮತ್ತು ಪ್ರತಾಪ್ ಫೋಟೋದಲ್ಲಿ ಕಾಣುವ ಮೇಜಿನ ಮೇಲೆ ಇರಿಸಲಾಗಿರುವ ಕೆಲವು ಇತರ ಉಪಕರಣಗಳನ್ನು ‘ಬಿಲ್ಜ್ ಐ’ ವೆಬ್‌ಸೈಟ್‌ನಲ್ಲಿ ಸಹ ಕಾಣಬಹುದು. ಡ್ರೋನ್‌ನ ಹೆಸರನ್ನು ವೆಬ್‌ಸೈಟ್‌ನಲ್ಲಿ ‘ಥರ್ಮೋಗ್ರಾಫಿಕ್ ಕಾಪ್ಟರ್ ಬೆಥ್ -001’ ಎಂದು ಉಲ್ಲೇಖಿಸಲಾಗಿದೆ. ಮೇಜಿನ ಮೇಲಿರುವ ಹೆಡ್‌ಸೆಟ್‌ನಲ್ಲಿ ‘ಫ್ಯಾಟ್ ಶಾರ್ಕ್’ ಹೆಸರು ಇದೆ. ‘ಫ್ಯಾಟ್ ಶಾರ್ಕ್’ಕಂಪನಿಯು ಡ್ರೋನ್ ಪೈಲಟ್‌ಗಳಿಗಾಗಿ ‘ಎಫ್‌ಪಿವಿ’(ಫಸ್ಟ್-ಪರ್ಸನ್ ವ್ಯೂ) ಕನ್ನಡಕಗಳನ್ನು ಉತ್ಪಾದಿಸುತ್ತದೆ ಎಂದು ಕಂಡುಬಂದಿದೆ.
ತಮ್ಮ ವೆಬ್‌ಸೈಟ್ ಮತ್ತು ಫೇಸ್‌ಬುಕ್ ಪುಟದಲ್ಲಿ, ‘ಬಿಲ್ಜ್ ಐ’ ಅವರು ‘ಬಿವಿಸಿಪಿ’ (ಬುಂಡೆಸ್‌ವರ್‌ಬ್ಯಾಂಡ್ ಕಾಪ್ಟರ್ ಪೈಲೊಟೆನ್ ಇ.ವಿ.) ಯ ಅಧಿಕೃತ ಸದಸ್ಯರು ಎಂದು ಉಲ್ಲೇಖಿಸಿದ್ದಾರೆ. ಫೋಟೋದಲ್ಲಿ ಪ್ರತಾಪ್ ಅವರ ಹಿಂದಿನ ಗೋಡೆಯ ಮೇಲೆ ಅದೇ ಹೆಸರು ಮತ್ತು ಲೋಗೊವನ್ನು ಕಾಣಬಹುದು.
ಅದು ‘ಸಿಬಿಐಟಿ 2018’ ನಲ್ಲಿರುವ ‘ಬಿವಿಸಿಪಿ’ ಸ್ಟಾಲ್‌ನಲ್ಲಿದ್ದು, ಅಲ್ಲಿ ‘ಬಿಲ್ಜ್ ಐ’ ಡ್ರೋನ್ ಅನ್ನು ಪ್ರದರ್ಶಿಸಿತು. ‘ಬಿವಿಸಿಪಿ’ ವೆಬ್‌ಸೈಟ್‌ನಲ್ಲಿ, ‘ಸಿಬಿಟ್ 2018 ರ ಅನಿಸಿಕೆಗಳು’ (ಜರ್ಮನ್ ಭಾಷೆಯಿಂದ ಗೂಗಲ್ ಅನುವಾದಿಸಿದೆ) ಶೀರ್ಷಿಕೆಯೊಂದಿಗೆ ಲೇಖನವನ್ನು ಕಾಣಬಹುದು. ಲೇಖನದಲ್ಲಿ ‘ಬಿಲ್ಜ್ ಐ’ಮಾಲೀಕ ಬಿಲ್ ಗುಟ್ಬಿಯರ್ ಅವರ ಹೆಸರನ್ನು ಉಲ್ಲೇಖಿಸಲಾಗಿದೆ ಆದರೆ ಪ್ರತಾಪ್ ಅವರ ಹೆಸರನ್ನು ಎಲ್ಲಿಯೂ ಉಲ್ಲೇಖಿಸಲಾಗಿಲ್ಲ. ಆ ಡ್ರೋನ್ ಪ್ರಶಸ್ತಿ ಗೆದ್ದ ಬಗ್ಗೆಯೂ ಯಾವುದೇ ವಿವರಗಳಿಲ್ಲ. ಲೇಖನದಲ್ಲಿ ಪೋಸ್ಟ್ ಮಾಡಿದ ಯಾವುದೇ ಫೋಟೋಗಳಲ್ಲಿ ಪ್ರತಾಪ್ ಕಂಡುಬಂದಿಲ್ಲ.
ಒಂದು ವೇಳೆ ಈ ಡ್ರೋನ್‌ಗಾಗಿ ಪ್ರತಾಪ್ ಆಲ್ಬರ್ಟ್ ಐನ್‌ಸ್ಟೈನ್ ಇನ್ನೋವೇಶನ್ ಮೆಡಲ್’ಗೆದ್ದಿದ್ದೆ ಆದರೆ (ಇನ್ನ ದೃಢವಾಗಿಲ್ಲ) ಕಂಪನಿ ಕೊಟ್ಟ ಪ್ರಮಾಣ ಪತ್ರದಲ್ಲಿ ಪ್ರತಾಪ್ ಹೆಸರಿರಬೇಕಿತ್ತು. ಆದರೆ ಅಲ್ಲಿ ಕಾಲೇಜಿನ ಹೆಸರನ್ನು ನಮೂದಿಸಲಾಗಿದೆ. ಅಲ್ಲದೇ ಪ್ರಶಸ್ತಿ ಪತ್ರದಲ್ಲಿ ಬಿಲ್ಜ್ ಐ ಬಗ್ಗೆ ಯಾವುದೇ ಉಲ್ಲೇಖವಿಲ್ಲ.
ಈ ಕುರಿತು ಹಲವಾರು ಮನವಿಗಳು ಬಂದ ನಂತರ ‘ಬಿಲ್ಜ್ ಐ’ಈ ಕುರಿತು ಹೇಳಿಕೆ ನೀಡಿದೆ. ಪ್ರತಾಪ್ ತಾನು ತಯಾರಿಸಿದ್ದೇನೆಂದು ಹೇಳಿಕೊಂಡ ‘ಮಲ್ಟಿಕಾಪ್ಟರ್ ಸಿಸ್ಟಂ’ ತನ್ನ ಆಸ್ತಿಯೆಂದು ಬಿಲ್ಜ್ ಐ ಸ್ಪಷ್ಟಪಡಿಸಿದೆ. ಆ ಡ್ರೋನ್‌ನ ವಿನ್ಯಾಸ, ಅಭಿವೃದ್ಧಿ, ಉತ್ಪಾದನೆ ಅಥವಾ ವಿತರಣೆ ಸೇರಿದಂತೆ ಯಾವುದರಲ್ಲಿಯೂ ಪ್ರತಾಪ್‌ಗೆ ಯಾವುದೇ ಸಂಬಂಧವಿಲ್ಲ ‘ಮಿಸ್ಟರ್ ಪ್ರತಾಪ್ ಹ್ಯಾನೋವರ್‌ನಲ್ಲಿರುವ ಸಿಇಬಿಐಟಿ 2018 ನಲ್ಲಿ ಈ ಡ್ರೋನ್‌ನೊಂದಿಗೆ ಫೋಟೋ ತೆಗೆಸಿಕೊಂಡಿದ್ದಾರೆ ಅಷ್ಟೇ. ಅದು ಬಿಟ್ಟು ಬೇರೆ ಏನೂ ಹೇಳಿದರೂ ಅದು ಸುಳ್ಳು’ ಎಂದು ಬಿಲ್ಜ್ ಐ ಜರ್ಮನ್ ಭಾಷೆಯಲ್ಲಿ ತಿಳಿಸಿದೆ.
ಒಟ್ಟಾರೆಯಾಗಿ ಹೇಳುವುದಾದರೆ, ‘ಡ್ರೋನ್ ಬಾಯ್’ಪ್ರತಾಪ್ ಅವರನ್ನು ಡಿಆರ್‌ಡಿಒದಲ್ಲಿ ವಿಜ್ಞಾನಿಯನ್ನಾಗಿ ಪಿಎಂ ಮೋದಿ ನೇಮಕ ಮಾಡಿಲ್ಲ. ಜೊತೆಗೆ ಪ್ರತಾಪ್ ಹಲವಾರು ಸಾಧನೆಗಳನ್ನು ಮಾಡಿದ್ದಾರೆ ಎಂಬುದಕ್ಕೆ ಸೂಕ್ತ ಸಾಕ್ಷ್ಯಗಳು ಲಭ್ಯವಿಲ್ಲ


text:
ಪಂಜಾಮ್ ಭಾಕ್ರಾ ನದಿಯಲ್ಲಿ ತೇಲುತ್ತಿರುವ ಈ ರೆಮ್‌ಡಿಸಿವಿರ್ ಔಷಧಿಗಳು ನಕಲಿಯೆಂದು ಡ್ರಗ್ಸ್ ಕಂಟ್ರೋಲರ್ ಆಫೀಸರ್ ನಿರ್ಣಯಿಸಿದ್ದಾರೆ - FACTLY
Sai Krishna Muthyanolla
June 9, 2021
ಕೇಂದ್ರಸರ್ಕಾರ ದಿನಕ್ಕೆ ಸಾವಿರಗಟ್ಟಲೆ ರೆಮ್‌ಡಿಸಿವಿರ್ ಇಂಜಕ್ಷನ್ ಡೋಸ್‌ಗಳನ್ನು ಕಳುಹಿಸುತ್ತಿದ್ದರೆ ರಾಜ್ಯ ಸರ್ಕಾರಗಳು ಅವನ್ನು ಜನಗಳಿಗೆ ತಲುಪಿಸದೆ  ನದಿಯಲ್ಲಿ ಎಸೆಯುತ್ತಿರುವ ದೃಶ್ಯಗಳು ಎಂದು ಸಾಮಾಜಿಕ ಜಾಲತಾಣದಲ್ಲಿ ಒಂದು ವಿಡಿಯೋ ಷೇರ್ ಆಗುತ್ತಿದೆ. ನದಿಯಲ್ಲಿ ಎಸೆದ ಈ ರೆಮ್‌ಡಿಸಿವಿರ್ ಇಂಜೆಕ್ಷನ್‌ಗಳನ್ನು ಸರ್ಕಾರಿ ಆಸ್ಪತ್ರೆಯಲ್ಲಿ ಬಳಸಲಾಗಿದೆ ಎಂದು ಲೆಕ್ಕ ಬರೆದು ಪ್ರಧಾನಿ ಮೋದಿಯವರ ಹೆಸರನ್ನು ರಾಜ್ಯ ಸರ್ಕಾರಗಳು ಹಾಳು ಮಾಡುತ್ತಿವೆ ಎಂದು ಈ ಪೋಸ್ಟ್‌ನಲ್ಲಿ ಪ್ರತಿಪಾದಿಸಲಾಗಿದೆ.
ಪ್ರತಿಪಾದನೆ: ಕೇಂದ್ರ ಸರ್ಕಾರ ಕಳುಹಿಸಿದ ಸಾವಿರಗಟ್ಟಲೆ ರೆಮ್‌ಡಿಸಿವಿರ್ ಔಷಧಿಗಳನ್ನು  ರಾಜ್ಯ ಸರ್ಕಾರಗಳು ನದಿಯಲ್ಲಿ ಎಸೆದು ಹಾಳು ಮಾಡುತ್ತಿರುವ  ದೃಶ್ಯಗಳು.
ಸತ್ಯಾಂಶ: ರೆಮ್‌ಡಿಸಿವಿರ್ ಔಷಧಿಗಳು ನದಿಯಲ್ಲಿ ಕೊಚ್ಚಿಕೊಂಡು ಹೋಗುತ್ತಿರುವ ಈ ಘಟನೆ ಪಂಜಾಬ್ ರಾಜ್ಯದಲ್ಲಿನ ರೂಪ್ ನಗರದ ಸಮೀಪದಲ್ಲಿ ನಡೆದಿದೆ. ಬಾಕ್ರಾ ನದಿಯಲ್ಲಿ ಕೊಚ್ಚಿಕೊಂಡು ಹೋಗುವಂತೆ ಕಾಣಿಸುತ್ತಿರುವ ಈ ರೆಮೆಡಿಸಿವೇರ್ ವಯಲ್ಸ್ ನಕಲಿಯವು ಎಂದು ಡ್ರಗ್ಸ್ ಕಂಟ್ರೋಲರ್ ಆಫೀಸರ್ ತೇಜೆಂದರ್ ಸಿಂಗ್ ನಿರ್ಣಯಿಸಿದ್ದಾರೆ. ಈ ರೆಮೆಡೆಸಿವೇರ್ ವಯಲ್ಸ್‌ನೊಂದಿಗೆ ಕೇಂದ್ರ ಸರ್ಕಾರಕ್ಕಾಗಲಿ ,ರಾಜ್ಯ ಸರ್ಕಾರಕ್ಕಾಗಲಿ ಯಾವುದೇ ರೀತಿಯ ಸಂಬಂಧವಿಲ್ಲ ಆದ್ದರಿಂದ, ಪೋಸ್ಟ್‌ನಲ್ಲಿ ಮಾಡಿದ ಪ್ರತಿಪಾದನೆ ತಪ್ಪಾಗಿದೆ.
ಪೋಸ್ಟ್‌ನಲ್ಲಿ ಷೇರ್ ಮಾಡಿದ ವಿಡಿಯೋದ ಸ್ಕ್ರೀನ್‌ಶಾಟ್‌ಗಳನ್ನು ರಿವರ್ಸ್ ಇಮೇಜ್ ಸರ್ಚ್ ಮೂಲಕ ಹುಡುಕಿದಾಗ, ಇದೇ ದೃಶ್ಯಗಳು ಇರುವ ವಿಡಿಯೋವನ್ನು ಬಿಜೆಪಿ ವಕ್ತಾರ ಸಂಬಿತ್ ಪಾತ್ರ, ತನ್ನ ಟ್ವಿಟ್ಟರ್ ಖಾತೆಯಲ್ಲಿ ಷೇರ್ ಮಾಡಿರುವುದು ಕಂಡುಬಂದಿದೆ. ಪಂಜಾಬ್ ರಾಜ್ಯ ಸರ್ಕಾರ ಸಾವಿರಗಟ್ಟಲೆ ರೆಮ್‌ಡಿಸಿವಿರ್ ವಯಲ್ಸ್‌ಅನ್ನು ಭಾಕ್ರಾ ನದಿಯಲ್ಲಿ ಎಸೆದು ಹಾಳು ಮಾಡುತ್ತಿದ್ದಾರೆಂದು ಸಂಬಿತ್ ಪಾತ್ರ ತನ್ನ ಟ್ವಿಟ್‌ನಲ್ಲಿ ಆರೋಪಿಸಿದ್ದಾರೆ. ಇದೇ ಪ್ರತಿಪಾದನೆಯನ್ನು ಸಾಕಷ್ಟು ಜನ ಸಾಮಾಜಿಕ ಜಾಲತಾಣದ ಬಳಕೆದಾರರು ಇತ್ತೀಚೆಗೆ ಪೋಸ್ಟ್ ಮಾಡಿದ್ದಾರೆ. ಅವುಗಳನ್ನು ಇಲ್ಲಿ, ಇಲ್ಲಿ ನೋಡಬಹುದು.
Respected CM Punjab,
This is abhorring & Criminal
While patients struggle for essential medicines in Punjab ..thousands of vials of Injection Remdesivir are found dumped in the Bhakra canal!
Who’s responsible for this criminal act?
Why’s the Punjab Govt silent? pic.twitter.com/wTySio3Zp3
ಈ ವಿವರಗಳ ಆಧಾರದ ಮೇಲೆ ಪೋಸ್ಟ್‌ನಲ್ಲಿ ಷೇರ್ ಮಾಡಿದ ವಿಡಿಯೋ ಬಗ್ಗೆ ಮತ್ತಷ್ಟು ಹುಡುಕಿದಾಗ , ಭಾಕ್ರಾ ನದಿಯಲ್ಲಿ ಕೊಚ್ಚಿಗೋಗುತ್ತಿರುವ ಹಾಗೆ ಕಾಣಿಸುತ್ತಿರುವ ಈ ರೆಮೆಡಿಸಿವೇರ್ ವಯಲ್ಸ್ ಬಗ್ಗೆ ‘ The Tribune’ ನ್ಯೂಸ್ ಸಂಸ್ಥೆ 07 ಮೇ 2021ರಂದು ಲೇಖನ ಪ್ರಕಟಿಸಿರುವುದು ತಿಳಿಯುತ್ತದೆ. ಪಂಜಾಬ್ ರಾಜ್ಯ ರೂಪ್ ನಗರ್ ಸಮೀಪದಲ್ಲಿ ಹರಿಯುತ್ತಿರುವ ಬಾಕ್ರ ನದಿಯಲ್ಲಿ 651 ನಕಲಿ ರೆಮ್‌ಡಿಸಿವಿರ್ ವಯಲ್ಸ್‌ನ್ನು ಡಂಪ್ ಮಾಡಿರುವುದಾಗಿ ಈ ಲೇಖನ ವರದಿ ಮಾಡಿದೆ. ಕೋವಿಡ್ -19 ತುರ್ತು ರೋಗಿಗಳಿಗಾಗಿ ಈ ರೆಮೆಡಿಸಿವೇರ್ ವಯಲ್ಸ್ ಉಪಯೋಗಿಸುತ್ತಾರೆ. 651 ರೆಮೆಡಿಸಿವೇರ್ ವಯಲ್ಸ್‌ನ ಜೊತೆ 1,456 ಸೇಪರ್ಜೋನ್ ಇಂಜೆಕ್ಷನ್ ವಯಲ್ಸ್ ಸಹ ಈ ನದಿಯಲ್ಲು ಸಿಕ್ಕಿರುವುದಾಗಿ ರೂಪ್ ನಗರ್ ಪೋಲಿಸರು ಮಾಧ್ಯಮಗಳಿಗೆ ಮಾಹಿತಿ ನೀಡಿದ್ದಾರೆ. ಭಾಕ್ರಾ ನದಿಯಲ್ಲಿ ದೊರಕಿದ ಈ ರೆಮೆಡಿಸಿವೇರ್ ವಯಲ್ಸ್‌ನ್ನು ಪರಿಶೀಲಿಸಿದ ಡ್ರಗ್ಸ್ ಕಂಟ್ರೋಲರ್ ಅಧಿಕಾರಿ ತೆಹಿಂದರ್ ಸಿಂಗ್ ಈ ಇಂಜೆಕ್ಷನ್ ವಯಲ್ಸ್ ನಕಲಿಯಾಗಿವೆ ಎಂದು ನಿರ್ಧರಿಸಿದ್ದಾರೆ.
ಈ ಘಟನೆಗೆ ಸಂಬಂಧಿಸಿದಂತೆ ವಿವರಗಳನ್ನು ತಿಳಿಸುವ ಮತ್ತಷ್ಟು ಸುದ್ದಿ ಲೇಖನಗಳನ್ನು ಇಲ್ಲಿ ,ಇಲ್ಲಿ ನೋಡಬಹದು. ದೇಶದಲ್ಲಿ ಚಲಾವಣೆಯಾಗುತ್ತಿರುವ ನಕಲಿ ರೆಮ್‌ಡಿಸಿವಿರ್ ಇಂಜಕ್ಷನ್ ವಯಲ್ಸ್‌ಗೆ ಸಂಬಂಧಿಸಿ ದೆಹಲಿ ಕ್ರೈಮ್ ಬ್ರಾಂಚ್ ಡಿಸಿಪಿ ಮೌನಿಕ ಭಾರಧ್ವಾಜ್ 26 ಏಪ್ರಿಲ್ 2021 ರಂದು ಒಂದು ಟ್ವೀಟ್ ಮಾಡಿದ್ದಾರೆ. ನಕಲಿ ರೆಮ್‌ಡಿಸಿವಿರ್ ಇಂಜೆಕ್ಷನ್ ವಯಲ್ಸ್‌ಗೂ ಅಸಲಿ ರೆಮ್‌ಡಿಸಿವಿರ್ ಇಂಜಕ್ಷನ್ ವಯಲ್ಸ್  ಮಧ್ಯೆ  ವ್ಯತ್ಯಾಸಗಳನ್ನು ಹೇಳುತ್ತಾ DCP ಮೌನಿಕ ಭರದ್ವಾಜ್ ತನ್ನ ಟ್ವೀಟ್‌ನಲ್ಲಿ ಎರಡು ಪೋಟೋಗಳನ್ನು ಷೇರ್ ಮಾಡಿದ್ದಾರೆ.
Attention!!
Lookout for these details before buying Remdesivir from the market. pic.twitter.com/A2a3qx5GcA
DCP ಮೌನಿಕ ಭರದ್ವಾಜ್ ಷೇರ್ ಮಾಡಿದ ಈ ಪೋಟೋಗಳ ಆಧಾರದಲ್ಲಿ ಭಾಕ್ರಾ ನದಿಯಲ್ಲಿ ಸಿಕ್ಕಿದ ರೆಮ್‌ಡಿಸಿವಿರ್ ಇಂಜಕ್ಷನ್ ವಯಲ್ಸ್‌ನ್ನು ಪರಿಶೀಲಿಸಿ ನೋಡಿದರೆ ಅದು ನಕಲಿಯದೆಂದು ನಿರ್ಧಾರವಾಗಿದೆ. ಭಾಕ್ರಾ ನದಿಯಲ್ಲಿ ದೊರಕಿದ ಈ ರೆಮೆಡಿಸಿವೇರ್ ಇಂಜಕ್ಷನ್ ವಯಲ್ಸ್ ಮೇಲೆ ‘ Remdesivir’ ಹೆಸರಿನ ಮುಂದೆ ‘Rx ‘ ಎಂದು ಬರೆದಿಲ್ಲವಾದ್ದರಿಂದ, ‘Vail’ ಎನ್ನುವ ಪದದಲ್ಲಿನ ಮೊದಲನೆ ಅಕ್ಷರ ‘V’ ದೊಡ್ಡ ಅಕ್ಷರ ಇಲ್ಲದೆ ಇರುವುದರಿಂದ, ಹಾಗೆಯೇ, ಈ ರೆಮ್‌ಡೆಸಿವಿರ್ ಇಂಜಕ್ಷನ್ ವಯಲ್ಸ್ ನಕಲಿಯವೆಂದು ಖಚಿತವಾಗಿ ಹೇಳಬಹದು.
Alt News ಫ್ಯಾಕ್ಟ್ ಚೆಕಿಂಗ್ ಸಂಸ್ಥೆ ಈ ಪ್ರಕರಣಕ್ಕೆ ಸಂಬಂಧಿಸಿದ ವಿವರಗಳಿಗಾಗಿ ರೂಪ್ ನಗರ್ ಪೋಲಿಸರನ್ನು ಸಂಪರ್ಕಿಸಿದಾಗ, ರೂಪ್ ನಗರ್ SSP ಅಖಿಲ್ ಚೌದರಿಯವರು ” ಭಾಕ್ರಾ ನದಿಯಲ್ಲಿ ನಮಗೆ ಸಿಕ್ಕಿಬಿದ್ದ ರೆಮೆಡಿಸಿವೇರ್ ಇಂಜಕ್ಷನ್ ವಯಲ್ಸ್ ಮೇಲೆ FIR ದಾಖಲಿಸಿ ವಿಚಾರಣೆ ಶುರುಮಾಡಿದ್ದೇವೆ. ಈ ಪ್ರಕರಣಕ್ಕೆ ಸಂಬಂಧಿಸಿದಂತೆ ಎಲ್ಲಾ ಆಯಾಮಗಳನ್ನು ದೃಷ್ಟಿಯಲ್ಲಿಟ್ಟುಕೊಂಡು ವಿಚಾರಣೆ ನಡೆಸುತ್ತಿದ್ದೇವೆ. ಈ ಪ್ರಕರಣದ ವಿಚಾರಣೆಗೆ ಬೇಕಾದ ಲೀಡ್ಸ್ ನಮ್ಮ ಹತ್ತಿರ ಇದ್ದರೂ ಬಲವಾದ ಆಧಾರಗಳಿಗೆ ಎದುರು ನೋಡುತ್ತಿದ್ದೇವೆ. SP -ರ್ಯಾಂಕ್ ಆಫೀಸರ್ ನೇತೃತ್ವದಲ್ಲಿ ಒಂದು ತಂಡ ಈ ಪ್ರಕರಣವನ್ನು ವಿಚಾರಣೆ ನಡೆಸುತ್ತಿದೆ” ಎಂದು ಹೇಳಿದ್ದಾರೆ. ಈ ಪ್ರಕರಣಕ್ಕೆ ಸಂಬಂಧಿಸಿದಂತೆ SSP ಅಖಿಲ್ ಚೌದರಿ ಹೇಳಿದ ಈ ಸಮಾಚಾರವನ್ನು Alt News ಪ್ರಕಟಿಸಿದ ಫ್ಯಾಕ್ಟ್ -ಚೆಕ್ ಲೇಖನದಲ್ಲಿ ನೋಡಬಹುದು. FACTLY ಸಹ ಈ ಕೇಸಿಗೆ ಸಂಬಂಧಿಸಿದಂತೆ ವಿವರಗಳಿಗಾಗಿ ರೂಪ್ ನಗರ್ ಪೋಲೀಸರನ್ನು ಸಂಪರ್ಕಿಸಿದೆ. ಅವರ ರೆಸ್ಪಾನ್ಸ್ ಬಂದ ನಂತರ ಈ ಲೇಖನವನ್ನು ಅಪ್ಟೇಡ್ ಮಾಡುತ್ತೇವೆ.
ಒಟ್ಟಾರೆಯಾಗಿ, ಪಂಜಾಬ್ ರಾಜ್ಯ ಬಾಕ್ರಾ ನದಿಯಲ್ಲಿ ಕೊಚ್ಚಿಹೋಗುತ್ತಿರುವ ಈ ರೆಮ್‌ಡಿಸಿವಿರ್ ಇಂಜಕ್ಷನ್ ವಯಲ್ಸ್ ನಕಲಿಯವು ಎಂದು ಡ್ರಗ್ಸ್ ಕಂಟ್ರೋಲರ್ ಆಫೀಸರ್ ನಿರ್ಧರಿಸಿದ್ದಾರೆ.


text:
ಎಡಿಟ್ ಮಾಡಲಾದ ಸಿನಿಮಾವೊಂದರ ದೃಶ್ಯವನ್ನು ವಿಶ್ವದ ಮೊದಲ ರೈಲು ಎಂದು ತಪ್ಪಾಗಿ ಹಂಚಿಕೊಳ್ಳಲಾಗುತ್ತಿದೆ - FACTLY
Sai Krishna Muthyanolla
July 8, 2021
24ರ ಡಿಸೆಂಬರ್ 1809 ರಂದು ವಿಶ್ವದ ಮೊದಲ ರೈಲು ಸಂಚಾರ ಆರಂಭಿಸಿತು ಎಂಬ ಪ್ರತಿಪಾದನೆಯೊಂದಿಗೆ ವಿಡಿಯೋವನ್ನೊಳಗೊಂಡ ಪೋಸ್ಟ್ ಒಂದು ಸಾಮಾಜಿಕ ಜಾಲತಾಣದಲ್ಲಿ ವೈರಲ್ ಆಗುತ್ತಿದೆ. ಅದು ನಿಜವೇ ಪರಿಶೀಲಿಸೋಣ ಬನ್ನಿ.
ಪ್ರತಿಪಾದನೆ: 24ರ ಡಿಸೆಂಬರ್ 1809 ರಂದು ವಿಶ್ವದ ಮೊದಲ ರೈಲು ಸಂಚಾರ ಆರಂಭಿಸಿತು.
ನಿಜಾಂಶ: ವಾಸ್ತವವಾಗಿ ಇದು ‘ಅವರ್ ಹಾಸ್ಪಿಟಾಲಿಟಿ (1923)’ ಸಿನಿಮಾದ ದೃಶ್ಯವಾಗಿದೆ. ಸಿನಿಮಾವು ಆ ಯುಗದ ವಿಂಟೇಜ್ ರೈಲಿನಲ್ಲಿ ಕೀಟನ್ ಅವರ ವಿಸ್ತೃತ ಪ್ರಯಾಣದ ಕುರಿತಾಗಿದೆ. ಮೊದಲ ಉಗಿಬಂಡಿಯನ್ನು ಫೆಬ್ರವರಿ 21, 1804 ರಂದು ರಿಚರ್ಡ್ ಟ್ರೆವಿಥಿಕ್ ಹಳಿಗಳ ಮೇಲೆ ಓಡಿಸಿದರು. ಅದೇ ರೀತಿಯಾಗಿ ಸೆಪ್ಟೆಂಬರ್ 27, 1825 ರಂದು ಚಲಿಸಿದ ಸ್ಟಾಕ್ಟನ್ ಮತ್ತು ಡಾರ್ಲಿಂಗ್ಟನ್ ಮೊದಲ ಸಾರ್ವಜನಿಕ ಪ್ರಯಾಣಿಕರ ಉಗಿ ರೈಲು ಎನಿಸಿತು. ಇನ್ನು 1809 ರಲ್ಲಿ ಮೊದಲ ಬಾರಿಗೆ ಸಿನಿಮಾದಲ್ಲಿ ರೈಲು ಓಡುವುದನ್ನು ಚಿತ್ರೀಕರಿಸಲಾಗಿದೆ ಎನ್ನುವುದು ಸಹ ನಿಜವಲ್ಲ. ಏಕೆಂದರೆ ಮೊದಲ ಚಿತ್ರವನ್ನು 1888 ರಲ್ಲಿ ಲೀಡ್ಸ್‌ನ ಲ್ಲಿ ಚಿತ್ರೀಕರಿಸಲಾಯಿತು. ಆದ್ದರಿಂದ ಪೋಸ್ಟ್‌ನಲ್ಲಿ ಮಾಡಿದ ಪ್ರತಿಪಾದನೆ ತಪ್ಪಾಗಿದೆ.
ವಿಡಿಯೋದ ಸ್ಕ್ರೀನ್‌ಶಾಟ್‌ಗಳನ್ನು ಗೂಗಲ್ ರಿವರ್ಸ್ ಇಮೇಜ್ ಸರ್ಚ್ ಮೂಲಕ ಹುಡುಕಿದಾಗ ಅದೇ ರೀತಿಯ ದೃಶ್ಯಗಳನ್ನೊಳಗೊಂಡ 11 ಏಪ್ರಿಲ್ 2018ರಂದು ಬ್ಲಾಗ್ ಒಂದರಲ್ಲಿ ಪ್ರಕಟವಾದ ವಿಡಿಯೋಗೆ ಕರೆದೊಯ್ಯುತ್ತದೆ. “ಪೈಲೆಟ್ ಬಸ್ಟರ್ ಅವರ ತಂದೆ ಜೋ ಕೀಟನ್ ಅವರು ಪ್ರಾಯೋಗಿಕವಾಗಿ ಸ್ಟೀಫನ್ಸನ್ ‘ರಾಕೆಟ್ ’ಲೋಕೋಮೋಟಿವ್‌ನ ಪ್ರತಿಕೃತಿ” ಎಂದು ಅಲ್ಲಿನ ವಿಡಿಯೋ ವಿವರಣೆಯಲ್ಲಿ ಬರೆಯಲಾಗಿದೆ. ಬ್ಲಾಗ್ ಪ್ರಕಾರ, ‘ಅವರ್ ಹಾಸ್ಪಿಟಾಲಿಟಿ,’ (1923) 1830 ರ ದಶಕದಲ್ಲಿನ ಹಾಸ್ಯಮಯ ಚಿತ್ರ ವಾಗಿದೆ. ಇದು ನ್ಯೂಯಾರ್ಕ್ ನಗರದಲ್ಲಿ ಬೆಳೆದ ಯುವಕನ (ಬಸ್ಟರ್ ಕೀಟನ್) ಕಥೆಯನ್ನು ಹೇಳುತ್ತದೆ. ಆ ಯುಗದ ವಿಂಟೇಜ್ ರೈಲಿನಲ್ಲಿ ಕೀಟನ್ ಅವರ ವಿಸ್ತೃತ ಪ್ರಯಾಣವಿರುವುದು ಚಿತ್ರದ ಮುಖ್ಯಾಂಶಗಳಲ್ಲೊಂದಾಗಿದೆ. ಮತ್ತೊಂದು ಬ್ಲಾಗ್ ಪ್ರಕಾರ, ಅವರ್ ಹಾಸ್ಪಿಟಾಲಿಟಿ (1923) ಬಸ್ಟರ್ ಕೀಟನ್ ಅವರ 1920 ರ ಮೂಕ ಹಾಸ್ಯ ಕಲಾಕೃತಿಗಳಲ್ಲಿ ಮೊದಲನೆಯದು;
ಈ ಸುಳಿವು ಆಧರಿಸಿ ಅವರ್ ಹಾಸ್ಪಿಟಲಿಟಿ ಚಿತ್ರವನ್ನು ಹುಡುಕಿದಾಗ ಯೂಟ್ಯೂಬ್‌ನಲ್ಲಿ ಬಸ್ಟರ್ ಕೀಟನ್ ಅವರ ಅವರ್ ಹಾಸ್ಪಿಟಾಲಿಟಿ (1923) ಪೂರ್ಣ ಚಿತ್ರವನ್ನು ‘trelosfilosofos’ ಎಂಬ ಯೂಟ್ಯೂಬ್ ಚಾನೆಲ್‌ನಲ್ಲಿ ಅಪ್‌ಲೋಡ್ ಮಾಡಲಾಗಿದೆ. ಮೇಲಿನ ವೈರಲ್ ವಿಡಿಯೋದ ಹಲವು ದೃಶ್ಯಗಳು ಈ ಚಿತ್ರದಲ್ಲಿದ್ದು, ಇಲ್ಲಿಂದ ಹಲವು ದೃಶ್ಯಗಳನ್ನು ತೆಗೆದುಕೊಂಡು ಎಡಿಟ್ ಮಾಡಿರುವುದು ಸ್ಪಷ್ಟವಾಗಿ ತಿಳಿಯುತ್ತದೆ.
ಮೊದಲ ಉಗಿಬಂಡಿಯನ್ನು ಫೆಬ್ರವರಿ 21, 1804 ರಂದು ರಿಚರ್ಡ್ ಟ್ರೆವಿಥಿಕ್ ಹಳಿಗಳ ಮೇಲೆ ಓಡಿಸಿದ ಮೊದಲಿಗರು. ಟ್ರೆವಿಥಿಕ್‌ನ ಮೊಟ್ಟ ಮೊದಲ ಎಂಜಿನ್ ಪೆನಿಡ್ಯಾರೆನ್‌ನಿಂದ ಸುಮಾರು 10 ಮೈಲಿ ದೂರದಲ್ಲಿ 10 ಟನ್ ಕಬ್ಬಿಣ ಮತ್ತು 70 ಪುರುಷರನ್ನು ಗಂಟೆಗೆ 5 ಮೈಲಿ ವೇಗದಲ್ಲಿ ಸಾಗಿಸಿತು ಎಂದು ಈ ಲೇಖನ ಹೇಳುತ್ತದೆ. ಇಂಗ್ಲೆಂಡ್‌ನ ಸ್ಟಾಕ್‌ಟನ್ ಮತ್ತು ಡಾರ್ಲಿಂಗ್ಟನ್ ರೈಲ್ವೆ ಮೊದಲ ಸಾರ್ವಜನಿಕ ಪ್ರಯಾಣಿಕರ ಉಗಿ ರೈಲು ಆಗಿದ್ದು, ಸೆಪ್ಟೆಂಬರ್ 27, 1825 ರಂದು ಡಾರ್ಲಿಂಗ್ಟನ್‌ನಿಂದ ಸ್ಟಾಕ್‌ಟನ್‌ಗೆ ಸಂಚರಿಸಿತು ಎಂದು ಹಲವು ಲೇಖನಗಳು ತಿಳಿಸಿವೆ. ಅವುಗಳನ್ನು ಇಲ್ಲಿ ಮತ್ತು ಇಲ್ಲಿ ನೋಡಬಹುದು. ಅವರ್ ಹಾಸ್ಪಿಟಾಲಿಟಿ ಸಿನಿಮಾದಲ್ಲಿ ತೋರಿಸಲಾದ ಪ್ರತಿಕೃತಿ 1830 ರ ಜಾರ್ಜ್ ಸ್ಟೀಫನ್ಸನ್‌ರ ಲೊಕೊಮೊಟಿವ್ ‘ರಾಕೆಟ್. ಆದ್ದರಿಂದ, ವಿಶ್ವದ ಮೊದಲ ರೈಲು 1809 ರಲ್ಲಿ ಪ್ರಾರಂಭವಾಗಲು ಸಾಧ್ಯವಿಲ್ಲ.
ಈ ಬಿಬಿಸಿ ಲೇಖನದ ಪ್ರಕಾರ, 1809 ರಲ್ಲಿ ವೀಡಿಯೊ / ಫಿಲ್ಮ್ ಅನ್ನು ತೆಗೆದುಕೊಳ್ಳಲಾಗಿದೆ ಎಂಬುದು ಸಾಕಷ್ಟು ಅಸಂಭವವಾಗಿದೆ, ಏಕೆಂದರೆ ಮೊದಲ ಚಲನಚಿತ್ರವನ್ನು 1888 ರಲ್ಲಿ ಲೂಯಿಸ್ ಲೆ ಪ್ರಿನ್ಸ್ ಅವರು ಲೀಡ್ಸ್‌ನಲ್ಲಿ ಚಿತ್ರೀಕರಿಸಿದರು. ಗಿನ್ನಿಸ್ ವಿಶ್ವ ದಾಖಲೆಯ ಪ್ರಕಾರ ಲೂಯಿಸ್ ಐಮ್ ಅಗಸ್ಟೀನ್ ಲೆ ಪ್ರಿನ್ಸ್ (ಯುಕೆ) ಅವರ ಕ್ಯಾಮೆರಾದಿಂದ ಬಂದಿದೆ..
ಒಟ್ಟಿನಲ್ಲಿ ಎಡಿಟ್ ಮಾಡಲಾದ ಸಿನಿಮಾವೊಂದರ ದೃಶ್ಯವನ್ನು ವಿಶ್ವದ ಮೊದಲ ರೈಲು ಎಂದು ತಪ್ಪಾಗಿ ಹಂಚಿಕೊಳ್ಳಲಾಗುತ್ತಿದೆ.


text:
ಭಾರತಕ್ಕೆ ಮನಮೋಹನ್ ಸಿಂಗ್‌ರಂತಹ ಪ್ರಧಾನಿ ಅಗತ್ಯವಿದೆ ಎಂದು ರಿಷಿ ಸುನಕ್ ಹೇಳಿಲ್ಲ - FACTLY
Sai Krishna Muthyanolla
November 14, 2022
ಭಾರತವನ್ನು ಸರಿಯಾದ ದಾರಿಯಲ್ಲಿ ತೆಗೆದುಕೊಂಡು ಹೋಗಲು, ಕುಸಿದಿರುವ ಆರ್ಥಿಕತೆಯನ್ನು ಸುಧಾರಿಸಲು ಭಾರತಕ್ಕೆ ಡಾ. ಮನಮೋಹನ್ ಸಿಂಗ್‌ರಂತಹ ಪ್ರಧಾನಿ ಅವಶ್ಯಕತೆಯಿದೆ ಎಂದು ಬ್ರಿಟನ್ ನೂತನ ಪ್ರಧಾನಿ ರಿಷಿ ಸುನಕ್ ಹೇಳಿದ್ದಾರೆ ಎಂದು ಪೋಸ್ಟ್‌ಅನ್ನು ಹಂಚಿಕೊಳ್ಳುತ್ತಿದ್ದಾರೆ. ಹಾಗಿದ್ದರೆ ರಿಷಿ ಸುನಕ್ ಮಾಜಿ ಪ್ರಧಾನಿ ಮನಮೋಹನ್ ಸಿಂಗ್ ಅವರನ್ನು ಹೊಗಳಿ ಹೇಳಿಕೆ ನೀಡಿದ್ದಾರೆಯೇ ಎಂದು ಪರಿಶೀಲಿಸೋಣ.
ಪ್ರತಿಪಾದನೆ: ಯುಕೆ ಪಿಎಂ ರಿಷಿ ಸುನಕ್ ಅವರು ಮಾಜಿ ಭಾರತೀಯ ಪ್ರಧಾನಿ ಮನಮೋಹನ್ ಸಿಂಗ್ ಅವರನ್ನು ಹೊಗಳಿದ್ದಾರೆ ಎಂದು ದೈನಿಕ್ ಭಾಸ್ಕರ್ ವರದಿ ಮಾಡಿದೆ.
ನಿಜಾಂಶ: ಇದು ದೈನಿಕ್ ಭಾಸ್ಕರ್ ಪತ್ರಿಕೆ ಟ್ವಿಟರ್‌ನಲ್ಲಿ ಪೋಸ್ಟ್ ಮಾಡಿದ ಗ್ರಾಫಿಕ್‌ನ ಮಾರ್ಫ್ (ಎಡಿಟ್) ಮಾಡಿದ ಆವೃತ್ತಿಯಾಗಿದೆ. ಮೂಲ ಗ್ರಾಫಿಕ್‌ನಲ್ಲಿ ರಿಷಿ ಸುನಕ್ ಅವರು ಯುಕೆ ಪ್ರಧಾನಿಯಾಗಿ ಆಯ್ಕೆಯಾದ ಸಂದರ್ಭದಲ್ಲಿ ‘ ಭಾರತದಲ್ಲಿಯೂ ಅಲ್ಪಸಂಖ್ಯಾತರರು ಪ್ರಧಾನಿಯಾಗಬೇಕು ಎಂದು ಚಿದಂಬರಂ – ತರೂರ್ ಅವರ ಸಲಹೆ, ಮನಮೋಹನ್ ಸಿಂಗ್ ಅವರನ್ನು ಮರೆತಿದ್ದೀರಾ ಎಂಬ ಬಿಜೆಪಿ ಉತ್ತರದ ಟ್ವೀಟ್ ಸಿಕ್ಕಿದೆ. ಇದು ಬಿಜೆಪಿ ಮತ್ತು ಕಾಂಗ್ರೆಸ್ ನಾಯಕರ ನಡುವಿನ ಮಾತಿನ ಸಮರವಾಗಿದೆ. ಆದ್ದರಿಂದ ಪೋಸ್ಟ್‌ನಲ್ಲಿ ಮಾಡಿದ ಪ್ರತಿಪಾದನೆ ತಪ್ಪಾಗಿದೆ.
ವೈರಲ್ ಪೋಸ್ಟ್‌ನಲ್ಲಿರುವ ಗ್ರಾಫಿಕ್‌ನಲ್ಲಿ ದೈನಿಕ್ ಭಾಸ್ಕರ್ ಅವರ ಲೋಗೋ ಇರುವುದರಿಂದನ್ನು ಕ್ಲು ಪಡೆದು ಮತ್ತುಷ್ಟು ಹುಡುಕಿದಾಗ ವಿಫಲವಾದ ಆರ್ಥಿಕತೆಯನ್ನು ಸುಧಾರಿಸಲು ಭಾರತಕ್ಕೆ ಮನಮೋಹನ್ ಸಿಂಗ್ ಅವರಂತಹ ಪ್ರಧಾನಿ ಅಗತ್ಯವಿದೆ ಎಂದು ರಿಷಿ ಸುನಕ್ ಹೇಳಿರುವ ಯಾವುದೇ ಸಂಬಂಧಿತ ಸುದ್ದಿ ವರದಿಗಳು ನಮಗೆ ಕಂಡುಬಂದಿಲ್ಲ. ಪೋಸ್ಟ್‌ನ ಚಿತ್ರವನ್ನುಗೂಗಲ್ ರಿವರ್ಸ್ ಇಮೇಜ್ ನಲ್ಲಿ ಸರ್ಚ್ ಮಾಡಿದಾಗ, ಅದೇ ಚಿತ್ರವನ್ನು ಹೊಂದಿರುವ ಆದರೆ ವಿಭಿನ್ನ ಪಠ್ಯವನ್ನು ಹೊಂದಿರುವ ದೈನಿಕ್ ಭಾಸ್ಕರ್ ಪತ್ರಿಕೆಯ ಟ್ವೀಟ್ ಅನ್ನು ನಾವು ಕಂಡುಕೊಂಡಿದ್ದೇವೆ.
ऋषि सुनक ब्रिटेन के नए प्रधानमंत्री चुन लिए गए हैं। इस पद पर पहुंचने वाले वे पहले एशियाई और भारतवंशी हैं। सुनक के PM बनने पर पी. चिदंबरम और शशि थरूर ने नई बहस छेड़ दी है। भाजपा ने भी कांग्रेस पर जमकर हमला बोला। https://t.co/NZxwlM50fg#ManmohanSingh #RishiSunak pic.twitter.com/Bsj1hqhXZT
ಚಿತ್ರದ ಮೇಲಿನ ಪಠ್ಯವು, ‘ಚಿದಂಬರಂ – ತರೂರ್ ಅವರ ಸಲಹೆ, ಭಾರತದಲ್ಲಿಯೂ ಅಲ್ಪಸಂಖ್ಯಾತರು ಪ್ರಧಾನಿಯಾಗಬೇಕು. ಬಿಜೆಪಿ – ಮನಮೋಹನ್ ಸಿಂಗ್ ಅವರನ್ನು ಮರೆತಿದ್ದೀರಾ’ ಎಂಬುದಾಗಿದೆ. ದೈನಿಕ್ ಭಾಸ್ಕರ್ ಪ್ರಕಟಿಸಿರುವ ಲೇಖನದ ಲಿಂಕ್ ಕೂಡ ಟ್ವೀಟ್‌ನಲ್ಲಿದೆ.
ರಿಷಿ ಸುನಕ್ ಅವರು 25 ಅಕ್ಟೋಬರ್ 2022 ರಂದು ಯುಕೆ ಪ್ರಧಾನಿಯಾಗಿ ನೇಮಕಗೊಂಡರು. ಈ ಸಂದರ್ಭದಲ್ಲಿ, ಬಿಜೆಪಿ ಮತ್ತು ಕಾಂಗ್ರೆಸ್ ಪಕ್ಷದ ನಾಯಕರ ನಡುವೆ ಮಾತಿನ ಸಮರ ಪ್ರಾರಂಭವಾಯಿತು ಮತ್ತು ಟ್ವೀಟ್‌ನಲ್ಲಿ ಲಿಂಕ್ ಮಾಡಲಾದ ದೈನಿಕ್ ಭಾಸ್ಕರ್ ಅವರ ಲೇಖನವು ಅದೇ ಬಗ್ಗೆಯೇ ಹೇಳುತ್ತದೆ. ಇದರ ಕುರಿತು ದಿ ಹಿಂದೂ ಪತ್ರಿಕೆಯ ವರದಿಯನ್ನು ಇಲ್ಲಿ ಓದಬಹುದು. ವೈರಲ್ ಪೋಸ್ಟ್‌ನಲ್ಲಿರುವ ಗ್ರಾಫಿಕ್ ದೈನಿಕ್ ಭಾಸ್ಕರ್ ಟ್ವೀಟ್ ಮಾಡಿದ ಮೂಲ ಗ್ರಾಫಿಕ್‌ನ ಸಂಪಾದಿತ ಆವೃತ್ತಿಯಾಗಿದೆ. ಮನಮೋಹನ್ ಸಿಂಗ್ ಬಗ್ಗೆ ರಿಷಿ ಸುನಕ್ ಈ ರೀತಿ ಹೇಳಿದ್ದಾರೆ ಎಂದು ತಪ್ಪಾಗಿ ಹಂಚಿಕೊಳ್ಳಲಾಗಿದೆ.
ಒಟ್ಟಾರೆಯಾಗಿ ಹೇಳುವುದಾದರೆ, ಭಾರತದ ಮಾಜಿ ಪ್ರಧಾನಿ ಮನಮೋಹನ್ ಸಿಂಗ್ ಅವರನ್ನು ಯುಕೆ ಪಿಎಂ ರಿಷಿ ಸುನಕ್ ಹೊಗಳಿದಂತೆ ಎಡಿಟ್ ಮಾಡಲಾದ ದೈನಿಕ್ ಭಾಸ್ಕರ್ ಪೋಸ್ಟರ್ ಅನ್ನು ಹಂಚಿಕೊಳ್ಳಲಾಗುತ್ತಿದೆ.

created: November 14, 2022


text:
ಬೆಂಗಳೂರಿನಲ್ಲಿ ಕರ್ನಾಟಕ ಸರ್ಕಾರವು ರೂಟ್ ಸಂಖ್ಯೆ 420 ನೊಂದಿಗೆ ಹೊಸ ಬಸ್ ಅನ್ನು ಪ್ರಾರಂಭಿಸಿದಾಗ ಡಿಜಿಟಲ್ ಎಡಿಟ್ ಮಾಡಿದ ಚಿತ್ರವನ್ನು ಹಂಚಿಕೊಳ್ಳಲಾಗಿದೆ - FACTLY
Sai Krishna Muthyanolla
September 26, 2023
ವಿಧಾನಸೌಧದಿಂದ ಪರಪ್ಪನ ಅಗ್ರಹಾರಕ್ಕೆ (ಕೇಂದ್ರ ಕಾರಾಗೃಹ) ಹೊಸ ಬಸ್ ಮಾರ್ಗ ಸಂಖ್ಯೆ 420 ಅನ್ನು ಬೆಂಗಳೂರಿನಲ್ಲಿ ಮೊದಲ ಬಾರಿಗೆ ಕಾಂಗ್ರೆಸ್ ಸರ್ಕಾರ ಯೋಜಿಸಿದೆ ಎಂದು ಹೇಳುವ ಪೋಸ್ಟ್ ಅನ್ನು ಹಂಚಿಕೊಳ್ಳಲಾಗುತ್ತಿದೆ. ಪೋಸ್ಟ್‌ನಲ್ಲಿ ಮಾಡಿದ ಕ್ಲೈಮ್ ಅನ್ನು ಪರಿಶೀಲಿಸೋಣ.
ಕ್ಲೇಮ್: ವಿಧಾನಸೌಧದಿಂದ ಪರಪ್ಪನ ಅಗ್ರಹಾರಕ್ಕೆ (ಕೇಂದ್ರ ಕಾರಾಗೃಹ) ಮಾರ್ಗ ಸಂಖ್ಯೆ 420 ರ ಹೊಸ ಬಸ್ ಅನ್ನು ಬೆಂಗಳೂರಿನಲ್ಲಿ ಕಾಂಗ್ರೆಸ್ ಸರ್ಕಾರ ಪ್ರಾರಂಭಿಸಿದೆ.
ಫ್ಯಾಕ್ಟ್ : ಇಲ್ಲಿ ವಿಚಾರವನ್ನು ತಿರುಚಿದ್ದಾರೆ. ಬೆಂಗಳೂರು ಮಹಾನಗರ ಸಾರಿಗೆ ಸಂಸ್ಥೆ (ಬಿಎಂಟಿಸಿ) ನಿಗದಿಪಡಿಸಿದ ಮಾರ್ಗ ಸಂಖ್ಯೆ 420 ರ ಯಾವುದೇ ಬಸ್ ಇಲ್ಲ. ಮೂಲ ಚಿತ್ರವು ಮಾರ್ಗ ಸಂಖ್ಯೆ 365 ಅನ್ನು ತೋರಿಸುತ್ತದೆ. ಆದ್ದರಿಂದ, ಪೋಸ್ಟ್‌ನಲ್ಲಿ ಮಾಡಿದ ಕ್ಲೇಮ್ ತಪ್ಪಾಗಿದೆ.
ಚಿತ್ರದ ರಿವರ್ಸ್ ಇಮೇಜ್ ಹುಡುಕಾಟದಲ್ಲಿ, ಒಂದೇ ನಂಬರ್ ಪ್ಲೇಟ್ ಹೊಂದಿರುವ ಬಸ್ ಹಲವಾರು ವೆಬ್‌ಸೈಟ್‌ಗಳು ಮತ್ತು ಬ್ಲಾಗ್ ಪೋಸ್ಟ್‌ಗಳಲ್ಲಿ ಕಂಡುಬರುತ್ತದೆ (ಇಲ್ಲಿ, ಇಲ್ಲಿ ಮತ್ತು ಇಲ್ಲಿ ).
ಮೂಲ ಚಿತ್ರವನ್ನು ವೈರಲ್ ಚಿತ್ರದೊಂದಿಗೆ ಹೋಲಿಸಿದಾಗ ವೈರಲ್ ಚಿತ್ರವನ್ನು ಡಿಜಿಟಲ್ ಎಡಿಟ್ ಮಾಡಲಾಗಿದೆ ಎಂದು ನಾವು ಕಂಡುಕೊಂಡಿದ್ದೇವೆ.
ಬೆಂಗಳೂರು ಬಸ್ ಮಾರ್ಗದ ಸಂಖ್ಯೆಗಳನ್ನು ಹುಡುಕಿದಾಗ ಮಾರ್ಗ ಸಂಖ್ಯೆ 420 ರ ಬಸ್ ಇಲ್ಲವೆಂದು ಕಂಡುಬಂದಿದೆ. ಅಲ್ಲದೆ, ವಿಧಾನಸೌಧದಿಂದ ಕೇಂದ್ರ ಕಾರಾಗೃಹಕ್ಕೆ ತೆರಳಲು, ಎರಡು ಮಾರ್ಗಗಳಲ್ಲಿ ಪ್ರಯಾಣಿಸಬೇಕು ಮತ್ತು ನೇರ ಬಸ್ ಮಾರ್ಗ ಲಭ್ಯವಿಲ್ಲ. ಇದಲ್ಲದೆ, ಬಸ್‌ನಲ್ಲಿ ಬರೆದಿರುವ ಮಾರ್ಗದ ಹೆಸರನ್ನು ಇಂಗ್ಲಿಷ್‌ಗೆ ಅನುವಾದಿಸಿ ಮತ್ತು ವೆಬ್‌ಸೈಟ್‌ನಲ್ಲಿನ ಬಸ್ ಸಂಖ್ಯೆಯೊಂದಿಗೆ ಪರಿಶೀಲಿಸುವ ಮೂಲಕ, ಬಸ್ ಮಾರ್ಗ ಸಂಖ್ಯೆ 365 ಕೆಂಪೇಗೌಡ ಬಸ್ ನಿಲ್ದಾಣದ ನಡುವೆ ಬನ್ನೇರುಘಟ್ಟ ರಾಷ್ಟ್ರೀಯ ಉದ್ಯಾನವನಕ್ಕೆ ಚಲಿಸುತ್ತಿರುವುದನ್ನು ನಾವು ಕಂಡುಕೊಂಡಿದ್ದೇವೆ.
ಒಟ್ಟಾರೆಯಾಗಿ ಹೇಳುವುದಾದರೆ, ಬೆಂಗಳೂರಿನಲ್ಲಿ ಕರ್ನಾಟಕ ಸರ್ಕಾರವು ರೂಟ್ ಸಂಖ್ಯೆ 420 ನೊಂದಿಗೆ ಹೊಸ ಬಸ್ ಅನ್ನು ಪ್ರಾರಂಭಿಸಿದಾಗ ಡಿಜಿಟಲ್ ಎಡಿಟ್ ಮಾಡಿದ ಚಿತ್ರವನ್ನು ಹಂಚಿಕೊಳ್ಳಲಾಗಿದೆ.

created: September 26, 2023


text:
ಭಾರತ ಇಸ್ಲಾಮಿಕ್ ರಾಷ್ಟ್ರವಾಗಲಿದೆ ಎಂದು ಬದ್ರುದ್ದೀನ್ ಅಜ್ಮಲ್ ಹೇಳಿದ್ದಾರೆಂದು ಎಡಿಟ್ ಮಾಡಿರುವ ವಿಡಿಯೋವನ್ನು ತಪ್ಪಾಗಿ ಹಂಚಿಕೊಳ್ಳಲಾಗಿದೆ - FACTLY
Sai Krishna Muthyanolla
March 23, 2021
ಅಖಿಲ ಭಾರತ ಯುನೈಟೆಡ್ ಡೆಮಾಕ್ರಟಿಕ್ ಫ್ರಂಟ್ (ಎಐಯುಡಿಎಫ್) ಪಕ್ಷದ ಅಧ್ಯಕ್ಷ ಮತ್ತು ಲೋಕಸಭಾ ಸಂಸದ ಮೌಲಾನಾ ಬದ್ರುದ್ದೀನ್ ಅಜ್ಮಲ್ ಅವರು ಭವಿಷ್ಯದಲ್ಲಿ ಭಾರತ ಇಸ್ಲಾಮಿಕ್ ರಾಷ್ಟ್ರವಾಗಲಿದೆ ಎಂದು ಹೇಳುವ ವೀಡಿಯೊವನ್ನು ಸಾಮಾಜಿಕ ಮಾಧ್ಯಮದಲ್ಲಿ ಹಂಚಿಕೊಳ್ಳಲಾಗುತ್ತಿದೆ. ಈ ವೀಡಿಯೊದಲ್ಲಿ, ಅವರು ‘ಮೊಘಲರು ಭಾರತವನ್ನು 800 ವರ್ಷಗಳ ಕಾಲ ಆಳಿದರು. ಈ ದೇಶ ಇಸ್ಲಾಮಿಕ್ ರಾಷ್ಟ್ರವಾಗಲಿದೆ… ಇಡೀ ರಾಷ್ಟ್ರದಲ್ಲಿ ಒಬ್ಬ ಹಿಂದೂ ಕೂಡ ಇರುತ್ತಿರಲಿಲ್ಲ. ಎಲ್ಲರೂ ಮುಸ್ಲಿಮರಾಗಿ ಪರಿವರ್ತನೆಗೊಳ್ಳುತ್ತಾರೆ ’ ಎಂದು ಹೇಳುತ್ತಿರುವಂತೆ ಕಾಣುತ್ತದೆ. ಈ ಲೇಖನದಲ್ಲಿ ಪೋಸ್ಟ್‌ನಲ್ಲಿ ಮಾಡಿದ ಪ್ರತಿಪಾದನೆಯ ಸತ್ಯಾಂಶವನ್ನು ಪರಿಶೀಲಿಸೋಣ.
ಪ್ರತಿಪಾದನೆ: ಭವಿಷ್ಯದಲ್ಲಿ ಭಾರತ ಇಸ್ಲಾಮಿಕ್ ರಾಷ್ಟ್ರವಾಗಲಿದೆ ಎಂದು ಎಐಯುಡಿಎಫ್ ಮುಖ್ಯಸ್ಥ ಮೌಲಾನಾ ಬದ್ರುದ್ದೀನ್ ಅಜ್ಮಲ್ ಹೇಳುವ ವಿಡಿಯೋ.
ಸತ್ಯಾಂಶ: ಇದು ಎಡಿಟೆಡ್ ವೀಡಿಯೊ ಆಗಿದೆ. ಮೂಲ ವೀಡಿಯೊಗಳನ್ನು ಬಳಸಿಕೊಂಡು ಅದು ತಪ್ಪು ಸಂದೇಶವನ್ನು ನೀಡುವಂತೆ ಎಡಿಟ್ ಮಾಡಲಾಗಿದೆ. ಮೂಲ ವೀಡಿಯೊದಲ್ಲಿ, ಮೌಲಾನಾ ಬದ್ರುದ್ದೀನ್ ಅಜ್ಮಲ್ ಹೇಳುತ್ತಾರೆ – ‘ಈ ದೇಶವನ್ನು ಸುಮಾರು 800 ವರ್ಷಗಳ ಕಾಲ ಮೊಘಲ್ ಚಕ್ರವರ್ತಿಗಳು ಆಳಿದ್ದಾರೆ ಎಂದು ನಿಮಗೆ ತಿಳಿದಿದೆ, ಆದರೆ ಅವರು ಭಾರತವನ್ನು ಇಸ್ಲಾಮಿಕ್ ದೇಶವನ್ನಾಗಿ ಮಾಡಲು ಧೈರ್ಯ ಮಾಡಲಿಲ್ಲ ……’ (ಇಂಗ್ಲಿಷ್ ಅನುವಾದ). ಆದ್ದರಿಂದ ಪೋಸ್ಟ್‌ನಲ್ಲಿ ಮಾಡಿದ ಪ್ರತಿಪಾದನೆ ತಪ್ಪಾಗಿದೆ.
ವೀಡಿಯೊದಲ್ಲಿನ ಘಟನೆಯ ಬಗ್ಗೆ ನಾವು ಇಂಟರ್‌ನೆಟ್‌ನಲ್ಲಿ ಹುಡುಕಿದಾಗ, ಎಐಡಿಯುಎಫ್ ಪಕ್ಷದ ಶಾಸಕ ಡಾ.ಹಫೀಜ್ ರಫೀಕುಲ್ ಇಸ್ಲಾಂ ಅವರು ಈ ವೈರಲ್ ವಿಡಿಯೋ ಬಗ್ಗೆ ಈಗಾಗಲೇ ಸ್ಪಷ್ಟನೆ ನೀಡಿದ್ದಾರೆ ಎಂದು ತಿಳಿದುಬಂದಿದೆ. ಈ ಬಗ್ಗೆ ಮೂಲ ವೀಡಿಯೊವನ್ನು ಟ್ವೀಟ್ ಮಾಡಿರುವ ಅವರು, ‘ಎಡಿಟ್ ಮಾಡಿದ ವಿಡಿಯೋ ಕ್ಲಿಪ್‌ನ ಮೂಲ ವೀಡಿಯೋ ಇಲ್ಲಿದೆ’ ಎಂದು ಬರೆದಿದ್ದಾರೆ. ಅಲ್ಲದೆ, ವೀಡಿಯೊದ ದೀರ್ಘ ಆವೃತ್ತಿಯನ್ನು 2019 ರ ಏಪ್ರಿಲ್‌ನಲ್ಲಿ  ‘ಬಾರ್‌ಪೇಟಾದಲ್ಲಿ ಮೌಲಾನಾ ಬದ್ರುದ್ದೀನ್ ಅಜ್ಮಲ್ ಭಾಷಣ [ಶರುಖಾತ್ರಿ ಸಮಷ್ಠಿ # ಕಾಯಕುಚಿ] ಎಂ.ಪಿ ಚುನಾವಣೆ 2019’ ಎಂಬ ಶೀರ್ಷಿಕೆಯೊಂದಿಗೆ ಯೂಟ್ಯೂಬ್‌ನಲ್ಲಿ ಅಪ್‌ಲೋಡ್ ಮಾಡಲಾಗಿದೆ.
Several media outlets including @NewsLiveGhy, @DY365 along with right wing groups have been sharing a doctored video of Honourable @BadruddinAjmal Sahab, clearly with a vested agenda. Here’s the original video from where parts are clipped to make the doctored one pic.twitter.com/DVck0wE4kD
ಮೂಲ ವೀಡಿಯೊದಲ್ಲಿ, ಮೌಲಾನಾ ಬದ್ರುದ್ದೀನ್ ಅಜ್ಮಲ್, ‘ಈ ದೇಶವನ್ನು ಸುಮಾರು 800 ವರ್ಷಗಳ ಕಾಲ ಮೊಘಲ್ ಚಕ್ರವರ್ತಿಗಳು ಆಳಿದ್ದಾರೆ ಎಂದು ನಿಮಗೆ ತಿಳಿದಿದೆ, ಆದರೆ ಅವರು ಭಾರತವನ್ನು ಇಸ್ಲಾಮಿಕ್ ದೇಶವನ್ನಾಗಿ ಮಾಡಲು ಧೈರ್ಯ ಮಾಡಲಿಲ್ಲ. ಅವರ ಭಾವಿಸಿದ್ದರೆ ಅದನ್ನು ಅವರು ಆ 800 ವರ್ಷಗಳಲ್ಲಿ ಬಹಳ ಸುಲಭವಾಗಿ ಮಾಡಬಹುದಿತ್ತು. ಹೀಗೆ ಮಾಡಿದಿದ್ದರೆ ಇಲ್ಲಿ ಹಿಂದೂಗಳು ಇರುತ್ತಿರಲಿಲ್ಲ. ಅವರು ಹಾಗೆ ಮಾಡಿದ್ದಾರೆಯೇ? (ಪ್ರತಿಯೊಬ್ಬರೂ ‘ಇಲ್ಲ’ ಎಂದು ಹೇಳುತ್ತಾರೆ.) ಆದ್ದರಿಂದ, ಅವರಿಗೆ ಧೈರ್ಯವಿಲ್ಲದ ಕಾರಣ ಅವರು ಪ್ರಯತ್ನಿಸಲಿಲ್ಲ. ’(ಇಂಗ್ಲಿಷ್ ಅನುವಾದ). ಭಾರತವನ್ನು ಕ್ರಿಶ್ಚಿಯನ್ ದೇಶವನ್ನಾಗಿ ಮಾಡಲು ಬ್ರಿಟಿಷರು ಕೂಡಾ ಪ್ರಯತ್ನಿಸಲಿಲ್ಲ ಅಥವಾ ಭಾರತವನ್ನು ಹಿಂದೂ ರಾಷ್ಟ್ರವನ್ನಾಗಿ ಮಾಡುವ ಕನಸು ಕಾಂಗ್ರೆಸ್ ಕಂಡಿಲ್ಲ ಎಂದು ಅವರು ಹೇಳಿದ್ದಾರೆ. ಸಾಮಾಜಿಕ ಜಾಲತಾಣದಲ್ಲಿ ಹರಡುತ್ತಿರುವ ವಿಡಿಯೋ ಮೂಲ ವೀಡಿಯೊದ ತುಣುಕುಗಳನ್ನು ಅದು ತಪ್ಪು ಸಂದೇಶವನ್ನು ತಲುಪಿಸುವ ರೀತಿಯಲ್ಲಿ ಎಡಿಟ್ ಮಾಡಲಾಗಿದೆ .
ಅಲ್ಲದೆ, ವೈರಲ್ ವೀಡಿಯೊವನ್ನು ಸ್ಪಷ್ಟಪಡಿಸುತ್ತಿರುವ ANI ವರದಿಯಲ್ಲಿ ಮೌಲಾನಾ ಬದ್ರುದ್ದೀನ್ ಅಜ್ಮಲ್ ಅವರು ಹೀಗೆ ಹೇಳಿದ್ದಾರೆ – ‘ಇದು 100% ನಕಲಿಯಾಗಿದೆ….ನೀವು ನಿಜವಾದ ವೀಡಿಯೊವನ್ನು ನೋಡಿದರೆ, ಹಿಮಾಂತ ಬಿಸ್ವಾ ಶರ್ಮಾ ನನ್ನನ್ನು ಮೊಘಲ್ ಎಂದು ಕರೆದಾಗ , ಮೊಘಲರು 800 ವರ್ಷಗಳ ಕಾಲ ಭಾರತವನ್ನು ಆಳಿದರು ಎಂದು ನಾನು ಹೇಳಿದ್ದೆ ಆದರೆ ಭಾರತವನ್ನು ಇಸ್ಲಾಮಿಕ್ ರಾಷ್ಟ್ರವನ್ನಾಗಿ ಮಾಡುವ ಬಗ್ಗೆ ಯೋಚಿಸಿದ್ದರೆ? ಎಂದು ನಾನು ಜನರೊಂದಿಗೆ ಕೇಳುವುದನ್ನು ನೀವು ನೋಡಬಹುದು. ಆಗ ಜನರು ‘ಇಲ್ಲ’ಎಂದು ಹೇಳುತ್ತಾರೆ. ಈ ವಿಷಯದ ಬಗ್ಗೆ ಮೌಲಾನಾ ಬದ್ರುದ್ದೀನ್ ಅಜ್ಮಲ್ ಅವರು ಸ್ಪಷ್ಟೀಕರಣ ನೀಡುತ್ತಿರುವ ಪತ್ರಿಕಾಗೋಷ್ಠಿಯನ್ನು ಇಲ್ಲಿ ನೋಡಬಹುದು.
AIUDF Chief @BadruddinAjmal Sahab addressing the media persons on the doctored video which is being circulated to create communal divisions in the state. pic.twitter.com/9RXOlWOmkH
ಈ ಹಿಂದೆ ಮೌಲಾನಾ ಬದ್ರುದ್ದೀನ್ ಅಜ್ಮಲ್ ಮಾಡಿದ ಕೆಲವು ವಿವಾದಾತ್ಮಕ ಹೇಳಿಕೆಗಳನ್ನು ಇಲ್ಲಿ, ಇಲ್ಲಿ, ಮತ್ತು ಇಲ್ಲಿ ಓದಬಹುದು.
ಒಟ್ಟಾರೆಯಾಗಿ ಹೇಳುವುದಾದರೆ, ಭಾರತವು ಇಸ್ಲಾಮಿಕ್ ರಾಷ್ಟ್ರವಾಗಲಿದೆ ಎಂದು ಬದ್ರುದ್ದೀನ್ ಅಜ್ಮಲ್ ಹೇಳಿದಂತೆ ಎಡಿಟೆಡ್ ವೀಡಿಯೊವನ್ನು ತಪ್ಪಾಗಿ ಹಂಚಿಕೊಳ್ಳಲಾಗಿದೆ.


text:
ಕಲಬುರ್ಗಿಯಲ್ಲಿ ಜರುಗಿದ ಶೋಭಾ ಯಾತ್ರೆಯ ಹಳೆಯ ವಿಡಿಯೋವನ್ನು ಎಡಿಟ್ ಮಾಡಿ ಉಜ್ಜಯಿನಿಯಲ್ಲಿ ನಡೆದಿದ್ದು ಎಂದು ಹಂಚಿಕೊಳ್ಳಲಾಗುತ್ತಿದೆ - FACTLY
Sai Krishna Muthyanolla
September 15, 2021
ಇತ್ತೀಚೆಗೆ ಮಧ್ಯಪ್ರದೇಶದ ಉಜ್ಜಯಿನಿಯಲ್ಲಿ ನಡೆದ ಮೊಹರಂ ಮೆರವಣಿಗೆಯಲ್ಲಿ ಕೆಲವರು ಪಾಕಿಸ್ತಾನದ ಪರ ಘೋಷಣೆ ಕೂಗಿದ್ದಾರೆ ಎಂದು ವರದಿಯಾಗಿದೆ. ಪೊಲೀಸರು ಕೆಲವರನ್ನು ಬಂಧಿಸಿದ್ದಾರೆ ಮತ್ತು ಈ ಬಗ್ಗೆ ತನಿಖೆ ನಡೆಸುತ್ತಿದ್ದಾರೆ. ಈ ಹಿನ್ನೆಲೆಯಲ್ಲಿ, ಘೋಷಣೆ ಕೂಗಿದ್ದನ್ನು ವಿರೋಧಿಸಿ ಉಜ್ಜಯಿನಿಯಲ್ಲಿ ಮಸೀದಿ ಎದುರು ಒಟ್ಟುಗೂಡಿದ ಹಿಂದು ಸಮಾಜ ಎಂದು ವಿಡಿಯೋ ಇರುವ ಪೋಸ್ಟ್ ಒಂದನ್ನು ಸಾಮಾಜಿಕ ಮಾಧ್ಯಮದಲ್ಲಿ ವ್ಯಾಪಕವಾಗಿ ಹಂಚಿಕೊಳ್ಳಲಾಗುತ್ತಿದೆ. ಈ ವಿಡಿಯೋದಲ್ಲಿ ಪಾಕಿಸ್ತಾನದ ವಿರುದ್ಧ ಘೋಷಣೆಗಳನ್ನು ಕೂಡ ನೀವು ಕೇಳಬಹುದು. ಈ ಕುರಿತು ಸತ್ಯಾಸತ್ಯತೆ ತಿಳಿಯೋಣ.
ಪ್ರತಿಪಾದನೆ: ಮೊಹರಂ ದಿನದಂದು ಹಿಂದೂಗಳು ಉಜ್ಜಯಿನಿಯಲ್ಲಿ ರ್ಯಾಲಿ ಮಾಡಿ ಪಾಕಿಸ್ತಾನದ ವಿರುದ್ಧ ಘೋಷಣೆಗಳನ್ನು ಕೂಗುತ್ತಿದ್ದಾರೆ.
ನಿಜಾಂಶ: ಈ ವಿಡಿಯೋ ಕರ್ನಾಟಕದ ಕಲಬುರ್ಗಿಯಲ್ಲಿ ನಡೆದ ಶೋಭಾ ಯಾತ್ರೆಗೆ ಸಂಬಂಧಿಸಿದ್ದಾಗಿದೆ. ಇದು 2018 ರಿಂದ ಅಂತರ್ಜಾಲದಲ್ಲಿ ಲಭ್ಯವಿದೆ. ಅಲ್ಲದೆ ಪಾಕಿಸ್ತಾನದ ವಿರುದ್ಧ ಘೋಷಣೆ ಕೂಗುತ್ತಿರುವುದಕ್ಕೆ ಯಾವುದೇ ಪುರಾವೆಗಳಿಲ್ಲ. ಹಾಗಾಗಿ ಪೋಸ್ಟ್‌ನಲ್ಲಿನ ಪ್ರತಿಪಾದನೆ ತಪ್ಪಾಗಿದೆ.
ಈ ವೀಡಿಯೊ ಕುರಿತು ಹೆಚ್ಚಿನ ಮಾಹಿತಿಗಾಗಿ ಯೂಟ್ಯೂಬ್‌ನಲ್ಲಿ ಸಂಬಂಧಿತ ಕೀವರ್ಡ್‌ಗಳೊಂದಿಗೆ  ಹುಡುಕಿದಾಗ, ಮೇಲಿನ ಪೋಸ್ಟ್‌ನಲ್ಲಿನ ವೀಡಿಯೊದಲ್ಲಿರುವ ದೃಶ್ಯಗಳಂತೆಯೇ 30 ಸೆಕೆಂಡ್ ಉದ್ದದ ವೀಡಿಯೊವೊಂದು ದೊರಕಿದೆ. ಇದನ್ನು 2018 ರಲ್ಲಿ ಅಪ್‌ಲೋಡ್ ಮಾಡಲಾಗಿದೆ. ವಿಡಿಯೋ ಶೀರ್ಷಿಕೆಯ ಪ್ರಕಾರ, ಇದು 2018 ರಲ್ಲಿ ಕಲಬುರ್ಗಿಯಲ್ಲಿ ನಡೆದ ಶೋಭಾ ಯಾತ್ರೆಗೆ ಸಂಬಂಧಿಸಿದ್ದಾಗಿದೆ. 2018 ರಲ್ಲಿ ಕಲಬುರ್ಗಿಯಲ್ಲಿ ನಡೆದ ಶೋಭಾ ಯಾತ್ರೆ ಎಂಬ ಶೀರ್ಷಿಕೆಯೊಂದಿಗೆ ಯೂಟ್ಯೂಬ್‌ನಲ್ಲಿ ಇದೇ ರೀತಿಯ ಹೈ ರೆಸಲ್ಯೂಶನ್ ವೀಡಿಯೋ ಕೂಡ ಇದೆ. ಅದರಲ್ಲಿನ ಪೊಲೀಸ್ ವಾಹನದ ಮೇಲೆ ಸ್ಪಷ್ಟವಾಗಿ ‘ಕರ್ನಾಟಕ ರಾಜ್ಯ ಮೀಸಲು ಪೊಲೀಸ್’ ಎಂದು ಬರೆಯಲಾಗಿದೆ.
ಈ ಹಿಂದೆ ಉಜ್ಜಯಿನಿಯಲ್ಲಿ ನಡೆದ ಹಿಂದೂ ಯಾತ್ರೆ ಎಂಬ ಹೆಸರಿನೊಂದಿಗೆ ಇದೇ ವಿಡಿಯೋವನ್ನು ವೈರಲ್ ಮಾಡಲಾಗಿತ್ತು. ಆಗ ಫ್ಯಾಕ್ಟ್ಲಿ ಫ್ಯಾಕ್ಟ್‌ಚೆಕ್ ಅದನ್ನು ಅಲ್ಲಗಳೆದಿತ್ತು ಮತ್ತು ಇದು ಕಲಬುರ್ಗಿಯಲ್ಲಿ ನಡೆದ ಶೋಭಾ ಯಾತ್ರೆ ಎಂದು ದೃಢಪಡಿಸಿತ್ತು. ಅದನ್ನು ಇಲ್ಲಿ ಓದಬಹುದು.
ಲಭ್ಯವಿರುವ ಸಾಕ್ಷ್ಯಾಧಾರಗಳ ಆಧಾರದಲ್ಲಿ ಈ ವಿಡಿಯೋವನ್ನು ಯಾವಾಗ ಚಿತ್ರೀಕರಿಸಲಾಗಿದೆ ಎಂದು ನಿಖರವಾಗಿ ಹೇಳಲು ಸಾಧ್ಯವಿಲ್ಲವಾದರೂ, ಇದು ಕರ್ನಾಟಕದ ಕಲಬುರ್ಗಿಯಲ್ಲಿ  ವಿಡಿಯೋ ಚಿತ್ರೀಕರಿಸಲಾಗಿದೆ ಎಂದು ಖಚಿತವಾಗಿ ಹೇಳಬಹುದು. ಅಲ್ಲದೇ ಈ ವಿಡಿಯೋಗೂ ಉಜ್ಜಯಿನಿಗೂ  ಯಾವುದೇ ಸಂಬಂಧವಿಲ್ಲ ಎಂದು ಹೇಳಬಹುದು. ಈ ವಿಡಿಯೋದಲ್ಲಿ ಪಾಕಿಸ್ತಾನದ ವಿರುದ್ಧ ಘೋಷಣೆ ಕೂಗಲಾಗಿದೆ ಎಂಬುದಕ್ಕೆ ಯಾವುದೇ ಪುರಾವೆಗಳಿಲ್ಲ. ಆದರೆ ವಿಡಿಯೋವನ್ನು ಎಡಿಟ್ ಮಾಡಿ ಆಡಿಯೋ ಸೇರಿಸಲಾಗಿದೆ.
ಅಲ್ಲದೆ, ಉಜ್ಜಯಿನಿಯಲ್ಲಿ ಪಾಕಿಸ್ತಾನ ವಿರೋಧಿ ಘೋಷಣೆಗಳನ್ನು ಕೂಗುತ್ತಾ ಹಿಂದುಗಳು ಮೆರವಣಿಗೆ ಮಾಡಿದ್ದರ ಬಗ್ಗೆ ಯಾವುದೇ ಸುದ್ದಿ ಲೇಖನಗಳು ಅಥವಾ ಇತರ ವರದಿಗಳು ಕಂಡುಬಂದಿಲ್ಲ.
ಒಟ್ಟಾರೆಯಾಗಿ, ಕಲಬುರ್ಗಿಯಲ್ಲಿ ನಡೆದ ಶೋಭಾ ಯಾತ್ರೆಯ ಹಳೆಯ ವಿಡಿಯೋವನ್ನು ಉಜ್ಜಯಿನಿಯಲ್ಲಿ ನಡೆದಂತೆ ಡಿಜಿಟಲ್ ಎಡಿಟ್ ಮಾಡಿ ಹಂಚಿಕೊಳ್ಳಲಾಗುತ್ತಿದೆ.

created: September 15, 2021


text:
ರಾಜಸ್ಥಾನ ಮುಖ್ಯಮಂತ್ರಿ ಅಶೋಕ್ ಗೆಹ್ಲೋಟ್ ಹೇಳಿಕೆಯ ವಿಡಿಯೊವನ್ನು ಎಡಿಟ್ ಮಾಡಲಾಗಿದೆ - FACTLY
Sai Krishna Muthyanolla
June 6, 2022
ಜಲ ವಿದ್ಯುತ್ ಉತ್ಪಾದಿಸುವ ನೀರಿನಿಂದ ಶಕ್ತಿಯನ್ನು ತೆಗೆಲಾಗುತ್ತದೆ. ಆಗ ನೀರಿನಲ್ಲಿ ಯಾವುದೇ ಶಕ್ತಿ ಇರುವುದಿಲ್ಲ ಮತ್ತು ಆ ನೀರಿನಿಂದ ಯಾವ ಪ್ರಯೋಜನವಾಗುವುದಿಲ್ಲ ಎಂದು ರಾಜಸ್ಥಾನ ಮುಖ್ಯಮಂತ್ರಿ ಅಶೋಕ್ ಗೆಹ್ಲೋಟ್ ಅವರು ಹೇಳಿರುವ ದೃಶ್ಯಗಳು ಎಂದು ಹೇಳುವ ವೀಡಿಯೊವನ್ನು ಸಾಮಾಜಿಕ ಮಾಧ್ಯಮದಲ್ಲಿ ಹಂಚಿಕೊಳ್ಳಲಾಗುತ್ತಿದೆ. ಪೋಸ್ಟ್‌ನಲ್ಲಿ ಮಾಡಿದ ಪ್ರತಿಪಾದನೆಯನ್ನು ಪರಿಶೀಲಿಸೋಣ.
ಪ್ರತಿಪಾದನೆ: ವಿದ್ಯುಚ್ಛಕ್ತಿ ಉತ್ಪಾದಿಸುವುದರಿಂದ ಆ ನೀರಿನ ಶಕ್ತಿ ಖಾಲಿಯಾಗುತ್ತದೆ, ಆ ನೀರಿನಿಂದ ನೀರಾವರಿಗೆ ಯಾವುದೇ ಪ್ರಯೋಜನವಾಗುವುದಿಲ್ಲ ಎಂದು ರಾಜಸ್ಥಾನ ಸಿಎಂ ಅಶೋಕ್ ಗೆಹ್ಲೋಟ್ ಹೇಳಿದ್ದಾರೆ.
ನಿಜಾಂಶ: ಪೋಸ್ಟ್‌ನಲ್ಲಿ ಹಂಚಿಕೊಳ್ಳಲಾದ ವೀಡಿಯೊ ಕ್ಲಿಪ್ಅನ್ನು ಎಡಿಟ್ ಮಾಡಲಾಗಿದೆ. ವಿಡಿಯೋದ ವಿಸ್ತೃತ ಆವೃತ್ತಿಯಲ್ಲಿ ಅಶೋಕ್ ಗೆಹ್ಲೋಟ್ ತನ್ನ ಬಾಲ್ಯದಲ್ಲಿ ಜನಸಂಘದ ಕಾರ್ಯಕರ್ತರು ಹರಡಿದ ತಪ್ಪು ಹೇಳಿಕೆಗಳನ್ನು ಪ್ರಸ್ತಾಪಿಸಿ ಮಾಧ್ಯಮಗಳ ಮುಂದೆ ಮಾಹಿತಿ ನೀಡಿದ್ದರು. 26 ಮೇ 2018 ರಂದು ಪತ್ರಿಕಾಗೋಷ್ಠಿಯನ್ನು ಉದ್ದೇಶಿಸಿ ಅಶೋಕ್ ಗೆಹ್ಲೋಟ್ ಅವರು ಈ ಹೇಳಿಕೆಯನ್ನು ನೀಡಿದ್ದಾರೆ. ಅಶೋಕ್ ಗೆಹ್ಲೋಟ್ ಈ ವೀಡಿಯೊದ ಪೂರ್ಣ ಆವೃತ್ತಿಯನ್ನು ಟ್ವೀಟ್ ಮಾಡಿದ್ದಾರೆ ಮತ್ತು ಸಾಮಾಜಿಕ ಮಾಧ್ಯಮದಲ್ಲಿ ಹರಿದಾಡುತ್ತಿರುವ ವೈರಲ್ ವೀಡಿಯೊ ಎಡಿಟ್ ಮಾಡಲಾಗಿದೆ ಎಂದು ಸ್ಪಷ್ಟಪಡಿಸಿದ್ದಾರೆ. ಆದ್ದರಿಂದ, ಪೋಸ್ಟ್‌ನಲ್ಲಿ ಮಾಡಿದ ಪ್ರತಿಪಾದನೆ ತಪ್ಪಾಗಿದೆ.
ರಾಜಸ್ಥಾನ ಮುಖ್ಯಮಂತ್ರಿ ಅಶೋಕ್ ಗೆಹ್ಲೋಟ್ ಅವರು ನೀರಿನಲ್ಲಿನ ಶಕ್ತಿ ನಷ್ಟಕ್ಕೆ ವಿದ್ಯುತ್ ಉತ್ಪಾದನೆಯನ್ನು ಜೋಡಿಸುವ ಯಾವುದೇ ಹೇಳಿಕೆಗಳನ್ನು ನೀಡಿದ್ದಾರೆಯೇ ಎಂದು ಪರಿಶೀಲಿಸಲು ನಾವು ಹುಡುಕಿದಾಗ, ಅಶೋಕ್ ಗೆಹ್ಲೋಟ್ ಅವರ ಬಿಜ್ಲಿ-ಪಾನಿ ಕಾಮೆಂಟ್‌ನ ಸತ್ಯವನ್ನು ವರದಿ ಮಾಡುವ ವೀಡಿಯೊವನ್ನು ‘ಬಿಬಿಸಿ ನ್ಯೂಸ್ ಹಿಂದಿ’ ಪ್ರಕಟಿಸಿದೆ. ಜೂನ್ 2018 ರಲ್ಲಿ. ‘ಬಿಬಿಸಿ’ ಸಾಮಾಜಿಕ ಮಾಧ್ಯಮದಲ್ಲಿ ಹರಿದಾಡುತ್ತಿರುವ ವೈರಲ್ ವೀಡಿಯೊವನ್ನು ಎಡಿಟ್ ಮಾಡಲಾಗಿದೆ ಎಂದು ಸ್ಪಷ್ಟಪಡಿಸಿದೆ ಮತ್ತು ಮೂಲ ವೀಡಿಯೊದ ವಿಸ್ತೃತ ಆವೃತ್ತಿಯನ್ನು ಹಂಚಿಕೊಂಡಿದೆ. ‘ಬಿಬಿಸಿ’ ವರದಿಯ ಪ್ರಕಾರ, ಅಶೋಕ್ ಗೆಹ್ಲೋಟ್ ಅವರು ತಮ್ಮ ಬಾಲ್ಯದಲ್ಲಿ ಜನಸಂಘದ ಕಾರ್ಯಕರ್ತರು ಪ್ರಚಾರ ಮಾಡಿದ ತಪ್ಪು ಮಾಹಿತಿ ಎಂದು ಉಲ್ಲೇಖಿಸಿ ಈ ಹೇಳಿಕೆಗಳನ್ನು ನೀಡಿದ್ದಾರೆ. ಜನಸಂಘ ಈಗ ಬಿಜೆಪಿ ಪಕ್ಷವಾಗಿದೆ.
ಈ ಕೀವರ್ಡ್‌ಗಳನ್ನು ಬಳಸಿಕೊಂಡು ನಾವು ಹೆಚ್ಚಿನ ಮೂಲಗಳನ್ನು ಹುಡುಕಿದಾಗ, 26 ಮೇ 2018 ರಂದು ಪತ್ರಿಕಾಗೋಷ್ಠಿಯನ್ನು ಉದ್ದೇಶಿಸಿ ಅಶೋಕ್ ಗೆಹ್ಲೋಟ್ ಈ ಹೇಳಿಕೆಗಳನ್ನು ನೀಡಿದ್ದಾರೆ ಎಂದು ಕಂಡುಬಂದಿದೆ. ಅಶೋಕ್ ಗೆಹ್ಲೋಟ್ ಈ ಪತ್ರಿಕಾಗೋಷ್ಠಿಯ ಲೈವ್ ವೀಡಿಯೊವನ್ನು ತಮ್ಮ ಫೇಸ್‌ಬುಕ್ ಪುಟದಲ್ಲಿ ಹಂಚಿಕೊಂಡಿದ್ದಾರೆ. ವೀಡಿಯೊದ 2:50 ನಿಮಿಷದಲ್ಲಿ, ಅಶೋಕ್ ಗೆಹ್ಲೋಟ್ “ನನಗೆ ನೆನಪಿದೆ, ನನ್ನ ಬಾಲ್ಯದಲ್ಲಿ, ಭಾಕ್ರಾ ಅಣೆಕಟ್ಟು ನಿರ್ಮಿಸಿದಾಗ, ಜನಸಂಘದ ಕಾರ್ಯಕರ್ತರು ಪಂಡಿತ್ ನೆಹರು ಅವರ ಮನಸ್ಸನ್ನು ಕಳೆದುಕೊಂಡಿದ್ದಾರೆ ಎಂದು ಪ್ರಚಾರ ಮಾಡುತ್ತಿದ್ದರು. ನೆಹರು ಅಣೆಕಟ್ಟು ಕಟ್ಟುತ್ತಾರೆ ಮತ್ತು ಅದರ ಮೇಲೆ ಜಲವಿದ್ಯುತ್ ಸ್ಥಾವರವನ್ನು ನಿರ್ಮಿಸುತ್ತಾರೆ ಮತ್ತು ನೀರಿನಿಂದ ವಿದ್ಯುತ್ ತೆಗೆದರೆ ನೀರು ತನ್ನ ಶಕ್ತಿಯನ್ನು ಕಳೆದುಕೊಳ್ಳುತ್ತದೆ ಮತ್ತು ಕೃಷಿಗೆ ಯಾವುದೇ ಪ್ರಯೋಜನವಿಲ್ಲ ಎಂದು ಅವರು ವದಂತಿಯನ್ನು ಪ್ರಚಾರ ಮಾಡಿದರು. 2012ರಲ್ಲಿ ಕೂಡ ಅಶೋಕ್ ಗೆಹ್ಲೋಟ್ ಸಾರ್ವಜನಿಕ ರ್ಯಾಲಿಯನ್ನುದ್ದೇಶಿಸಿ ಬಿಜೆಪಿ ಕಾರ್ಯಕರ್ತರನ್ನು ಉದ್ದೇಶಿಸಿ ಇದೇ ರೀತಿಯ ಹೇಳಿಕೆ ನೀಡಿದ್ದರು.
ಈ ವೈರಲ್ ಕ್ಲಿಪ್ ಮಾಡಿದ ವೀಡಿಯೊ ಜೂನ್ 2018 ರಲ್ಲಿ ಸಾಮಾಜಿಕ ಮಾಧ್ಯಮದಲ್ಲಿ ವೈರಲ್ ಆದಾಗ, ಅಶೋಕ್ ಗೆಹ್ಲೋಟ್ ಟ್ವೀಟ್ ಮೂಲಕ ವೈರಲ್ ವೀಡಿಯೊವನ್ನು ಎಡಿಟ್ ಮಾಡಲಾಗಿದೆ ಎಂದಿದ್ದರು ಮತ್ತು ವೀಡಿಯೊದ ಮೂಲ ವಿಸ್ತೃತ ಆವೃತ್ತಿಯನ್ನು ಹಂಚಿಕೊಳಲಾಗಿದೆ ಎಂದು ಸ್ಪಷ್ಟಪಡಿಸಿದ್ದರು. ಅಶೋಕ್ ಗೆಹ್ಲೋಟ್ ಅವರ ಸ್ಪಷ್ಟೀಕರಣವನ್ನು ವರದಿ ಮಾಡುತ್ತಾ, ಹಲವು ಮುಖ್ಯವಾಹಿನಿಯ ಸುದ್ದಿ ವೆಬ್‌ಸೈಟ್‌ಗಳು 2018 ರಲ್ಲಿ ಲೇಖನಗಳನ್ನು ಪ್ರಕಟಿಸಿವೆ. ಅವುಗಳನ್ನು ಇಲ್ಲಿ, ಇಲ್ಲಿ ಮತ್ತು ಇಲ್ಲಿ ನೋಡಬಹುದು.
ये इनकी असलियत है और इनकी फितरत में है कि मुझ जैसे साधारण इंसान को भी #ScientistGehlot का दर्जा दे देते हैं।
This is the original, which was edited.. pic.twitter.com/KGygG7RPMn
ಒಟ್ಟಾರೆಯಾಗಿ ಹೇಳುವುದಾದರೆ, ಅಶೋಕ್ ಗೆಹ್ಲೋಟ್ ಹೇಳಿದ್ದಾರೆ ಎಂದು ಜಸಂಘವನ್ನು ಕುರಿತು ಮಾಡಲಾದ ಟೀಕೆಗಳನ್ನು ಎಡಿಟ್ ಮಾಡಿ, ಜಲ ವಿದ್ಯುತ್ ಉತ್ಪಾದನೆಯ ನೀರು ತನ್ನ ಶಕ್ತಿಯನ್ನು ಕಳೆದುಕೊಂಡಿರುತ್ತದೆ ಎಂದು ಅಶೋಕ್ ಗೆಹ್ಲೋಟ್ ಹೇಳಿದ್ದಾರೆ ಎನ್ನುವ ವೀಡಿಯೊವನ್ನು ತಪ್ಪಾಗಿ ಹಂಚಿಕೊಳ್ಳಲಾಗಿದೆ.


text:
ಎಡಿಟ್ ಮಾಡಿದ ವಿಡಿಯೋವನ್ನು ಹಾಕಿ, ‘ಮೂರು ಕಣ್ಣಿರುವ ಮಗು ಜನನ’ ಎಂದು ತಪ್ಪಾಗಿ ಶೇರ್ ಮಾಡುತ್ತಿದ್ದಾರೆ - FACTLY
Sai Krishna Muthyanolla
July 24, 2020
ವಿದೇಶದಲ್ಲಿ ಮೂರು ಕಣ್ಣು ಇರುವ ಮಗು ಹುಟ್ಟಿದೆ ಎಂಬ ವಿಡಿಯೋವನ್ನು ಸಾಮಾಜಿಕ ಮಾಧ್ಯಮಗಳಲ್ಲಿ  ಹಂಚಿಕೊಳ್ಳಲಾಗುತ್ತಿದೆ. ಇದು ಎಷ್ಟು ಸತ್ಯ ಪರಿಶೀಲಿಸೋಣ.
ಪ್ರತಿಪಾದನೆ ಮೂರು ಕಣ್ಣಿನ ಮಗು ಜನಿಸಿದ ವಿಡಿಯೋ
ನಿಜಾಂಶ: ಅದೊಂದು ಎಡಿಟ್ ಮಾಡಿದ ವಿಡಿಯೋ. ಎಡಿಟಿಂಗ್ ಸಾಪ್ಟ್ ವೇರ್ ಸಹಾಯದಿಂದ ಎಡ ಕಣ್ಣನ್ನು ನಕಲು ಮಾಡಿ, ಮೂರನೇ ಕಣ್ಣಿನ ಹಾಗೆ ಹಣೆಯ ಮೇಲೆ ಅಂಟಿಸಿದ್ದಾರೆ. ಆದ್ದರಿಂದ ಈ ಪೋಸ್ಟ್ ನಲ್ಲಿ ಪ್ರತಿಪಾದಿಸಿರುವುದು ತಪ್ಪು.
ವಿಡಿಯೋದಲ್ಲಿನ ಮಗುವಿನ ಬಗ್ಗೆ ಹುಡುಕಿದಾಗ, ಆ ಮಗುವು ಆ ರೀತಿ ಮೂರು ಕಣ್ಣಿನ ಜೊತೆಗೆ ಹುಟ್ಟಿರುವ ಬಗ್ಗೆ ಎಲ್ಲಿಯೂ ಸುದ್ದಿ ಸಿಗಲಿಲ್ಲ. ನಿಜವಾಗಲೂ, ಹಾಗೆ ಒಂದು ಮಗು ಇದ್ದಿದ್ದರೆ, ಆ ರೀತಿಯ ಮೂರು ಕಣ್ಣು ತೋರಿಸುತ್ತಿರುವ ಮುಗುವಿನ ವಿಡಿಯೋಗಳು ಬಹಳ ಇರುತ್ತಿದ್ದವು. ಅಷ್ಟೇ ಅಲ್ಲ, ವಿಡಿಯೋದಲ್ಲಿನ ಮಗುವಿನ ಕಣ್ಣುಗಳನ್ನು ಸರಿಯಾಗಿ ಗಮನಿಸಿದರೆ, ಎಡಗಡೆಯ ಕಣ್ಣು ಮತ್ತು ಹಣೆಯ ಮೇಲೆ  ಇರುವ ಕಣ್ಣು ಪ್ರತಿ ಪ್ರೇಮ್ ನಲ್ಲಿಯೂ ಒಂದೇ ರೀತಿ ಇರುವ ಹಾಗೆ ತಿಳಿಯುತ್ತದೆ.
ಎಡಿಟಿಂಗ್ ಸಹಾಯದೊಂದಿಗೆ ಎಡಗಣ್ಣನ್ನು ಕಾಪಿ ಮಾಡಿ, ಮೂರನೇ ಕಣ್ಣಿನಂತೆ ಹಣೆಯ ಮೇಲೆ ಜೋಡಿಸಿದ್ದಾರೆ. ‘ಆಪ್ಟರ್ ಎಫೆಕ್ಟ್ಸ್’ ಸಾಪ್ಟ್ ವೇರ್ ಸಹಾಯದಿಂದ ಆ ಮಗುವಿಗೆ ಒಂದು ವಿಡಿಯೋದಲ್ಲಿ ಎರಡು ಕಣ್ಣು ಇರುವ ಹಾಗೆ, ಇನ್ನೊಂದು ವಿಡಿಯೋದಲ್ಲಿ ನಾಲ್ಕು ಕಣ್ಣು ಇರುವ ಹಾಗೆ ಫ್ಯಾಕ್ಟ್ಲಿ (FACTLY) ಎಡಿಟ್ ಮಾಡಿದ ವಿಡಿಯೋಗಳನ್ನು ಕೆಳಗಡೆ ನೋಡಬಹದು.
ಮೂರು – ನಾಲ್ಕು ಅಲ್ಲ, ಎಷ್ಟು ಬೇಕೆಂದರೆ ಅಷ್ಟು ಕಣ್ಣಗಳನ್ನು  ಸಾಪ್ಟ್ ವೇರ್ ಸಹಾಯದಿಂದ ಸೃಷ್ಟಿಸಬಹುದು. ಆ ಪ್ರಕ್ರಿಯೆ ‘ಆಪ್ಟರ್ ಎಫೆಕ್ಟ್ಸ್’ ಸಾಪ್ಟ್ ವೇರ್ ನಲ್ಲಿ ಹೇಗೆ ಇರುತ್ತದೆ ಎಂದು ಕೆಳಗೆ ನೋಡಬಹುದು.
ಕೊನೆಯದಾಗಿ,  ಎಡಿಟ್ ಮಾಡಿದ ವಿಡಿಯೋವನ್ನು ಹಾಕಿ, ‘ಮೂರು ಕಣ್ಣಿನ ಮಗು ಜನನ’ ಎಂದು ತಪ್ಪಾಗಿ ಹಂಚಿಕೊಳ್ಳುತ್ತಿದ್ದಾರೆ.


text:
ಪೆಟ್ರೋಲ್ ಬೆಲೆ ಬಗ್ಗೆ ಪ್ರಶ್ನೆ ಕೇಳಿದ ವ್ಯಕ್ತಿಯನ್ನು ಕುಳಿತುಕೊಳ್ಳಲು ಪಿಎಂ ಮೋದಿ ಹೇಳಿದರು ಎಂಬ ಎಡಿಟ್ ಮಾಡಿದ ವಿಡಿಯೋ ಹಂಚಿಕೊಳ್ಳಲಾಗಿದೆ - FACTLY
Sai Krishna Muthyanolla
March 1, 2021
ವಿಡಿಯೋ ಕಾನ್ಫರೆನ್ಸ್ ಮೂಲಕ ಪ್ರಧಾನಿ ಮೋದಿಯವರು ಸಂವಾದ ನಡೆಸುತ್ತಿದ್ದಾಗ, ಪೆಟ್ರೋಲ್ ಬೆಲೆ ಬಗ್ಗೆ ಪ್ರಶ್ನೆ ಕೇಳಿದ ವ್ಯಕ್ತಿಯನ್ನು ಕುಳಿತುಕೊಳ್ಳಲು ಹೇಳುತ್ತಾರೆ ಮತ್ತು ಗೊಂದಲಮಯ ಉತ್ತರ ನೀಡುತ್ತಾರೆ ಎಂದು ಸಾಮಾಜಿಕ ಜಾಲತಾಣಗಳಲ್ಲಿ ವಿಡಿಯೋ ಒಂದನ್ನು ಹಂಚಿಕೊಳ್ಳಲಾಗುತ್ತಿದೆ. ಅದು ನಿಜವೇ ಪರಿಶೀಲಿಸೋಣ.
ಪ್ರತಿಪಾದನೆ: ಲೈವ್ ವಿಡಿಯೋ ಕಾನ್ಫರೆನ್ಸ್‌ನಲ್ಲಿ ಇಂಧನ ಬೆಲೆ ಏರಿಕೆ ಬಗ್ಗೆ ಪ್ರಶ್ನೆ ಕೇಳಿದ ವ್ಯಕ್ತಿಯನ್ನು ಕುಳಿತುಕೊಳ್ಳುವಂತೆ ನರೇಂದ್ರ ಮೋದಿ ಹೇಳುವ ವಿಡಿಯೋ.
ನಿಜಾಂಶ: ಪೋಸ್ಟ್‌ನಲ್ಲಿ ಹಂಚಲಾದ ವೀಡಿಯೊ ಎಡಿಟ್ ಮಾಡಿರುವುದಾಗಿದೆ. ಮೂಲ ವೀಡಿಯೊದಲ್ಲಿ, ನರೇಂದ್ರ ಮೋದಿಯವರೊಂದಿಗೆ ಸಂವಹನ ನಡೆಸುವ ವ್ಯಕ್ತಿ ಪೆಟ್ರೋಲ್ ಬೆಲೆಗಳ ಬಗ್ಗೆ ಏನನ್ನೂ ಮಾತನಾಡಲಿಲ್ಲ. ಆದ್ದರಿಂದ, ಪೋಸ್ಟ್‌ನಲ್ಲಿ ಮಾಡಿದ ಪ್ರತಿಪಾದನೆ ತಪ್ಪಾಗಿದೆ.
ವಿಡಿಯೋವನ್ನು ಸೂಕ್ಷ್ಮವಾಗಿ ಗಮನಿಸಿದಾಗ, ಪಿಎಂ ನರೇಂದ್ರ ಮೋದಿ ಅವರು ವೀಡಿಯೊದಲ್ಲಿರುವ ವ್ಯಕ್ತಿಯನ್ನು ಹರಿಭೌ ಹೆಸರಿನೊಂದಿಗೆ ಕರೆಯುವುದನ್ನು ನಾವು ಕೇಳಬಹುದು. ಈ ಕೀವರ್ಡ್‌ಗಳನ್ನು ಬಳಸಿಕೊಂಡು ನಾವು ಈ ವೀಡಿಯೊ ಸಂವಾದಕ್ಕಾಗಿ ಹುಡುಕಿದಾಗ, 2018 ರಲ್ಲಿ ‘ಎಬಿಪಿ ಮಜಾ’ ಸುದ್ದಿ ಚಾನೆಲ್ ಪ್ರಕಟಿಸಿದ ಯೂಟ್ಯೂಬ್ ವೀಡಿಯೋದಲ್ಲಿ ಇದೇ ರೀತಿಯ ದೃಶ್ಯಗಳನ್ನು ನಾವು ಕಂಡುಕೊಂಡಿದ್ದೇವೆ. ವೀಡಿಯೊದಲ್ಲಿ, ನರೇಂದ್ರ ಮೋದಿಯವರೊಂದಿಗೆ ಮಾತನಾಡುವ ವ್ಯಕ್ತಿಯು ಪಿಎಂ ಮುದ್ರಾ ಯೋಜನೆಯ ಫಲಾನುಭವಿ ಎಂದು ವರದಿಯಾಗಿದೆ (ಪಿಎಂಎಂವೈ). ಪಿಎಂ ನರೇಂದ್ರ ಮೋದಿ ಅವರು ಈ ಮುದ್ರಾ ಯೋಜನೆಯ ಫಲಾನುಭವಿ ಹರಿಭೌ ಅವರೊಂದಿಗೆ ಮರಾಠಿ ಭಾಷೆಯಲ್ಲಿ ಮಾತನಾಡಿದ್ದಾರೆ ಎಂದು ವರದಿಯಾಗಿದೆ.
ಮುದ್ರಾ ಯೋಜನೆಯ ಫಲಾನುಭವಿಗಳೊಂದಿಗೆ ಪಿಎಂ ಮೋದಿಯವರ ಈ ಸಂವಾದದ ಸಂಪೂರ್ಣ ವೀಡಿಯೊವನ್ನು ‘ಪಿಎಂಒ ಇಂಡಿಯಾ’ ಯೂಟ್ಯೂಬ್ ಚಾನೆಲ್‌ನಲ್ಲಿ ಹಂಚಿಕೊಳ್ಳಲಾಗಿದೆ. ಮೂಲ ವೀಡಿಯೊದಲ್ಲಿನ ‘ನಮಸ್ತೆ ಸರ್’ ಮತ್ತು ‘ಥೀಕ್ ಹೇ ಸಾಬ್’ ಪದಗಳನ್ನು ತೆಗೆದು ಕ್ರಮವಾಗಿ ‘ರಾಮ್ ರಾಮ್’ಮತ್ತು ‘ಪೆಟ್ರೋಲ್ ಕೆ ಭಾವ್’ ಪದಗಳೊಂದಿಗೆ ಬದಲಿಸಿ ಎಡಿಟ್ ಮಾಡಲಾಗಿದೆ. ಮೂಲ ವೀಡಿಯೊದಲ್ಲಿ ಹರಿಭೌ ಪೆಟ್ರೋಲ್ ಬೆಲೆ ಬಗ್ಗೆ ಏನನ್ನೂ ಮಾತನಾಡಿಲ್ಲ.
ಒಟ್ಟಿನಲ್ಲಿ ಮುದ್ರಾ ಯೋಜನೆಯ ಫಲಾನುಭವಿಯನ್ನು ಲೈವ್ ವಿಡಿಯೋ ಕಾನ್ಫರೆನ್ಸ್‌ನಲ್ಲಿ ಕುಳಿತುಕೊಳ್ಳಲು ಪಿಎಂ ಮೋದಿ ಹೇಳುವುದನ್ನು ಪೆಟ್ರೋಲ್ ದರದ ಪ್ರಶ್ನೆಗೆ ಹೇಳಿದ್ದಾರೆ ಎಂದು ತಪ್ಪಾಗಿ  ಹಂಚಿಕೊಳ್ಳಲಾಗಿದೆ.


text:
ಪ್ರಧಾನಮಂತ್ರಿ ಮೋದಿ ಖಾಲಿ ಮೈದಾನಕ್ಕೆ ಕೈ ಬೀಸಿ ಶುಭಾಶಯ ಹೇಳುತ್ತಿದ್ದಾರೆಂದು ಎಡಿಟ್ ಮಾಡಿದ ವಿಡಿಯೋವನ್ನು ತಪ್ಪಾಗಿ ಹಂಚಿಕೊಳ್ಳಲಾಗಿದೆ - FACTLY
Sai Krishna Muthyanolla
April 22, 2021
ಪ್ರಧಾನ ಮಂತ್ರಿ ನರೇಂದ್ರ ಮೋದಿ  ಹೆಲಿಕಾಪ್ಟರ್‌ನಿಂದ ಇಳಿದು ಪ್ರಜೆಗಳಿಗೆ ಕೈ ಬೀಸುತ್ತಿರುವ  ವಿಡಿಯೋವನ್ನು ಷೇರ್ ಮಾಡುತ್ತಾ, ಜನರೇ ಇಲ್ಲದ ಖಾಲಿ ಮೈದಾನಕ್ಕೆ ಮೋದಿ ಕೈ ಬೀಸುತ್ತಾ ಶುಭಾಶಯ ಕೋರುತ್ತಿದ್ದಾರೆ ಎಂಬ ಪೋಸ್ಟ್ ಒಂದು ಸಾಮಾಜಿಕ ಜಾಲತಾಣದಲ್ಲಿ ಷೇರ್ ಆಗುತ್ತಿದೆ. ಇದು ನಿಜವೇ ಎಂಬುದನ್ನು ಪರಿಶೀಲಿಸೋಣ.
ಪ್ರತಿಪಾದನೆ: ಜನರೇ ಇಲ್ಲದ ಖಾಲಿ ಮೈದಾನಕ್ಕೆ ಕೈ ಬೀಸುತ್ತಾ ಮೋದಿ  ಶುಭಾಶಯ ಕೋರುತ್ತಿರುವ ವಿಡಿಯೋ.
ನಿಜಾಂಶ: ಈ ವಿಡಿಯೋ ಪ್ರಧಾನಿ ಮೋದಿ ಪಶ್ಚಿಮ ಬಂಗಾಳದ ಜಯನಗರ್‌ನಲ್ಲಿ ಚುನಾವಣಾ ಪ್ರಚಾರದಲ್ಲಿ ಭಾಗವಹಿಸಿದ್ದಾಗಿದೆ. ಬಿಜೆಪಿ ತಮ್ಮ ಅಧಿಕೃತ ಫೇಸ್‌ಬುಕ್ ಪೇಜ್‌ನಲ್ಲಿ ಈ ಪ್ರಚಾರಕ್ಕೆ ಸಂಬಂಧಿದಿದ ಲೈವ್ ಸ್ಟ್ರೀಮಿಂಗ್ ಮಾಡಿದೆ. ಆದರೆ ಈ ವಿಡಿಯೋದಲ್ಲಿ ಮೋದಿ ದೊಡ್ಡ ಸಂಖೈಯಲ್ಲಿ  ಬಂದ ಜನರಿಗೆ ಶುಭಾಶಯ ಕೋರುತ್ತಿರುವುದನ್ನು ಸ್ಪಷ್ಟವಾಗಿ ನೋಡಬಹುದು.  ಅಲ್ಲದೇ ಈ ವಿಡಿಯೋದಲ್ಲಿ ಜನರ ಕೂಗಾಟವನ್ನು ಸಹ ಕೇಳಬಹುದು. ಆದ್ದರಿಂದ ಮೇಲಿನ ಪ್ರತಿಪಾದನೆ ತಪ್ಪಾಗಿದೆ.
ಈ ವಿಡಿಯೋ ಬಗೆಗಿನ ಮತ್ತಷ್ಟು ಮಾಹಿತಿಗಾಗಿ ಗೂಗಲ್‌ನಲ್ಲಿ ಹುಡುಕಿದಾಗ , ಬಿಜೆಪಿ ಅಧಿಕೃತ ಫೇಸ್‌ಬುಕ್ ಪೇಜ್‌ನಲ್ಲಿ ಬಂಗಾಳದಲ್ಲಿನ ಜಯನಗರದಲ್ಲಿನ ಚುನಾವಣೆ ಪ್ರಚಾರಕ್ಕೆ ಸಂಬಂಧಿಸಿದ ವಿಡಿಯೋ ಒಂದನ್ನು ಷೇರ್ ಮಾಡಿದೆ. ಈ ವಿಡಿಯೋದಲ್ಲಿ ಮತ್ತು ಮೇಲಿನ ಪೋಸ್ಟ್‌ನಲ್ಲಿ ಇರುವ ವಿಡಿಯೋದಲ್ಲಿ ಒಂದೇ ದೃಶ್ಯ ಇರುವುದನ್ನು ನೋಡಬಹುದು. ಇದರಿಂದ ಪೋಸ್ಟ್‌ನಲ್ಲಿನ ವಿಡಿಯೋವು ಬಿಜೆಪಿ ತಮ್ಮ ಪೇಸ್‌ಬುಕ್ ಪೇಜ್‌ನಲ್ಲಿ ಹಂಚಿಕೊಂಡ ವಿಡಿಯೋನಿಂದ ತೆಗೆದುಕೊಂಡದ್ದು ಎಂದು ಅರ್ಥ ಮಾಡಿಕೊಳ್ಳಬಹುದು. ಆದರೆ ಬಿಜೆಪಿ ವಿಡಿಯೋದಲ್ಲಿ ಮೋದಿ ದೊಡ್ಡ ಸಂಖ್ಯೆಯಲ್ಲಿ ಬಂದ ಜನರಿಗೆ  ಶುಭಾಶಯ ಕೋರುತ್ತಿರುವುದು ಸ್ಪಷ್ಟವಾಗಿ ಕಾಣಿಸುತ್ತದೆ, ಅಲ್ಲದೆ ವಿಡಿಯೋದಲ್ಲಿ ಜನರ ಕೂಗಾಟವನ್ನೂ ಸಹ ಕೇಳಬಹುದು.
ಇದೆ ವಿಡಿಯೋವನ್ನು ಹಲವು ಬಿಜೆಪಿ ನಾಯಕರು ತಮ್ಮ ಸಾಮಾಜಿಕ ಜಾಲತಾಣಗಳ ಖಾತೆಗಳಲ್ಲಿ ಷೇರ್ ಮಾಡಿದ್ದಾರೆ. ಆದರೆ ಈ ವಿಡಿಯೋದಲ್ಲಿಯೂ ಸಹ ಜನರು ಮತ್ತು ಅವರು ಕೂಗುವುದನ್ನು ಸ್ಪಷ್ಟವಾಗಿ ಗಮನಿಸಬಹುದು. ಇದರಿಂದ, ಬಿಜೆಪಿ ಶೇರ್ ಮಾಡಿದ ಮೋದಿ ಪ್ರಚಾರದ ವಿಡಿಯೋವನ್ನು ಜನರು ಕಾಣಿಸದ ಹಾಗೆ ಜನರ ಕೂಗು ಕೇಳಿಸದ ಹಾಗೆ ಡಿಜಿಟಲ್ ಎಡಿಟ್ ಮಾಡಿದ್ದಾರೆಂದು  ಅರ್ಥ ಮಾಡಿಕೊಳ್ಳಬಹುದು.
Scenes from PM Shri @narendramodi Ji's rally in Jaynagar have the unmissable message of Ashol Poriborton in Bengal.#EbarSonarBanglaEbarBJP pic.twitter.com/66G4wR8v4P
ಪ್ರಸ್ತುತ ಪಶ್ಚಿಮ ಬಂಗಾಳ ಸಹಿತ ಐದು ರಾಜ್ಯಗಳಲ್ಲಿ ಚುನಾವಣೆಗಳು ನಡೆಯುತ್ತಿರುವ ಸಂದರ್ಭದಲ್ಲಿ ಇಂತಹ ದಾರಿ ತಪ್ಪಿಸುವಂತಹ ಪೋಸ್ಟ್‌ಗಳು ಸಾಮಾಜಿಕ ಜಾಲತಾಣದಲ್ಲಿ ಷೇರ್ ಮಾಡುತ್ತಿದ್ದಾರೆ.
ಒಟ್ಟಿನಲ್ಲಿ, ಪಶ್ಚಿಮ ಬಂಗಾಳದಲ್ಲಿ ನಡೆದ ಚುನಾವಣೆಯ ಪ್ರಚಾರಕ್ಕೆ ಸಂಬಂಧಿಸಿದ ವಿಡಿಯೋವನ್ನು ಡಿಜಿಟಲ್ ಎಡಿಟ್ ಮಾಡಿ ಪ್ರಧಾನಮಂತ್ರಿ ಮೋದಿ ಖಾಲಿ ಮೈದಾನಕ್ಕೆ ಶುಭಾಶಯ ಕೋರುತ್ತಿದ್ದಾರೆ ಎಂದು ತಪ್ಪಾಗಿ ಹಂಚಿಕೊಳ್ಳುತ್ತಿದ್ದಾರೆ.